അതിശൈത്യത്തില് വീടില്ലാത്ത 70 പേർക്ക് ഹോട്ടല്‍മുറികള് ബുക്ക് ചെയ്ത് നല്‍കി യുവതി | The woman who booked hotel rooms for 70 homeless people in Chicago\nഅതിശൈത്യത്തില് വീടില്ലാത്ത 70 പേർക്ക് ഹോട്ടല്‍മുറികള് ബുക്ക് ചെയ്ത് നല്‍കി യുവതി\nFeb 2, 2019, 12:13 PM IST\nഷിക്കാഗോ: അതിശൈത്യത്തിന്റെ പിടിയിലമര്‍ന്ന അമേരിക്കയില് കരുണയുടെ ചൂടുപകര്‍ന്ന് വാര്‍ത്തകളില് ഇടം പിടിച്ചിരിക്കുകയാണ് കാന്‍ഡിസ് പെയ്ന് എന്ന ഷിക്കാഗോക്കാരി. വീടില്ലാതെ തെരുവിലെ കൂടാരങ്ങളില് തങ്ങിയിരുന്ന 70 പേര്‍ക്ക് 20 ഹോട്ടല് മുറികളാണ് കാന്‍ഡിസ് സൗകര്യപ്പെടുത്തി നല്‍കിയത്.\nക്രെഡിറ്റ് കാര്‍ഡുപയോഗിച്ച് ബുക്ക് ചെയ്ത ശേഷം ആവശ്യക്കാരെ മുറികളിലെത്തിക്കുകയായിരുന്നു. തുടര്‍ന്ന് കാന്‍ഡിസ് ഫെയ്സ്ബുക്കിലൂടെ സുഹൃത്തുക്കളെ വിവരം അറിയിച്ചു. സുഹൃത്തുക്കളില് പലരും സഹായവുമായെത്തി. അവരില് പലരും തണുപ്പില് കഷ്ടപ്പെടുന്നവരെ സഹായിക്കുന്നതെങ്ങനെയെന്നറിയാതെ വിഷമിച്ചിരിക്കുകയായിരുന്നുവെന്നും ഈ വിവരം അറിഞ്ഞതോടെ തനിക്കൊപ്പം കൂടിയെന്നും കാന്‍ഡിസ് പറഞ്ഞു.\nതുടര്‍ന്ന് രാജ്യത്തിന്റെ വിവിധ ഭാഗത്ത് നിന്ന് ധനസഹായമെത്തി. പാര്‍പ്പിടമില്ലാത്തവര്‍ക്കായി ഇപ്പോള് 60 മുറികള് എടുത്തിട്ടുണ്ട്. ഈ ആഴ്ചയുടെ അവസാനം വരെ മുറികള്‍ക്കായി പണം നല്‍കിയിട്ടുണ്ടെന്ന് സാല്‍വേഷന് ആര്‍മിയുടെ വക്താവ് ജാക്വിലിന് റാഷേവ് അറിയിച്ചു.\nമുറികളില് തങ്ങുന്നവര്‍ക്കായി ഭക്ഷണപ്പൊതികളും ചൂടുകുപ്പായങ്ങളും കാന്‍ഡിസിന്റെ നേതൃത്വത്തില് എത്തിക്കുന്നുണ്ട്. കഷ്ടപ്പെടുന്നവര്‍ക്ക് സഹായമെത്താന് താന് വെറുമൊരു നിമിത്തമായി എന്നാണ് കാന്‍ഡിസ് പറയുന്നത്. സഹായം ലഭിച്ചവര് തങ്ങളെ സഹായിച്ചതിന് കാന്‍ഡിസിനോട് അതിയായ നന്ദി പ്രകടിപ്പിച്ചു.\nരാജ്യത്തിന്റെ പല ഭാഗങ്ങളിലും പൂജ്യം ഡിഗ്രിയ്ക്കും താഴെയെത്തിയ താപനില മൈനസ് 29 വരെ ഷിക്കാഗോയില് രേഖപ്പെടുത്തിക്കഴിഞ്ഞു. വിമാന,റെയില്,റോഡ് ഗതാഗതം താറുമാറായ അവസ്ഥയിലാണ്. വാര്‍ത്താവിനിമയ മാര്‍ഗങ്ങളും തകരാറിലായിട്ടുണ്ട്. കൊടും ശൈത്യം മൂലമുള്ള 15 മരണവും റിപ്പോര്‍ട്ട് ചെയ്യപ്പെട്ടിട്ടുണ്ട്.\nThe woman who booked hotel rooms for 70 homeless people in Chicago, Candice Payne, Polar Vortex\nThe woman who booked hotel rooms for 70 homeless people in Chicago


താൾ:ജ്യോതിഷവും ജ്യോതിശ്ശാസ്ത്രവും.djvu/115 - വിക്കിഗ്രന്ഥശാല\nപതിനൊന്നാം നൂറ്റാണ്ടു മുതൽ അറേബ്യൻ യാത്രികർ വടക്കുനോക്കിയന്ത്രം ഉപയോഗിച്ചു തുടങ്ങിയിരുന്നു. ചൈനയിൽ നിന്നാണവർ ആ വിദ്യ മനസ്സിലാക്കിയത്. കടലൊഴുക്കുകൾ തിട്ടപ്പെടുത്താനും കപ്പൽ യാത്രയ്ക്കുള്ള കടൽ ചാർട്ടുകൾ തയ്യാറാക്കാനും അവർ വലിയ താല്പ്പര്യം കാട്ടി. സിൻബാദിന്റെ കഥകളിലെ ഏഴു കപ്പൽ യാത്രകൾ അറബികളുടെ യഥാർഥ യാത്രകളുടെ കാല്പനിക രൂപങ്ങളാണ്. അറേബ്യൻ കപ്പിത്താനായ അഹമ്മദ് ഇബ്ൻ മജീദ് ആണ് 1498-ൽ വാസ്കോഡഗാമയെ കാപ്പാട് (കോഴിക്കോടിനടുത്ത്) എത്തിച്ചത് എന്നതിൽ അദ്ഭുതമില്ല\nഅൽ ഹസനു വന്നു പെട്ട ഗതികേട്\nഇബ്‌ൻ യൂനുസ് 'മൊഹാ കിം കുന്നി'ൽ സ്ഥാപിച്ച വാന നിരീക്ഷണ കേന്ദ്രത്തിൽ ആകൃഷ്ടനായി കെയ്റോയിൽ ഖാലിഫ് ഹക്കിമിന്റെ കൊട്ടാരത്തിൽ എത്തിച്ചേർന്ന വലിയൊരു ശാസ്ത്രജ്ഞനാണ് അൽ ഹസൻ. ഇറാക്കിലെ ബസ്രയിലാണ് അദ്ദേഹം ജനിച്ചത്. ഒരു ഭിഷഗ്വരനായാണ് പരിശീലനം നേടിയതെങ്കിലും ജ്യോതിശാസ്ത്രത്തിലും ജ്യോതിഷത്തിലും ജ്യാമിതിയിലും പ്രാകാശികത്തിലും അദ്ദേഹം അവഗാഹം നേടി. ഹക്കിം അദ്ദേഹത്തെ പ്രോത്സാഹിപ്പിക്കുകയും ചെയ്തു. പക്ഷേ ഒടുവിൽ ചെന്നു വീണത് ഒരു വലിയ അബദ്ധത്തിലാണ്. നൈൽ നദിയിലെ വെള്ളപ്പൊക്കം നിയന്ത്രിക്കാൻ ഒരു മാർഗം കണ്ടെത്താമെന്ന് ഖാലിഫിന് അദ്ദേഹം വാക്കു കൊടുക്കുകയും അതിനുള്ള ശ്രമം ആരംഭിക്കുകയും ചെയ്തു. എന്നാൽ അദ്ദേഹത്തിനതിൽ വിജയിക്കാനായില്ല. അൽ ഹസന് ഖാലിഫ് വിധിച്ചത് മരണശിക്ഷയാണ്. ആ ദുർവിധിയിൽനിന്നു രക്ഷപ്പെടാൻ അദ്ദേഹം കണ്ടെത്തിയ ഏകമാർഗം ഭ്രാന്ത് അഭിനയിക്കുകയായിരുന്നു. 1020 ൽ ഹക്കിം മരിക്കും വരെ അദ്ദേഹം ഭ്രാന്തനായി ജീവിച്ചു എന്നാണു കഥ.\nഅൽ ഹസന്റെ കണ്ടുപിടുത്തങ്ങളിൽ വലിയൊരു പങ്കും അദ്ദേഹത്തിന്റെ അവസാനത്തെ പത്തു വർഷങ്ങളിലാണ് ഉണ്ടായത് എന്ന വസ്തുത കഥ ശരിയാകാം എന്നതിന്റെ സൂചനയാണ്. യൂക്ലിഡിന്റേയും ടോളമിയുടേയും പ്രകാശിക സിദ്ധാന്തങ്ങൾ ഈ അവസാന വർഷങ്ങളി‍ൽ അദ്ദഹം പഠിക്കുകയും പരീക്ഷണ വിധേയമാക്കുകയും പുതിയ തത്വങ്ങൾ ആവിഷ്ക്കരിക്കുകയും ചെയ്തു. ലെൻസുകളും വക്രദർപ്പണങ്ങളും കൊണ്ട് പുതിയ പരീക്ഷണങ്ങൾ നടത്തി അപവർത്തനത്തേയും വസ്തുക്കളെ മനുഷ്യദൃഷ്ടി കാണുന്നതിനേയും സംബന്ധിച്ച സിദ്ധാന്തങ്ങൾ ആവിഷ്ക്കരിക്കുയും ചെയ്തു. നക്ഷത്രത്തിൽ നിന്നു വരുന്ന പ്രകാശത്തിന് ഭൂ അന്തരീക്ഷത്തിലെ അപവർത്തനം വഴി ഉണ്ടാകുന്ന വ്യതിയാനവും അതു നക്ഷത്രസ്ഥാനത്തിൽ വരുത്തുന്ന മാറ്റവും അൽ ഹസൻ കണ്ടെത്തുന്നത് ആ അന്വേഷണത്തിന്റെ ഭാഗമായാണ്.\n969 മുതൽ ഈജിപ്ത് വീണ്ടും ശാസ്ത്രത്തിന്റേയും ജ്യോതിശ്ശാസ്ത്രത്തിന്റേയും മുന്നണിയിലേക്കു വന്നു. കെയ്റോ കേന്ദ്രമാക്കി ഫതിമിഡ് ഖലീഫമാർ ഭരണം സ്ഥാപിക്കുകയും പാലസ്തീനും സിറിയയും അധീനത്തിൽ കൊണ്ടു വരികയും ചെയ്തു. അൽ-ഹക്കിം ഖാലിഫിന്റെ സംരക്ഷണയിൽ ഇബുൽ യൂനിസ് കെയ്റോക്കടുത്ത് 'മൊകാതി'മിൽ ഒരു വാനനിരീക്ഷണ കേന്ദ്രം സ്ഥാപിച്ചു. 829 മുതൽക്കുള്ള അറബ് ജ്യോതിശ്ശാസ്ത്രജ്ഞരുടെ നിരീക്ഷണ ഫലങ്ങൾ ക്രോഡീകരിച്ച 'ഹക്കിമൈറ്റ് പട്ടിക' യൂനിസിന്റെ സംഭാവനയാണ്. സൂര്യചന്ദ്രന്മാരുടേയും ഗ്രഹങ്ങളുടേയും സ്ഥാനങ്ങൾ, ഗ്രഹണങ്ങൾ, സമരാത്ര ദിനങ്ങൾ, അയനാന്തങ്ങൾ, ക്രാന്തിവൃത്തത്തിന്റെ ചരിവ് തുടങ്ങിയ വിലപ്പെട്ട വിവരങ്ങൾ അതിൽ നിന്നു നമുക്കു ലഭിക്കുന്നു. 995-ൽ അൽ ഹക്കിം കെയ്റോയിൽ 'ശാസ്ത്ര ഭവനം' എന്ന സ്ഥാപനത്തിനു ജന്മം നൽകി. ഇറാക്കിൽ നിന്നുള്ള ജ്യോതിഷിയും ജ്യോതിശ്ശാസ്ത്രജ്ഞനുമായ അൽ ഹസൻ അന്നവിടെ പ്രവർത്തിച്ച പ്രമുഖരിലൊരാളാണ്.\nപ്രകാശിക(optics)ത്തിൽ നല്ല അവഗാഹമുണ്ടായിരുന്ന അൽ ഹസൻ അത് ജ്യോതിശ്ശാസ്ത്ര നിരീക്ഷണങ്ങളിൽ പ്രയോജനപ്പെടുത്തി. ഭൂമിയുടെ അന്തരീക്ഷത്തിലേക്കു പ്രവേശിക്കുന്ന\n"https://ml.wikisource.org/w/index.php?title=താൾ:ജ്യോതിഷവും_ജ്യോതിശ്ശാസ്ത്രവും.djvu/115&oldid=173145" എന്ന താളിൽനിന്ന് ശേഖരിച്ചത്


പ്രധാനമന്ത്രിയുടെ വീട്ടിൽ നിര്‍ണായക യോഗങ്ങൾ; യോഗത്തിനെത്തിയവരുടെ ഫോൺ സ്വിച്ച് ഓഫ്\nDelhi, First Published 27, Mar 2019, 12:19 PM IST\nരാജ്യത്തെ അഭിസംബോധന ചെയ്യുമെന്ന് അറിയിച്ച പ്രധാനമന്ത്രിയുടെ വസതിയിൽ രണ്ട് നിര്‍ണായക യോഗങ്ങൾ. യോഗത്തിനെത്തിയവരുടെ എല്ലാം ഫോണുകൾ സ്വിച്ച് ഓഫ് ചെയ്തു.\nദില്ലി: രാജ്യത്തെ അഭിസംബോധന ചെയ്യുമെന്ന് അറിയിച്ച പ്രധാനമന്ത്രിയുടെ വസതിയിൽ രണ്ട് നിര്‍ണായക യോഗങ്ങൾ. സുരക്ഷാ കാര്യങ്ങൾക്കുള്ള മന്ത്രിസഭാ സമിതിയും രാഷ്ട്രീയ കാര്യങ്ങൾക്കുള്ള മന്ത്രിസഭാ ഉപസമിതിയും ആണ് യോഗം ചേര്‍ന്നത്. മന്ത്രിമാരും ദേശീയ സുരക്ഷ ഉപദേഷ്ടാവും പങ്കെടുത്തിട്ടുണ്ട്. യോഗത്തിനെത്തിയവരുടെ എല്ലാം ഫോണുകൾ സ്വിച്ച് ഓഫ് ചെയ്തു.\nസുരക്ഷാ സമിതിയോഗവും രാഷ്ട്രീയകാര്യസമിതിയും യോഗം ചേർന്നതിന് ശേഷമാണ് പ്രധാനമന്ത്രിയുടെ പ്രസ്താവന വരുന്നതെന്നതാണ് ശ്രദ്ധേയം. പ്രധാനമന്ത്രി വിളിച്ച യോഗത്തിനെത്തിയ മന്ത്രിമാരാരും ഇതുവരെ പ്രതികരിക്കാൻ തയ്യാറായിട്ടില്ല.\nദൂരദർശൻ ഉൾപ്പടെയുള്ള എല്ലാ മാധ്യമങ്ങളും മോദിയുടെ പ്രസ്താവനയ്ക്കായി കാത്തിരിക്കുന്നു. ബിജെപിയുടെ ഔദ്യോഗികവെബ്സൈറ്റും ലൈവ് പ്രസ്താവനയ്ക്ക് തയ്യാറെടുക്കുകയാണ്. 12.20-ന് എഎൻഐ നൽകിയിരിക്കുന്ന സന്ദേശം എട്ട് മിനിറ്റിനകം മോദിയുടെ പ്രസ്താവന തുടങ്ങുമെന്നാണ്. അതായത് 12.28-ന് മോദിയുടെ പ്രസ്താവന തുടങ്ങും.\nഎന്താണ് പ്രഖ്യാപിക്കാൻ പോകുന്നതെന്ന് ഇതുവരെ മോദി പറഞ്ഞിട്ടില്ല. തെരഞ്ഞെടുപ്പ് പെരുമാറ്റച്ചട്ടം നിലവിലുണ്ട്. അതിനാൽ വമ്പൻ പ്രഖ്യാപനങ്ങളൊന്നും നടത്താൻ കഴിയില്ല. നയപരമായ ഒരു തീരുമാനങ്ങളും എടുക്കാനും പ്രഖ്യാപിക്കാനും മോദിക്ക് കഴിയുകയുമില്ല. അങ്ങനെ ചെയ്താൽ അത് തെരഞ്ഞെടുപ്പ് പെരുമാറ്റച്ചട്ടത്തിന്‍റെ ലംഘനമാകുകയും ചെയ്യും.\nLast Updated 27, Mar 2019, 12:31 PM IST\ncrucial meetings in pm residence


പല്ല് അടിച്ച് കൊഴിച്ച് മനുഷ്യ വിസര്‍ജ്യം തീറ്റിച്ചു, 29 പേരെ പോലീസ് പിടികൂടി - Pravasishabdam\nHome News National പല്ല് അടിച്ച് കൊഴിച്ച് മനുഷ്യ വിസര്‍ജ്യം തീറ്റിച്ചു, 29 പേരെ പോലീസ് പിടികൂടി\nപല്ല് അടിച്ച് കൊഴിച്ച് മനുഷ്യ വിസര്‍ജ്യം തീറ്റിച്ചു, 29 പേരെ പോലീസ് പിടികൂടി\nപല്ല് അടിച്ച് കൊഴിച്ച് മനുഷ്യ വിസര്‍ജ്യം തീറ്റിച്ച സംഭവത്തില് 29പേരെ പോലീസ് അറസ്റ്റ് ചെയ്തു. അറസ്റ്റിലായവരില് 22പേരും സ്ത്രീകളാണ്. രാത്രിയില് മന്ത്രവാദികളെന്ന് തെറ്റിദ്ധരിച്ച് ആറ് പുരുഷന്മാരെ ഇവര് മനുഷ്യവിസര്‍ജ്യം തീറ്റിക്കുകയും പല്ലുകള് തല്ലിത്തകര്‍ക്കുകയുമായിരുന്നു.\nഒഡിഷയിലെ ഗഞ്ചം ജില്ലയിലെ ഗോപാപൂര് ഗ്രാമത്തിലാണ് സംഭവം. മന്ത്രവാദം ചെയ്യുന്നുവെന്ന സംശയത്താലാണ് ആക്രമിച്ചതെന്ന് ഇവര് പറയുന്നു. ഇതോടെ പോലീസ് പട്രോളിംഗ് കര്‍ശനമാക്കി. 60 വയസ്സിന് മുകളില് പ്രായമുള്ളവരാണ് കേസിലെ ഇരകള്. ഇവരെ ആശുപത്രിയില് പ്രവേശിപ്പിച്ചിരുന്നു. പിന്നീട് ഇവരെ എംകെസിജി മെഡിക്കല് കോളജ് ആശുപത്രിയിലേക്ക് മാറ്റുകയും ചെയ്തു. ഇവരുടെ ആരോഗ്യനില മെച്ചപ്പെട്ടിട്ടുണ്ട്.\nആക്രമിക്കുന്നതിന് മുമ്പ് കുറ്റവാളികള് ഗ്രാമത്തില്‍വെച്ച് യോഗം ചേര്‍ന്നിരുന്നുവെന്നാണ് പോലീസ് പറയുന്നത്. കഴിഞ്ഞ ആറ് മാസത്തിനിടെ മൂന്ന് സ്ത്രീകളും ഏഴ് പേരുടെ രോഗം മൂര്‍ഛിക്കാനും ഇവര് കാരണമായിരുന്നു. വീട്ടില് നിന്ന് വലിച്ചിഴച്ച് കൊണ്ടുപോയി നിര്‍ബന്ധപൂര്‍വ്വം പല്ല് തകര്‍ത്ത ശേഷം മനുഷ്യ വിസര്‍ജ്ജ്യം തീറ്റിക്കുകയായിരുന്നുവെന്നാണ് പോലീസ് പറയുന്നത്. ഗഞ്ചം എസ്പിയുടെ നേതൃത്വത്തിലെത്തിയ പോലീസ് സംഘമാണ് ഇവരെ രക്ഷപ്പെടുത്തി ആശുപത്രിയില് പ്രവേശിപ്പിച്ചത്.\nPrevious articleമാണി സി കാപ്പന് തട്ടിയെടുത്തത് 3.5 കോടി, ആരോപണവുമായി വ്യവസായി\nNext articleമുസ്ലീമിനെ കല്യാണം കഴിച്ചുവെന്ന് വാര്‍ത്ത, ലേശം ഉളുപ്പുണ്ടോ ചേട്ടാ എന്ന് ഗായിക അഞ്ജു


ക്രിസ്മസ് ട്രീയിലെ എട്ടുകാലി വല – മനോഹരമായ ക്രിസ്മസ് പാരമ്പര്യം | Catholic Church News Malayalam\nHome Christmas ക്രിസ്മസ് ട്രീയിലെ എട്ടുകാലി വല – മനോഹരമായ ക്രിസ്മസ് പാരമ്പര്യം\nക്രിസ്മസ് ട്രീയിലെ എട്ടുകാലി വല – മനോഹരമായ ക്രിസ്മസ് പാരമ്പര്യം\nക്രിസ്തുമസുമായി ബന്ധപ്പെട്ട് പല പാരമ്പര്യങ്ങളും ലോകത്തിന്റെ പലഭാഗങ്ങളിൽ നിലനിൽക്കുന്നുണ്ട്. അവയ്‌ക്കൊക്കെ പിന്നിൽ ഓരോ കഥയും ഉണ്ട്. ഇത്തരത്തിൽ ക്രിസ്തുമസ് ട്രീയിൽ എട്ടുകാലി വല കണ്ടാൽ സന്തോഷിക്കുന്ന, എട്ടുകാലി വല കൊണ്ട് ട്രീ അലങ്കരിക്കുന്ന ഒരു രാജ്യത്തെ കുറിച്ചാണ് ഈ എപ്പിസോഡ്.\nഉക്രൈയിനിലാണ് എട്ടുകാലി വലകൊണ്ട് ക്രിസ്തുമസ് ട്രീ അലങ്കരിക്കുന്ന പതിവ് നിലനിൽക്കുന്നത്. അതിനു കാരണമായി നിൽക്കുന്നത് ഒരു പാവപ്പെട്ട അമ്മയുടെ കഥയാണ്. അമ്മയും മക്കളും അടങ്ങിയ ഒരു കുടുംബം. തീർത്തും ദാരിദ്ര്യാവസ്ഥയിൽ കഴിഞ്ഞിരുന്ന അവർക്കു ക്രിസ്തുമസ് ട്രീ അലങ്കരിക്കുവാനുള്ള സാധനങ്ങൾ വാങ്ങിക്കുവാൻ കഴിയുമായിരുന്നില്ല. ആ അമ്മയുടെയും മക്കളുടെയും സങ്കടം കണ്ട, ചിലന്തികൾ രാത്രിയിൽ അവർക്കായി ക്രിസ്തുമസ് ട്രീ അലങ്കരിക്കുവാൻ തുടങ്ങി. രാവിലെ എഴുന്നേറ്റ അമ്മയും മക്കളും കാണുന്നത്, ചിലന്തിവലകൾ കൊണ്ട്, അതി മനോഹരമായി അലങ്കരിച്ച ട്രീ ആണ്. അതിൽ സൂര്യകിരണങ്ങൾ പതിച്ചപ്പോൾ സ്വർണ്ണ, വെള്ളി നിറങ്ങളിൽ അവ തിളങ്ങുകയും കൂടുതൽ മനോഹരമാവുകയും ചെയ്തു. ഈ സംഭവത്തെ ദൈവത്തിന്റെ അനുഗ്രഹമായി ആ സ്ത്രീ കരുതി. അതോടെ അവളുടെ ജീവിതത്തിലെ ദുരിതങ്ങളും അകന്നു പോയി.\nഈ കഥയിൽ നിന്നും പ്രചോദനം സ്വീകരിച്ചു കൊണ്ടാണ് ഉക്രേനിയൻ ജനത, ക്രിസ്തുമസ് ട്രീ ചിലന്തി വലകളാൽ അലങ്കരിക്കുവാൻ തുടങ്ങിയത്.


സംസ്ഥാനത്ത് വീണ്ടും പക്ഷിപ്പനി സ്ഥിരീകരിച്ചു – Meddling Media\nകോഴിക്കോട്:സംസ്ഥാനത്ത് വീണ്ടും പക്ഷിപ്പനി സ്ഥിരീകരിച്ചു. കോഴിക്കോട് ജില്ലയിലെ വെസ്റ്റ് കൊടിയത്തൂര്, വേങ്ങേരി എന്നിവിടങ്ങളിലെ രണ്ട് കോഴി ഫാമുകളിലാണ് പക്ഷിപ്പനി സ്ഥിരീകരിച്ചത്. രോഗം സ്ഥിരീകരിച്ച മേഖലയില് ഒരു കിലോമീറ്റര് ചുറ്റളവിലെ എല്ലാ വളര്‍ത്തു പക്ഷികളെയും കൊല്ലാന് കളക്ടറേറ്റില് ചേര്‍ന്ന ഉന്നതതല യോഗത്തില് തീരുമാനമായി.\nആശങ്കപ്പെടേണ്ട സാഹചര്യം ഇല്ലെന്നും എല്ലാ മുന്‍കരുതലുകളും സ്വീകരിച്ചിട്ടുണ്ടെന്നും മന്ത്രി കെ രാജു അറിയിച്ചു. ആരോഗ്യ വകുപ്പ്, മൃഗസംരക്ഷണ വകുപ്പ്, റവന്യൂ വകുപ്പ് ഉദ്യോഗസ്ഥര് യോഗത്തില് പങ്കെടുത്തു. പ്രതിരോധ പ്രവര്‍ത്തനങ്ങളുടെ ഭാഗമായി മൃഗസംരക്ഷ വകുപ്പ് അഞ്ച് പേര് വീതം അടങ്ങുന്ന 25 റാപ്പിഡ് റെസ്‌പോണ്‍സ് ടീമിനെ സജ്ജമാക്കിയിട്ടുണ്ട്


Vignesh Shiva Celebrates Nayantara’s 31st Birthday In Rome - Malayalam Filmibeat\nനയന്‍താരയും വിഘ്‌നേശും തമ്മിലുള്ള പ്രേമം സത്യം; ദേ കാമുകനൊപ്പം വിദേശത്ത് നിന്നൊരു ക്ലിക്ക്\n| Published: Saturday, November 21, 2015, 15:07 [IST]\nനയന്‍താരയും യുവ സംവിധായകന് വിഘ്‌നേശ് ശിവയും പ്രണയത്തിലാണെന്ന് പാപ്പരസികള് പറഞ്ഞപ്പോള് ഇരുവരും ചാടായി. ഞങ്ങളുടെ സ്വകാര്യതയില് ഇടപെടരുത്, ഞങ്ങള് സുഹൃത്തുക്കളാണ്, ഇത്തരം ഗോസിപ്പുകള് കരിയറിനെ ബാധിക്കും എന്നൊക്കെയായിരുന്നു പറച്ചില്.\nRead More: ആദ്യപ്രണയം ഞാനിതുവരെ മറന്നിട്ടില്ല എന്ന് നയന്‍താര\nഎന്നാല് നയന്‍താരയെ നായികയാക്കി വിഘ്‌നേശ് ശിവ സംവിധാനം ചെയ്ത നാനും റൗഡി താന് എന്ന ചിത്രത്തിന്റെ ഓഡിയോ ലോഞ്ച് ചടങ്ങില്, ചിത്രത്തില് അഭിനയിച്ച രണ്ട് മുതിര്‍ന്ന നടന്മാര് ഇരുവരും തമ്മിലുള്ള പ്രണയം ശരിവയ്ക്കും വിധം സംസാരിച്ചു\nഎന്നിട്ടും വിഘ്‌നേശും നയന്‍താരയും സമ്മതിച്ചില്ല. സമ്മതിച്ചാലും ഇല്ലെങ്കിലും ഇരുവര്‍ക്കുമിടയില് എന്തോ ഉണ്ടെന്ന വാസ്തവം മറച്ചു വയ്ക്കുക വയ്യ. പിറന്നാള് ആഘോഷത്തിന്റെ ഭാഗമായി നയന് റോമിലേക്ക് പോയത് ആരാധകര്‍ക്കറിയാവുന്നതാണ്. നയന്‍താരയ്‌ക്കൊപ്പം ആര് പോയി എന്നാണ് ഇപ്പോള് വിഷയം\nറോമില് വിഘ്‌നേശ് ശിവയ്‌ക്കൊപ്പം നിന്നെടുത്ത ഈ ഫോട്ടോയാണ് ഇപ്പോള് കോളിവുഡിലെ ചൂടുള്ള ഗോസിപ്പ്. റോമിലേക്ക് നയന്‍താര പോയത് വിഘ്‌നേശ് ശിവയ്‌ക്കൊപ്പമാണെന്നും പാപ്പരസികള് കണ്ടെത്തി.\nനാനും റൗഡിതാന് എന്ന ചിത്രത്തിന്റെ ഷൂട്ടിങ് ലൊക്കേഷനില് നിന്നും പുറത്തുവന്ന ചില സെല്‍ഫികളാണ് ഇരുവരും തമ്മില് പ്രണയത്തിലാണെന്ന തരത്തില് ഗോസിപ്പുകള് പരത്തിയത്.\nനയന്‍താര വിഘ്‌നേശിനെ തന്റെ രക്ഷിതാക്കള്‍ക്ക് പരിചയപ്പെടുത്തി എന്നും, ഇരുവരും ഉടന് വിവാഹിതരാകുന്നു എന്നും വാര്‍ത്തകള് വന്നു. കൊച്ചിയിലെ ഒരു പള്ളിയില് വച്ച് ഇരുവരുടെയും വിവാഹ നിശ്ചയം കഴിഞ്ഞെന്നും കേട്ടു\nഎന്നാല് വാര്‍ത്ത നിഷേധിച്ച് വിഘ്‌നേശ് ശിവ രംഗത്തെത്തി. ഇത് തന്റെ കരിയറിനെ ബാധിക്കുന്നു എന്നും തങ്ങള് തമ്മില് സൗഹൃദത്തില് കവിഞ്ഞതൊന്നുമില്ലെന്നും വിഘ്‌നേശ് പറഞ്ഞു. അതിന് പിന്നാലെ നയന്‍താരയുമെത്തി, തങ്ങളുടെ സ്വകാര്യതയില് ഇടപെടാന് ആര്‍ക്കും അധികാരമില്ലെന്നൊക്കെയായിരുന്നു നയന്‍താരയുടെ പറച്ചില്.\nഎന്നാല് നാനും റൗഡി താന് എന്ന ചിത്രത്തിന്റെ ലൊക്കേഷനില് നിന്ന് പിന്നെയും ഫോട്ടോകള് ലീക്കായിക്കൊണ്ടിരുന്നു. ചിത്രങ്ങളിലെല്ലാം നയനും വിഘ്‌നേശും അടുത്ത് ഇടപഴകുന്നത് വ്യക്തമായിരുന്നു.\nഒടുവില് നാനും റൗഡിതാന് എന്ന ചിത്രത്തിന്റെ ഓഡിയോ ലോഞ്ച് ചടങ്ങില്, ചിത്രത്തില് അഭിനയിച്ച രണ്ട് മുതിര്‍ന്ന നടന്മാര് ഇരുവരും തമ്മിലുള്ള പ്രണയം ശരിവയ്ക്കും വിധം സംസാരിച്ചു. അപ്പോഴും ഇരുവരും സമ്മതിച്ചില്ല\nഈ മാസം അവസാനത്തോടെ കപ്പിള്‍സ് റോമില് നിന്നും തിരിച്ചുവരും. തിരിച്ചുവന്നാല് ഉടന് ചെയ്യുന്ന ചിത്രവും വിഘ്‌നേശിനൊപ്പമാണ്. നയന്‍താരയ്‌ക്കൊപ്പം തൃഷയും ചിത്രത്തില് ഒരു പ്രധാന കഥാപാത്രത്തെ അവതരിപ്പിയ്ക്കുന്നു\nഇരുവരും സമ്മതിച്ചില്ലെങ്കിലും നയന്‍താരയുടെ മൂന്നാമത്തെ പ്രണയ ഇത് തന്നെയാണ്. അല്ലെങ്കില് റോമിലേക്ക് പോകുമ്പോള് വിഘ്‌നേശിനെ കൂടെ കൂട്ടിയതെന്തിന്. ഇത്രയും അടുത്തിടപഴകിയിരിക്കുന്ന ഈ ചിത്രം സൂചിപ്പിയ്ക്കുന്നത് എന്ത്? എന്നൊക്കെയാണ് ആരാധകരുടെ ചോദ്യം\nRead more about: malayalam film malayalam movie malayalam cinema nayanthara love chimbu prabhu deva vignesh shiva നയന്‍താര മലയാളം സിനിമ നടി ചിമ്പു പ്രഭുദേവ വിഘ്‌നേശ് ശിവ പ്രണയം\nSpeculations about Nayantara and director Vignesh Shiva’s alleged wedding has been doing the rounds from quite some time now. As of now, neither of the two has either denied or accepted about the same. Now, the rumours are rife that the couple had celebrated Nayanthara's 31st birthday in Rome together.\nStory first published: Saturday, November 21, 2015, 15:07 [IST]


കോഴിക്കോട് മുഴുവന് സീറ്റുകളിലും എല്.ഡി.എഫ് വിജയിക്കുമെന്ന് ടി. പി രാമകൃഷ്ണന് – Kerala News Hunt\nഎസ്ഡിപിഐ-എല്‍ഡിഎഫ് ബന്ധം തെളിയിക്കാന് മുല്ലപ്പള്ളിയെ വെല്ലുവിളിച്ച് മന്ത്രി ടി.പി രാമകൃഷ്ണന്. ഒരു വര്‍ഗീയ കക്ഷിയുടെയും പിന്തുണ എല്‍ഡിഎഫ് സ്വീകരിച്ചിട്ടില്ല. മുല്ലപ്പള്ളി ഉന്നയിക്കുന്ന ആരോപണങ്ങള് കാര്യമാക്കേണ്ടതില്ലെന്നും ടി.പി രാമകൃഷ്ണന് പറഞ്ഞു. പേരാമ്ബ്രയിലെ എല്‍ഡിഎഫ് സ്ഥാനാര്‍ത്ഥിയാണ് ടി.പി രാമകൃഷ്ണന്. കഴിഞ്ഞ തവണ 4000ത്തോളം വോട്ടിന്‍റെ ഭൂരിപക്ഷത്തിലാണ് ടി.പി രാമകൃഷ്ണന്‍റെ വിജയം.\nവടകരയുടെ മനസ് ഇടതു പക്ഷത്തോടൊപ്പമാണ്. വടകരയിലും കുറ്റ്യാടിയിലും ഇടതുമുന്നണി മികച്ച വിജയം നേടും. കോഴിക്കോട് ജില്ലയിലെ മുഴുവന് സീറ്റുകളിലും എല്‍ഡിഎഫ് വിജയിക്കുമെന്നും ടി പി രാമകൃഷ്ണന് വ്യക്തമാക്കി. കഴിഞ്ഞ തവണ ജില്ലയില് വിജയം കൈവിട്ടുപോയ കോഴിക്കോട് സൌത്തും കുറ്റ്യാടിയും ഇടതുമുന്നണി തിരിച്ച് പിടിക്കുമെന്നും അദ്ദേഹം പറഞ്ഞു.\nകേരളത്തിലെ തുടര് ഭരണം - മാധ്യമ ചോദ്യങ്ങള്‍ക്ക് മറുപടി നല്‍കി നടന് ദിലീപ്\nകേരള നിയമസഭയില് തുടര് ഭരണം ഉണ്ടാവുമോയെന്ന മാധ്യമങ്ങളുടെ ചോദ്യത്തിന് മറുപടി നല്‍കി ദിലീപ്.ഇന്നലെ വോട്ട് രേഖപ്പെടുത്തി ഇറങ്ങിയതിന് ശേഷമുള്ള താരത്തിന്‍്റെ മറുപടി ഇങ്ങനെയായിരുന്നു. “കലാകാരന് എന്ന നിലയില് നല്ല ഭരണം വരണം എന്നതുമാത്രമാണ് ആഗ്രഹിക്കുന്നത്. ജനക്ഷേമത്തിനു വേണ്ടി പ്രവര്‍ത്തിക്കുന്ന നീതി നടപ്പാക്കുന്ന നല്ല ഭരണകര്‍ത്താക്കള് അധികാരത്തില് വരണം. നല്ല ഭരണം വന്നാല് എല്ലാ കാര്യങ്ങളും നന്നായി നടക്കും. നല്ലൊരു അന്തരീക്ഷം ഉണ്ടാകട്ടെയെന്നാണ് ആഗ്രഹം. താന് ഒരു കലാകാരനാണ് അതിനാല് തുടര്‍ഭരണമുണ്ടാകുമോ […]


നടീ നടന്മാര്‍ക്ക് അഡ്വാന്‍സ് കൊടുക്കാനുള്ള തുകയും വാങ്ങി സംവിധായകന് പോയി, പിന്നെ കണ്ടിട്ടില്ല പരസ്പരം! ശാന്തിവിള ദിനേശ് - metromatinee.com Lifestyle Entertainment & Sports\nമലയാളത്തിന്റെ പ്രിയസംവിധായകന് ലോഹിതദാസിനെക്കുറിച്ചുള്ള ഓര്‍മ്മകള് പങ്കുവച്ചു ശാന്തിവിള ദിനേശ്. മാക്ടയുടെ ചെയര്‍മാന് സ്ഥാനത്തേക്ക് സിബി മലയില് മത്സരിച്ചപ്പോള് എതിര് സ്ഥാനാര്‍ത്ഥിയായി ലോഹിതദാസിനെ നിര്‍ത്തിയ സംഭവം പങ്കുവച്ചാണ് താരത്തിന്റെ കുറിപ്പ്.\nകൊല്ലം ശാസ്താംകോട്ടയില് ഒരു വിചിത്രമായ കാഴ്ചയുണ്ട്…….. അവിടെ രണ്ടു തരം കുരങ്ങന്മാരുണ്ട്…….. അമ്ബലക്കുരങ്ങന്മാരും, ചന്തക്കുരങ്ങന്മാരും …….!\nപരസ്പരം കണ്ടാല് കടിച്ചു കീറും ……!\nRSS ഉം SDPI യും പോലെ ……\nമോരും മുതിരയും പോലെ …..! ഒരിക്കലും ഇവര് യോജിക്കാറില്ല……!\nഈ സ്ഥിതിയായിരുന്നു മലയാള സിനിമാ സാങ്കേതിക വിഭാഗക്കാരുടെ സംഘടനയായ മാക്ടയില് ……..!\nകാശിറക്കുന്ന നിര്‍മ്മാതാക്കള്‍ക്കൊപ്പം ടെക്നീഷ്യന്മാര് നില്‍ക്കണം എന്ന ഒരു പക്ഷവും, അഭിനേതാക്കളുടെ പക്ഷത്ത് നമ്മള് കൂടി നിന്ന് നിര്‍മ്മാതാക്കളെ വരച്ചവരയില് നിര്‍ത്തണം എന്ന എതിര് ഗ്രൂപ്പ് …….! ഇവരാണ് ശക്തര്…….! പ്രബലരായ 99% സംവിധായകരും തിരക്കഥാകാരന്മാരും ഈ ഗ്രൂപ്പിലാണ്……..! അതിനാല്‍ത്തന്നെ ഇവര്‍ക്ക് ആള്‍ബലവും, കാശും എല്ലാം യഥേഷ്ഠം ……..!\nഈ അന്തരീക്ഷത്തിലാണ് 2004 ല് മാക്ടയുടെ തിരഞ്ഞെടുപ്പ് വരുന്നത്………!\nചെയര്‍മാന് സ്ഥാനത്തേക്ക് സിബി മലയില് ആദ്യമായി മത്സരിക്കണം എന്ന് താരങ്ങളുടെ അഹങ്കാരം കുറപ്പിക്കാന് മാക്ടയുടെ ജന്മത്തിന് കാരണഭൂതനായ കലൂര് ഡെന്നീസും , സംവിധായകന് ഹരികുമാറും സിബി മലയിലിനോട് പറയുന്നു……… ഏറെ ചര്‍ച്ചകള്‍ക്കൊടുവില് സിബി മലയില് സമ്മതിക്കുന്നു…….. കമല് ജനറല് സെക്രട്ടറി …….!\nജോസ് തോമസ് ആന്റോ ജോസഫ് സുന്ദര്‍ദാസ് തുടങ്ങി ഞാന് വരെയുള്ള ഒരു ന്യൂനപക്ഷമാണ് കൂടെ …….!\nമറുവശത്ത് തകൃതിയായ ചര്‍ച്ചകള് നടന്നു…… എങ്ങിനേം സിബി മലയിലിനെ തോല്‍പ്പിക്കണം ……… ആ ആലോചന പോയി നിന്നത് എതിര് സ്ഥാനാര്‍ത്ഥിയായി ലോഹിതദാസിനെ നിര്‍ത്തുന്നിടത്താണ്……!\nസിബി മലയിലിന്റെ തനിയാവര്‍ത്തനത്തിലൂടെ തിരക്കഥാകാരനായ ……. സിബിക്കായി കിരീടവും ഭരതവും ഹിസ് ഹൈനസ് അബ്ദുള്ളയും കമലദളവും ദശരഥവും ചെങ്കോലും സാഗരം സാക്ഷിയും ഒക്കെ എഴുതി ഒരു ഹിറ്റ് മേക്കിംഗ് ടീമായി വളര്‍ന്ന ഇരുവരും പരസ്പരം മത്സരിക്കുകയോ?\nസിനിമാക്കാരല്ലേ….. വാശി പിടിപ്പിക്കാന് വിരുതന്മാരല്ലേ……!\nസംഗതി ഏറ്റു …….!\nതിരുവനന്തപുരത്തു നിന്നും കോഴിക്കോട്ടു നിന്നും ചെന്നൈയില് നിന്നും ഒക്കെ ഏ സി ബസുകളില് വോട്ടുചെയ്യാനായി മാക്ട മെമ്ബര്‍മാര് കൊച്ചിയിലെ BTH ലേക്ക് കുതിച്ചു ……!\nആളും അര്‍ത്ഥവുമായി പ്രിയദര്‍ശനൊക്കെയാണ് ലോഹിക്കായി മുന്നില് ……..!\nശ്രീനിവാസനും, സത്യന് അന്തിക്കാടും, ജി എസ് വിജയനും , വേണു നാഗവള്ളിയും ഒക്കെയാണ് ലോഹി ക്കായി പ്രവര്‍ത്തനം …….!\nനിര്‍മ്മാതാക്കളുടെ പക്ഷത്തു നില്‍ക്കണമെന്നു പറഞ്ഞ സിബിയുടെ ടീമിനെ തോല്‍പ്പിക്കാന് നിര്‍മ്മാതാവായ സുരേഷ് കുമാര് അടക്കം BTHല് തമ്ബടിച്ചിരുന്നു………!\nതാരങ്ങള് അത്രയും അവരോടൊപ്പമുണ്ട് പിന്തുണയുമായി …….!\nഇവിടെ രസകരമായ ഒരു കാര്യം കൂടി ഓര്‍ക്കണം…. പിന്നീട് പരസ്പരം പോരടിച്ച ബി ഉണ്ണികൃഷ്ണനും, വിനയനും അന്ന് സംഘടനയില് ആരുമല്ല…… ഗ്യാലറിയില് ഏറ്റവും മുകളില് ഇരുന്ന് കളി കാണുന്നവര് മാത്രം……..!\nതിരഞ്ഞെടുപ്പില് ലോഹിതദാസും പാനലും ദയനീയമായി തോറ്റു ……..!\nവിജയിച്ച സിബി മലയിലിനെ അനുമോദിച്ച യോഗത്തില് ലോഹി അതിവികാരഭരിത നായി പ്രസംഗിച്ചു …….. ലോഹിക്കെന്നും തോല്‍വികള് ഏറ്റുവാങ്ങാനാണ് നിയോഗം……..!\nഎന്റെ പ്രിയ സുഹൃത്ത് സിബിക്ക് ആശംസകള്……….!\nമലയാളിക്ക് എന്നും ഓര്‍ക്കാന് ഒരു പിടി ജീവനുള്ള മനുഷ്യരെ എഴുതിത്തന്ന ലോഹിതദാസ് എന്ന കഥാകാരന് യാത്രയായിട്ട് ഇന്ന് പതിനൊന്നു വര്‍ഷമായി…….!\nലോഹിയേട്ടനെ ആലോചിച്ചപ്പോഴാണ് സംഘര്‍ഷഭരിതമായ ആ തിരഞ്ഞെടുപ്പ് കാലം അറിയാതെ ഓര്‍ത്തു പോയത്………!\nഎന്തിന് സിബി മലയില് എന്ന സുഹൃത്തിനെതിരേ ലോഹിതദാസ് എന്ന തോല്‍ക്കാന് വിധിക്കപ്പെട്ട പാവത്തിനെ കൊണ്ടു നിര്‍ത്തിയത് ?\nലോഹിക്കെതിരേ വിജയിച്ച് സിബി മലയില് നേതാവായി…….. മാക്ടയുടെ തുടര്‍ച്ചയായി ഫെഫ്കയുടേം എതിരാളിയില്ലാത്ത നേതാവാണ് അദ്ദേഹം……..!\nപക്ഷേ, കൂട്ടുകാരനെ നാണം കെടുത്തി തോല്‍പ്പിച്ച് ജയിച്ചിട്ട് എന്തു നേടി സിബി മലയില് ?\nനിര്‍മ്മാതാക്കള്‍ക്കൊപ്പം എന്ന നയത്തില് തുടങ്ങിയിട്ട് ഇന്ന് എവിടെ നില്‍ക്കുന്നു ?\nതാരങ്ങള്‍ക്കൊപ്പം എന്നല്ലാന്ന് തറപ്പിച്ച് പറയുമോ?\nഎനിക്കിത് കുറിക്കുമ്ബോള് വല്ലാത്ത മനോവേദന തോന്നുന്നു ……. ലോഹിതദാസ് തോല്‍ക്കരുതായിരുന്നു……\nഅത്രക്ക് ഹൃദയശുദ്ധിയുള്ളവനായിരുന്നു അമ്ബഴത്തില് കരുണാകരന് മകന് ലോഹിതാക്ഷന് ……..!\nതൃശൂര് ജില്ലാ ആശുപത്രിയില് ലാബ് ടെക്നീഷ്യനായിരുന്നു ലോഹിതാക്ഷന് …….. വായനയുടേയും എഴുത്തിന്റേയും ചെറിയ അസുഖം ഉണ്ടായിരുന്നതു് ആശുപത്രിയിലെ ഡോക്ടര്‍മാര്‍ക്കൊക്കെ ലഘുനാടകങ്ങള് എഴുതിക്കൊടുത്ത് കണ്‍ട്രോള് ചെയ്തിരുന്നു…….!\nഅതിനിടയിലാണ് തന്റെ ആത്മാര്‍ത്ഥ സുഹൃത്ത് സുബാഷ് ചന്ദ്രദാസിന്റെ അളിയന് രാധാകൃഷ്ണനുമായി സൗഹൃദത്തിലാകുന്നത്………\nസുബാഷ് ചന്ദ്രദാസിന്റെ അനുജനാണ് പിന്നീട് ലോഹിതദാസിന്റെ തിരക്കഥയില് ‘സല്ലാപം ‘ചെയ്ത സുന്ദര്‍ദാസ് ……! ലോഹിതാക്ഷന് പറയുന്ന കഥകളില് ഒന്ന് സിനിമയാക്കിയാലോ എന്നായി രാധാകൃഷ്ണന്റെ ചിന്ത……..!\nആ ചിന്ത ‘കാണാന് കൊതിച്ച് ‘ എന്ന സിനിമയിലെത്തി………!\nസംവിധാനം ഉദ്യോഗസ്ഥ വേണുവിന്റെ അനുജന് സുകുവിലെത്തി……..!\nപി.ഭാസ്കരന് മാഷ് പാട്ടെഴുതി…….. വിദ്യാധരന് മാഷ് സംഗീതമിട്ടു………!\nദുഃഖഭാരങ്ങളും പങ്കുവയ്ക്കാം …….. എന്ന സൂപ്പര് ഹിറ്റായി പിന്നീടു മാറിയ പാട്ട് പിറന്നു…. തരംഗിണിയില് ……..!\nനടീ നടന്മാര്‍ക്ക് അഡ്വാന്‍സ് കൊടുക്കാനുള്ള തുകയും വാങ്ങി സംവിധായകന് പോയി …….. പിന്നെ കണ്ടിട്ടില്ല പരസ്പരം ………!\nതോല്‍ക്കാന് പിറന്ന ജന്മമായ ലോഹിതാക്ഷന് ലാബ് പണിയും, നാടകമെഴുത്തും, സലിം ചേര്‍ത്തലയെപ്പോലെ ചില തിരക്കഥാകാരന്മാരെ അസിസ്റ്റ് ചെയ്യലും ഒക്കെയായി പോയി കുറേ നാള് ……..!\nഎത്രപേര്‍ക്കറിയാം എന്നറിയില്ല, ലോഹി ആദ്യമായെഴുതിയ ചേര്‍ത്തല തപസ്യയുടെ പ്രൊഫഷണല് നാടകം ‘സിന്ധു ശാന്തമായ് ഒഴുകുന്നു ‘വും, ആദ്യസിനിമയായി പുറത്തുവന്ന സിനിമ ‘ തനിയാവര്‍ത്തനവും ‘ സംസ്ഥാന അവാര്‍ഡുകള് നേടിയവയാണ് …..!\nജോസ് പല്ലിശ്ശേരിയും, സബാസ്റ്റ്യനും, ലോഹിതദാസും കൂടി മുതലാളിമാരായ ചാലക്കുടി സാരഥിയുടെ നാടകം ചെയ്യാന് വന്ന തിലകന് കേരളപുരം കലാമിന്റെ നാടകം വായിക്കുന്നതിനിടയില് ലോഹിതാക്ഷന് പറഞ്ഞ കഥകള് കേട്ടിടത്താണ് അടുത്ത വഴിത്തിരിവ്……..!\nപുതിയ തിരക്കഥാകൃത്തുക്കളെ തേടുന്ന സിബി മലയിലിന്റെ മുന്നിലെത്തിക്കുന്നു തിലകന് ലോഹിതാക്ഷനെ ……! ലോഹിതാക്ഷന് ലോഹിതദാസായി മാറി……..!\nപിന്നുള്ളത് ചരിത്രം …..!\nഇന്നലെ ഞാന് കുറിച്ച പി പത്മരാജനെപ്പോലെ തന്നെ ലോഹിതദാസും ഇത്രവേഗം ഈ ലോകം വിട്ടു പോകേണ്ടവനായിരുന്നില്ല ……. 54ാം വയസ്സില് നിനച്ചിരിക്കാതെ ഒരു പോക്ക് …….!\nഈ കുറിപ്പ് എഴുതുമ്ബോള് എന്റെ മനസില് ലോഹി ച്ചേട്ടന്റെ ഒരു വിഷ്വല് മായാതെ നിറയുന്നു…….!\nBTHലെ ഏറ്റവും മുകളിലെ ഹാളില് തിങ്ങി നിറഞ്ഞ മാക്ട അംഗങ്ങളുടെ മുന്നില് പലരും പ്രസംഗിച്ച കൂട്ടത്തില് ഞാനും സംസാരിച്ചു……! താരങ്ങളുടെ ചിലവില് മാക്ടയില് മത്സരം കൊണ്ടുവന്നവരേയും, അവരുടെ താളത്തിന് തുള്ളാന് ലോഹിച്ചേട്ടന് നിന്നു കൊടുക്കാന് പാടില്ലായിരുന്നെന്നും ഒക്കെ വച്ചു കാച്ചി ഞാന് ……!\nഉച്ചയൂണിന് പിരിഞ്ഞപ്പോള് വല്ലാത്ത സംഘര്‍ഷവേദിയായി ഊണു കഴിക്കുന്നിടം …….!\nഞാന് ചേട്ടനു തുല്യം കാണുന്ന സംവിധായകന് ജി എസ്സ് വിജയന് ഊണു കഴിക്കുന്ന എന്റെ മുന്നില് വന്നു് വഴക്കിട്ടു പിണങ്ങി …….!\nഊണു കഴിച്ചെന്നു വരുത്തി തിരഞ്ഞെടുപ്പ് തുടങ്ങുമ്ബോള് വരാം എന്ന ചിന്തയില് ലിഫ്റ്റില് കയറാതെ പടിക്കെട്ടിറങ്ങി താഴേക്ക് പോകുമോള് താഴെ നിന്ന് മേളിലേക്ക് ലോഹി ച്ചേട്ടനും, സത്യേട്ടനും കയറി വരുകയാണ്…….!\nസത്യേട്ടന് ഒന്നുമറിയാത്ത ഒരു ചിരി ചിരിച്ച് മുന്നോട്ട് പോയപ്പോള് …….. എന്റെ വഴി തടഞ്ഞ് ലോഹിയേട്ടന് നിന്നു……!\nഅര്‍ത്ഥഗര്‍ഭമായ ഒരു ചിരിയോടെ എന്റെ ഇടത്തേ തോളില് വലത്തേ കൈകൊണ്ട് പിടിച്ചു…….!\nആ കൈക്ക് O ഡിഗ്രി ക്കും താഴെ തണുപ്പായിരുന്നു …..!\nതോറ്റാല് നീയടക്കമാണ് പ്രതികള് എന്നതാകുമോ ആ തണുപ്പും അര്‍ദ്ധ ഗര്‍ഭമായ ആ ചിരിയും……..!\nലോഹിയേട്ടാ…… നിങ്ങള് ജയിക്കണമായിരുന്നു എന്ന് ഈ വരികള് കുറിക്കുമ്ബോള് തോന്നുന്നു……!\nസ്വന്തം പോക്കറ്റിലെ ആയിരങ്ങള് ചിലവിട്ട് നിങ്ങളെ തോല്‍പ്പിക്കാനുള്ള കഠിന ശ്രമങ്ങള് തലസ്ഥാനത്തു ഞാന് നടത്തി വരുമ്ബോള് വോട്ടര്‍മാരെ നേരില് കാണാന് വന്ന സിബി സര് മടങ്ങും മുന്‍പ് ഒരുപാട് കാശ് ദിനേശ് ചിലവിട്ടിരിക്കാം ……. ഇതിരിക്കട്ടെ എന്നു പറഞ്ഞ് 50 രൂപയുടെ പുത്തന് ഒരു കെട്ട് നോട്ട് ഗീത് ഹോട്ടലില് വച്ച് എനിക്ക് നീട്ടുമ്ബോള് പ്രൊഡക്ഷന് എക്സിക്യൂട്ടീവ് എന്. ജീവന് സാക്ഷിയായിരുന്നു……! മാക്ടക്കു വേണ്ടി എന്റെ കണക്കാണു സര് അത്…… ഈ തുക വേണ്ട എന്നു പറഞ്ഞ് മടക്കിയതും ഈ സന്ധ്യക്ക് ഞാന് ഓര്‍ക്കുന്നു……..!\nഞാനും തോറ്റുപോയി ലോഹിച്ചേട്ടാ……!\nഅഭിനയ മറിയാവുന്നവര്‍ക്കുള്ളതാണ് സിനിമ എന്ന സത്യം ഈ വരികള് കുറിക്കുമ്ബോള് ഞാന് അറിയുന്നു ലോഹി ച്ചേട്ടാ……!\nഅതുകൊണ്ടു തന്നെ ഈ സന്ധ്യക്ക് അങ്ങയെപ്പോലൊരു ഹൃദയശുദ്ധിയുള്ളവനെ തോല്‍പ്പിക്കാന് കൂട്ടുനിന്നതിന് ക്ഷമ ചോദിക്കുന്നു …….\nനല്ല വെള്ളിവെളിച്ചത്തില് എടുത്ത് നല്ല ഇരുട്ടത്ത് കാണിക്കുന്ന സിനിമക്ക് പറ്റിയവരല്ല താങ്കളും ഞാനും എന്ന് വൈകി ഞാനറിയുന്നു ……….!\nഅങ്ങേക്ക് അവിടെ സുഖമാണല്ലോ ?\nസുഖമായിരിക്കും ……. ഉറപ്പ് …….\nകാരണം കലര്‍പ്പില്ലാത്ത …… കള്ളമറിയാത്ത ….. കലാകാരനായിരുന്നു താങ്കള് …….!


ഇസ്ലാമിക രാഷ്ട്രീയത്തിന്റെ അടിത്തറ ~ ഇസ്‌ലാമിന്റെ രാഷ്ട്രീയം\nHome » ഇസ്‌ലാം , രാഷ്ട്രീയം , ലേഖനം » ഇസ്ലാമിക രാഷ്ട്രീയത്തിന്റെ അടിത്തറ\nCKLatheef11:47 AM 26 അഭിപ്രായങ്ങൾ\nCKLatheef 2009, ഓഗസ്റ്റ് 31 12:15 PM\nഇതിലുള്ള പോസ്റുകള് ഏതെങ്കിലും സംഘടനയുടെ അഭിപ്രായങ്ങളല്ല. ലേഖനങ്ങള്‍ക്ക് ചില പുസ്തകങ്ങള് അവലംബിച്ചിട്ടുണ്ടാവുമെങ്കിലും എന്റെ ചിന്തകള് കൂടി അവയിലുണ്ട്. അത് ഒരു പക്ഷേ ഞാന് അവലംബിച്ച പുസ്തകങ്ങളോട് യോജിച്ചുകൊള്ളണമെന്നില്ല. മാറുന്ന ലോകത്ത് പഴയപുസ്തകങ്ങളിലുള്ളത് എടുത്തെഴുതുന്നതുകൊണ്ട് വലിയ കാര്യമില്ല. അതോടൊപ്പം ഒരു തെളിവിന്റെയും പിന്‍ബലമില്ലാതെ തോന്നിയത് പറയുകയുമല്ല. ചര്‍ചകളിലൂടെയാണ് ഇത്തരം ലേഖനങ്ങളിലെ നെല്ലും പതിരും വേര്‍ത്തിരിയേണ്ടത്. അതുകൊണ്ട് വിയോജിപ്പുള്ളവര് അത് പ്രകടിപ്പിക്കാതിരിക്കുന്നത് ജനങ്ങളോട് ചെയ്യുന്ന വലിയ പാതകമായിരിക്കും എന്നുണര്‍ത്തുകയാണ്. തെറ്റാന് സാധ്യതയുള്ള എന്റെ ചിന്തകള് ഞാന് തന്നെ ശരിയെന്ന് ധരിക്കാനും, വിയോജിപ്പുകള് കാണാത്തതിനാല് അത് ശ്രദ്ധിക്കുന്ന വായനക്കാര് തെറ്റിദ്ധാരണയിലേര്‍പ്പെടാനും ഇടയാകും. അതിനാല് നിങ്ങളുടെ അഭിപ്രായം ഇവിടെ കുറിച്ചിടുക.\nmukthaRionism 2010, ജനുവരി 15 11:31 PM\nഎനിക്കിനിയും പിടുത്തം കിട്ടാത്തത് നിങ്ങളുടെയീ രാഷ്ട്രീയ-തൗഹീദാണ്.\nCKLatheef 2010, ജനുവരി 19 10:32 AM\nഅതിരിക്കട്ടെ, ഇത്രയൊക്കെ വിരുതുള്ള താങ്കള്‍ക്ക് അതിനിയും പിടുത്തം കിട്ടിയില്ലെങ്കില് പോകട്ടെ എന്ന് വെക്കുക. പിന്നെന്തൊക്കെയുണ്ട് വിശേഷങ്ങള് താങ്കളെ നേരിട്ട് കണ്ടതില് സന്തോഷം. താങ്കള് രംഗാവിഷ്‌കാരം നല്‍കിയ ഇസ്്‌ലാമിന്റ വഴി നേരാം എന്ന ഗാനം എനിക്ക് വളരെയധികം ഇഷ്ടപ്പെട്ട പാട്ടുകളിലൊന്നാണ്. ഇനിയും വരണം ചിന്തകള് പങ്കുവെക്കണം. നന്ദി.\nCKLatheef 2010, ജനുവരി 20 5:27 PM\nഇസ്‌ലാമിന്റെ കാഴ്ചപ്പാടില് ഏകദൈവത്വം എന്ന് പറഞ്ഞാല് ദൈവം ഒരുവനാണ് എന്ന് വിശ്വസിക്കല് മാത്രമല്ല. ദൈവത്തിന് മാത്രമേ ആരധനകളര്‍പ്പിക്കാവൂ എന്നും മാത്രമല്ല. ദൈവികഗുണവിശേഷങ്ങള് അല്ലാഹു അല്ലാത്തവരിലേക്ക് ചേര്‍ത്ത് പറയുന്നതും തൗഹീദിന് വിരുദ്ധമാണ്. ദൈവിക വിശേഷണങ്ങളില് പെട്ടതാണ് ദൈവം ഹാകിമാണെന്നത്. ആ വിധികര്‍തൃത്വത്തില് പങ്ക് ചേര്‍ക്കല് ശിര്‍ക്ക് ആണ് (18:26). ഈ വിധികര്‍തൃത്വം ജീവിതത്തിന്റെ ചില പ്രത്യേക മേഖലകളിലേ ആകാവൂ എന്ന് നമ്മുക്ക് ദൈവത്തോട് കല്‍പിക്കാനാവില്ല. ദൈവം അങ്ങനെ തീരുമാനിച്ചിട്ടുമില്ല. അതിനാല് രാഷ്ട്രനിയമങ്ങളും കുറ്റമറ്റത് ദൈവികദര്‍ശനത്തിന്റെ അടിസ്ഥാനത്തിലുള്ളതായിരിക്കും എന്ന് വിശ്വസിക്കാത്തവന്റെ തൗഹീദ് വാദത്തില് ചില പോരായ്മകളുണ്ട് എന്നാണ് പറഞ്ഞതിന്റെ ചുരുക്കം.\nഇസ്മായില് കുറുമ്പടി (തണല്) shaisma@gmail.com 2010, ജനുവരി 25 8:43 PM\nചിന്തോദ്ദീപകമായ ലേഖനം !\nഎങ്ങനെ ആടിനെ മേക്കണം എന്നത് മുതല് എങ്ങനെ രാജ്യം ഭരിക്കണമെന്ന് വരെ പ്രായോഗികമായി കാണിച്ചു തന്ന ഒരേ ഒരു വ്യക്തിയേ ലോകത്തുള്ളൂ.\nഏതെന്കിലും ഒരു കാര്യത്തില് മാത്രമല്ല, സകല കാര്യത്തിലും വിധിയും വിലക്കുമുണ്ട് . രാഷ്ട്രീയത്തിലും അതെ.\nകൂടുതല് പരിചയപ്പെടനമെന്നുണ്ട് . mail ID കിട്ടിയാല് ഉപകാരം .\nCKLatheef 2010, ഫെബ്രുവരി 1 8:40 AM\nതാങ്കള് പറഞ്ഞത് സത്യം. അതുകൊണ്ട് തന്നെ പ്രവാചകന് എതിര്‍പ്പുകളും വര്‍ദ്ധിക്കും. കേവലം ചില ആചാരങ്ങളിലും അനുഷ്ഠാനങ്ങളുമൊക്കെ നല്‍കി പോയിരുന്നെങ്കില്. അദ്ദേഹത്തിന് ഇത്ര എതിര്‍പ്പ് നേരിടേണ്ടിവരുമായിരുന്നില്ല. ലോകം മുഴുവന് അദ്ദേഹത്തെ പുകഴ്തുമായിരുന്നു. പക്ഷെ മനുഷ്യര്‍ക്ക് വേണ്ടത് ദൈവത്തെ പ്രകീര്‍ത്തിക്കാന് ചില ആരാധനകളല്ല. അവരടെ ജീവിതത്തിന് വെളിച്ചമാണ്. അത് പള്ളിയിലും വീട്ടിലും മാത്രമല്ല. മുഴുവന് ജീവിത രംഗത്തും ആവശ്യമാണ്. രാഷ്ട്രീയ രംഗം മറ്റുള്ളവര്‍ക്ക് വിട്ടുകൊടുത്ത് പള്ളിയുടെ കാര്യം മാത്രം നോക്കാന് ഒരു പ്രവാചകനെന്തിന് അതിനൊരു നല്ല പുരോഹിതന് പോരെ. പക്ഷെ ഇന്ന് മുസ്‌ലിംകളില് നല്ല ഒരു വിഭാഗം പ്രവാചകനെ ഒരു പുരോഹിതനാക്കിയിരിക്കുന്നു.\nഅഭിപ്രായം നല്‍കിയതിന് നന്ദി.\nUnknown 2010, ഫെബ്രുവരി32:47 PM\nUnknown 2010, ഏപ്രിൽ 17 8:17 AM\nCKLatheef 2010, ഏപ്രിൽ 17 8:53 AM\nഅജ്ഞാതന് 2010, ഏപ്രിൽ 17 11:48 AM\nമുഹമ്മദ് നബി (സ്വ) കാണിച്ചു തന്ന വിപ്ലവത്തിന്റെ ചില വശങ്ങളിലൂടെ :\nഏക മാനവീകത: ഒരു മനുഷ്യ സമൂഹത്തെ ഒരേ മാതാപിതാക്കളുടെ മക്കളായും ഏകോദര സഹോദരങ്ങളായും കണ്ട് എല്ലാ മനുഷ്യർക്കും വേണ്ടി സംസാരിച്ച ആദ്യത്തേയും അവസാനത്തേയും വിപ്ലവകാരി മുഹമ്മദ് നബി (സ്വ) ആൺ എന്നതിൽ തർക്കമില്ല. അദ്ദേഹത്തിനു മുൻപും പ്രവാചകന്മാർ വന്നിരുന്നെങ്കിലും ഒരൊ സമുദായത്ത്ലേക്കായിരുന്നുവെന്നു നമുക്ക് അറിയുന്ന കാര്യമാണു.\nമത്തെ പ്രത്യേകത അദ്ദേഹം കാട്ടി തന്ന ദർശനീകത സമഗ്രവും സമ്പൂർണ്ണവും ആയിരുന്നു എന്നതായിരുന്നു.\nജീവിതത്തെ അതിന്റെ സന്തുലിത മാർഗമാക്കി അദ്ദേഹം സമന്വയിപ്പിച്ചു\nമനുഷ്യൻ ദൈവത്തിന്റെ പ്രധിനിതിയാണെന്നു അദ്ദേഹം നമുക്കു പറ്ടിപ്പിച്ചു തന്നു . മനുഷ്യൻ ആരാണെന്നും അവനെ എന്തിനു ഈ ഭൂമിയിലെക്കയച്ചതെന്നും പ്രവാചകന്റെ ജീവിതത്തിലൂടെ നമുക്ക് കാണിച്ചു തന്നു\nഭാരം ചുമക്കുന്നവനു അത്താണിയും പാരതന്ത്ര്യത്തിന്റെ ചങ്ങലക്കെട്ടുകൾ പൊട്ടിച്ചെറിഞ്ഞ വിപ്ലവ വിമോചകൻ .\nനബി സാധിച്ച വിപ്ലവത്തിന്റ പ്രത്യേകത ആ വിപ്ലവത്തിനാധാരമായ ദർശനം നബിയുടേതായിരുന്നില്ല അതിനായി നബിയെ നിയോഗിച്ച അല്ലാഹുവിന്റേതായിരുന്നു എന്നതായിരുന്നു.ഈ വിപ്ലവം തന്നെയല്ലെ ഇസ്ലാമിക രാഷ്ട്രീയം കൊണ്ട് അർത്ഥമാക്കുന്നതും.ധാരാളം ഉണ്ട് വായിക്കാനും ചിന്തിക്കാനും ആശംസകൾ പാർഥനകൾ...\n(കൊലുസ്) 2010, മേയ്75:33 PM\nmukthaRionism 2010, മേയ് 12 10:54 PM\nവരട്ടെ പുതിയ ചിന്തകള്..\nഅന്നു പോയിട്ടിന്നു വരികയാണിതു വഴി..\n'ഇസ്‌ലാമിന്റെ കാഴ്ചപ്പാടില് ഏകദൈവത്വം എന്ന് പറഞ്ഞാല് ദൈവം ഒരുവനാണ് എന്ന് വിശ്വസിക്കല് മാത്രമല്ല. ദൈവത്തിന് മാത്രമേ ആരധനകളര്‍പ്പിക്കാവൂ എന്നും മാത്രമല്ല. ദൈവികഗുണവിശേഷങ്ങള് അല്ലാഹു അല്ലാത്തവരിലേക്ക് ചേര്‍ത്ത് പറയുന്നതും തൗഹീദിന് വിരുദ്ധമാണ്.'\n''........ഈ വിധികര്‍തൃത്വം ജീവിതത്തിന്റെ ചില പ്രത്യേക മേഖലകളിലേ ആകാവൂ എന്ന് നമ്മുക്ക് ദൈവത്തോട് കല്‍പിക്കാനാവില്ല. ദൈവം അങ്ങനെ തീരുമാനിച്ചിട്ടുമില്ല. അതിനാല് രാഷ്ട്രനിയമങ്ങളും കുറ്റമറ്റത് ദൈവികദര്‍ശനത്തിന്റെ അടിസ്ഥാനത്തിലുള്ളതായിരിക്കും എന്ന് വിശ്വസിക്കാത്തവന്റെ തൗഹീദ് വാദത്തില് ചില പോരായ്മകളുണ്ട് എന്നാണ് പറഞ്ഞതിന്റെ ചുരുക്കം.''\nഇപ്പറഞ്ഞതിലും എന്തൊക്കെയോ പോരായ്മകളുണ്ടോ..\nഎന്റെ പ്രശ്നമാവാം, അത്രക്കേ അന്തമുള്ളൂ...\nCKLatheef 2010, മേയ് 14 7:52 AM\nവീണ്ടും വന്നതിനും അഭിപ്രായം പറഞ്ഞതിനും നന്ദി. അവസാനം പറഞ്ഞതില് ഏത് വാചകത്തിലാണ് പോരായ്മയുണ്ടെന്ന് താങ്കള്‍ക്ക് തോന്നിയത് എന്ന് പറഞ്ഞിരുന്നെങ്കില്... ഇസ്‌ലാം സമ്പൂര്‍ണമായ ഒരു ജീവിത ദര്‍ശനമാണെങ്കില്, ദൈവം സര്‍വജ്ഞനും സര്‍വനിയന്താവുമാണെങ്കില്, ദൈവം മനുഷ്യന് ആവശ്യമായ ഒരു രാഷ്ട്രീയ നിയമം നല്‍കിയിട്ടുണ്ടെങ്കില്, അത് നിഷേധിക്കുന്നവന്റെ തൗഹീദ് വാദത്തില് ചില അസ്വഭാവികതകളുണ്ട് എന്നംഗീകരിക്കാന് എന്തിന് പ്രയാസപ്പെടണം മുഖ്താര്.\nmukthaRionism 2010, മേയ് 15 6:47 PM\n'ഇസ്‌ലാം സമ്പൂര്‍ണമായ ഒരു ജീവിത ദര്‍ശനമാണെങ്കില്, ദൈവം സര്‍വജ്ഞനും സര്‍വനിയന്താവുമാണെങ്കില്, ദൈവം മനുഷ്യന് ആവശ്യമായ ഒരു രാഷ്ട്രീയ നിയമം നല്‍കിയിട്ടുണ്ടെങ്കില്, അത് നിഷേധിക്കുന്നവന്റെ തൗഹീദ് വാദത്തില് ചില അസ്വഭാവികതകളുണ്ട് എന്നംഗീകരിക്കാന് എന്തിന് പ്രയാസപ്പെടണം മുഖ്താര്.'\nഅതംഗീകരിക്കാന് യതൊരു പ്രയാസവുമില്ല.\nതാങ്ങളുടെ തൗഹീദിനു തന്നെ എന്തൊക്കെയോ പോരായ്മകളുണ്ടെന്ന് വിശ്വസിക്കേണ്ടി വരില്ലേ..\nകാരണം താങ്കള് ഇന്ത്യന് ജനാധിപത്യത്തെ അംഗീകരിക്കുന്നു.. ജനാധിപത്യപരമായ അവകാശങ്ങള് അനുഭവിക്കുകയും അതിന്നായി നിലകൊള്ളുകയും ചെയ്യുന്നു..\n>ചുരുക്കത്തില് ഇസ്ലാമിക രാഷ്ട്രീയം എന്നത് മുസ്ലിങ്ങള്‍ക്ക് വേണ്ടി മുസ്ലിങ്ങളാല് നടത്തപ്പെടുന്ന മുസ്ലിങ്ങളുടെ ഭരണമല്ല. മറിച്ച് ദൈവത്തിന്റെ മുഴുവന് അടിയാറുകള്‍ക്കും വേണ്ടി ദൈവിക നിയമമനുസരിച്ച് ജനങ്ങളാല് നടത്തപ്പെടുന്ന ജനങ്ങളുടെ ഭരണമാണ്.<\nദൈവിക നിയമമനുസരിച്ചല്ലാത്ത ഒരു ഭരണകൂടത്തെ അംഗീകരിക്കുകയെന്നതു തന്നെ ശിര്‍ക്കാവില്ലെ.\nഇസ്ലാമികമല്ലാത്ത ഭരണകൂടങ്ങളോടും നിയമ സം‌വിധാനങ്ങളോടും എന്തു സമീപനമാണ് സ്വീകരിക്കേണ്ടത് എന്നു കൂടി വ്യക്തമാക്കേണ്ടതില്ലേ..\nCKLatheef 2010, മേയ് 26 11:24 PM\nകാരണം താങ്കള് ഇന്ത്യന് ജനാധിപത്യത്തെ അംഗീകരിക്കുന്നു.. ജനാധിപത്യപരമായ അവകാശങ്ങള് അനുഭവിക്കുകയും അതിന്നായി നിലകൊള്ളുകയും ചെയ്യുന്നു..<<<\nതാങ്കള്‍ക്ക് ഞാന് വല്ലാതെ വിശദീകരിച്ച് തരേണ്ടതില്ല എന്ന് തോന്നുന്നു. തൗഹീദ് എന്നത് ഒരു അംഗീകാരമാണ്. അല്ലാഹുവിന്റെ ഏകത്വത്തെ അംഗീകരിക്കല് എല്ലാ അര്‍ഥത്തിലും. അംഗീകാരത്തോടൊപ്പം ഒരാള്‍ക്ക് അത് പാലിക്കാന് സാധിക്കാതെ വരുന്ന അവസ്ഥയുണ്ടാകാം. ഉദാഹരണത്തിന് നമസ്‌കാരം അഞ്ച് വഖ്താണ്. ഒരാള്‍ക്ക് ചില കാരണങ്ങളാല് ഒരു വഖ്ത് നമസ്‌കരിക്കാന് സാധിക്കുന്നില്ല എന്ന സങ്കല്‍പിക്കുക. അദ്ദേഹം പറയുന്നത് നാല് വഖ്‌തേ നിര്‍ബന്ധമുള്ളൂ എന്ന് പറഞ്ഞ് അത് നമസ്‌കരിക്കാതിരിക്കുന്നതും. അത് അംഗീകരിച്ചുകൊണ്ട് അവനിര്‍വഹിക്കാതിരിക്കുന്നതും ഒരേ പോലെയാണോ. ദൈവത്തിന്റെ നിയമമാണ് എല്ലാകാര്യത്തിലും അംഗീകരിക്കേണ്ടത് എന്ന പറയുമ്പോള് നിലവിലുള്ള നിയമങ്ങളോടൊക്കെ എതിര്‍ത്തേ അത് സാധ്യമാകൂ എന്ന് വരുന്നില്ല. അതിനാല് പ്രായോഗികമായി എന്ത് നിലപാട് അത്തരം സന്ദര്‍ഭത്തില് സ്വീകരിക്കണം എന്ന് ഇസ്‌ലാമികമായി ഒരു പരിഹാരം കാണണം. അത് വ്യക്തികള്‍ക്ക് വിട്ടുകൊടുക്കരുത് എന്നേ ജമാഅത്ത് പറയുന്നുള്ളൂ. അതാണ് ഒരു ഇസ്‌ലാമിക സംഘടനയുടെ പ്രധാന ചുമതല. അതുകൊണ്ടുതന്നെ ഇന്ത്യയുടെ ജനാധിപത്യത്തേയും അതിന്റെ ഭരണഘനടയോടും ജമാഅത്ത് യുദ്ധം പ്രഖ്യാപിച്ചിട്ടില്ല. അതിന്റെ എല്ലാ പരിതിയിലും നിന്ന് കൊണ്ട് ഞങ്ങളുടെ കൈവശമുള്ള ഒരു ദര്‍ശനം പ്രബോധനം ചെയ്യാന് ഇന്നത്തെ ഇന്ത്യസാഹചര്യത്തില് പ്രശ്‌നമൊന്നുമില്ല. ഇനി ആ പ്രബോധനം ഇന്ത്യയിലെ ഭൂരിപക്ഷം ആളുകള് സ്വീകരിച്ചു എന്ന് വെക്കുക. എങ്കില് അത് തടയുന്നത് ജനാധിപത്യമനുസരിച്ച് ശരിയാണോ. എന്നാല് നിലവിലുള്ള ജനാധിപത്യത്തിന്റെ സ്വാതന്ത്ര്യത്തെ ഹനിക്കുന്ന ഒരു ദര്‍ശനമാണ് എങ്കില് അതിനെ കഴിവനുസരിച്ച് പ്രതിരോധിക്കാനും അതിനെതിരെ പ്രവര്‍ത്തികാനും മറ്റുള്ളവര്‍ക്ക് ബാധ്യതയുണ്ട്. ജമാഅത്ത് വര്‍ഗീയ ഫാസിസ്റ്റ് ശക്തികള്‍ക്കെതിരെ യോജിച്ച് പ്രവര്‍ത്തിച്ചത് അതുകൊണ്ടാണ്. എന്നാല് ജമാഅത്തിന്റെ ആദര്‍ശം ജനാധിപത്യത്തെ തകര്‍ക്കും എന്നത് ഒരു ആശങ്കമാത്രമാണ്. ജമാഅത്തിന്റെ തത്വങ്ങളോ പ്രവര്‍ത്തനങ്ങളോ അതിനെ സാധൂകരിക്കുന്നില്ല.\nCKLatheef 2010, മേയ് 26 11:31 PM\n>>> ദൈവിക നിയമമനുസരിച്ചല്ലാത്ത ഒരു ഭരണകൂടത്തെ അംഗീകരിക്കുകയെന്നതു തന്നെ ശിര്‍ക്കാവില്ലെ.\nഇസ്ലാമികമല്ലാത്ത ഭരണകൂടങ്ങളോടും നിയമ സം‌വിധാനങ്ങളോടും എന്തു സമീപനമാണ് സ്വീകരിക്കേണ്ടത് എന്നു കൂടി വ്യക്തമാക്കേണ്ടതില്ലേ.. <<<\nവിധികര്‍തൃത്വത്തിനുള്ള അവകാശം അല്ലാഹു അല്ലാത്തവര്‍ക്കുണ്ടെന്ന് അംഗീകരിക്കുമ്പോള് അല്ലാഹുവുന്റെ ഹാകിമിയത്ത് എന്ന ഗുണത്തിലുള്ള പങ്ക് ചേര്‍ക്കലും ശിര്‍ക്കുമാകും. മുജാഹിദുകള്‍ക്ക് ഇത് എളുപത്തില് മനസ്സിലാകേണ്ടതാണ്. ശിര്‍ക്ക് എന്ന വിഷയം കൂടുതല് സമയം ചര്‍ചചെയ്യുന്നത് അവരാണല്ലോ.\nഇസ്ലാമികമല്ലാത്ത ഭരണകൂടങ്ങളോടും നിയമസംവിധാനങ്ങളോടും എന്തുസമീപനമാണ് സ്വീകരിക്കേണ്ടത് എന്നത് ഒരു ഇജ്തിഹാദി പ്രശ്‌നമാണ് എന്നംഗീകരിക്കുന്നതാണ്. രാഷ്ട്രീയം ഇസ്‌ലാമിന്റെ ഭാഗമാണ് എന്ന് പറയുന്നവര് ആദ്യമായി ചെയ്യേണ്ടത്. ജമാഅത്ത് അപ്രകാരം പറയുന്നതിനാല് ഓരോ സന്ദര്‍ഭത്തിലും കൂടുതല് ജനോപകാരപ്രദമായ ഒരു മാര്‍ഗം സ്വീകരിക്കുകകയാണ് ചെയ്യുക. അതില് മുസ്‌ലിം താല്‍പര്യങ്ങളും പരിഗണക്കേണ്ടവരാരുള്ളത്. അത് മൊത്തം രാജ്യത്തെ ബാധിക്കുന്ന ഒരു പ്രശ്‌നമെന്ന നിലക്കാണ്.\nsahana 2010, ഓഗസ്റ്റ് 17 1:41 AM\nഇസ്ലാമിനെ പലതരമാക്കി കീറി മുറിച്ചു പല പണ്ഡിതന്മാരും അവര്‍ക്ക് തോന്നുന്ന രീതിയില് വ്യക്കാനിച്ചതാണ് ഇന്ന് കാണുന്ന പലതരം ''ഇസ്ലാമു''കള്‍ക്കും കാരണം.ചില പണ്ഡിതര് ഇസ്ലാമിലെ രാഷ്ട്രീയത്തെ ദീനിന് പുറത്താക്കിയപ്പോള് അത്തരക്കാര്‍ക്ക് ഇസ്ലാമിലെ രാഷ്ട്രീയം എന്ന് കേള്‍ക്കുംപോള് അലര്‍ജി വരുന്നു.മുഹമ്മദ് നബി തുടക്കം മുതല് ഒടുക്കം വരെ എന്ത് കാണിച്ചോ അതെല്ലാം ഇസ്ലാമാനെന്നു തീരുമാനിച്ചാല് ഇത്തരം സംശയങ്ങള്‍ക്ക് യാതൊരു സ്ഥാനവും ഉണ്ടാവുകയില്ല .രാഷ്ട്രീയമില്ലാത്ത ഒരു ഇസ്ലാമിനെ ഏതെങ്കിലും പ്രവാചകന്മാര് പ്രബോധനം ചെയ്തിട്ടുണ്ടോ?????\nsanchari 2010, സെപ്റ്റംബർ 25 11:56 PM\nUnknown 2010, ഒക്‌ടോബർ 13 9:52 AM\nജമാ’അത്തെ ഇസ്ലാമി ഒരു മതമൌലിക സംഘടനയാണ്. ഇസ്ലാം മതത്തിന്റെ പുനരുജ്ജീവനമാണ് അതിന്റെ പ്രഖ്യാപിത ലക്’ഷ്യം. പൂര്‍വ്വീകരുടെ (സലഫ്)കാലത്ത് ഉണ്ടായിരുന്ന ഇസ്ലാമിക മതരാഷ്ട്രം പുനരുജ്ജീവിപ്പിക്കുകയാണ് ജമാ’അത്തെ ഇസ്ലാമിയുടെ ലക്’ഷ്യം. മക്കയില് പൊതുവര്‍ഷം 570ല് ജനിച്ച മുഹമ്മദ് ഇബ്നു അബ്ദുല്ല സ്ഥാപിച്ചത് വെറുമൊരു മതമല്ല. “ദൈവാധിപത്യത്തിലുള്ള” (Theocratic State) മതരാഷ്ട്രമാണ്. ആധുനിക യുഗത്തില് കാലഹരണപ്പെട്ട ആ ദൈവാധിപത്യരാഷ്ട്രത്തെ പുനരുജ്ജീവീപ്പിക്കാനുള്ള സിദ്ധാന്തങ്ങളാണ് മതമൌലിക വാദികളായ ഹസനുല് ബന്ന, സയ്യിദ് ഖുത്തുബ്, മൌദൂദി എന്നിവര് ആവിഷ്കരിച്ചത്. ഈ സിദ്ധാന്തങ്ങളാണ് ലോകതെമ്പാടുമുള്ള മുസ്ലിം ഭീകരപ്രവര്‍ത്തകരുടെ പ്രത്യയശാസ്ത്രപരമായ അടിത്തറ. മൂദിദിയന് പ്രത്യയശാസ്ത്രം അംഗീകരിച്ചവര് തന്നെയാണ് പ്രൊഫസര് പി. ജെ. ജോസഫിന്റെ കൈപ്പത്തി വെട്ടിയത്. മതാന്ധനായ ഒരു വിശ്വാസിക്ക് ഇതൊന്നും കാണാനോ മനസ്സിലാക്കനോ ഉള്ള മാനസികാവസ്ഥ ഉണ്ടായിരിക്കുകയില്ലെന്ന് സി കെ ലത്തീഫിന്റെ “കൃതികള്” തെളിയിക്കുന്നു.\nCKLatheef 2010, ഒക്‌ടോബർ 13 11:04 AM\n>>> മതാന്ധനായ ഒരു വിശ്വാസിക്ക് ഇതൊന്നും കാണാനോ മനസ്സിലാക്കനോ ഉള്ള മാനസികാവസ്ഥ ഉണ്ടായിരിക്കുകയില്ലെന്ന് സി കെ ലത്തീഫിന്റെ “കൃതികള്” തെളിയിക്കുന്നു. <<<\nഎന്റെ 'കൃതികള്' താങ്കള് വായിച്ചിട്ടില്ലെന്ന് ഇതും തെളിയിക്കുന്നുണ്ട്. അന്ധമായ ഒരു അഭിപ്രായം പ്രകടനമായിട്ടേ ഇത് ഞാന് കണക്കാന്നുള്ളൂ. എങ്കിലും അഭിപ്രായ പ്രകടനത്തിന് നന്ദി. ഇവിടെ വന്നതിലും. താങ്കളുടെ ഈ കമന്റില് വല്ല വസ്തുതയുമുണ്ടോ എന്ന് പറയേണ്ട ബാധ്യത എനിക്കുണ്ട്. അത് താങ്കള് നടത്തിയതുപോലുള്ള ഒരു കേവലം അഭിപ്രായ പ്രകടനത്തിലൊതുങ്ങരുതെന്നും എനിക്കാഗ്രഹമുണ്ട്.\nislamikam 2011, ഫെബ്രുവരി 1 8:35 PM\nഞാന് താങ്കളുടെ ബ്ലോഗ് ഇടയ്ക്കു സ്കിപ്പ് ചെയ്യാറുണ്ട്. കമന്റു നല്‍കാന് സമയം അനുവദിക്കാറില്ല.\nഎന്ത് കൊണ്ട് എന്ന് അറിയാം എന്ന് കരുതുന്നു.\nമുഖ്ദാരിനെ പോലെ ഒരാള് തൌഹീദിനെ കുറിച്ച് ചോദിക്കുന്നത് അവരെ ധരിപ്പിച്ചുവേചീട്ടുള്ള തൌഹീദ് സങ്കല്പം എത്ര ദുര്ഭലമായതെന്ന സത്യമാണ് വ്യക്തമാക്കുന്നത്.\nകേരള സലഫിസം ഈയൊരു ധൈഷണിക ദുരന്തം യുവതലമുറക്ക് സമ്മാനിച്ചതിന്റെ ഉത്തമ ഉദാഹരണം !\nകൂടുതല് പറയുന്നില്ല, മുഖ്ടാരിനു വേണ്ടി ഒരു ഉദാഹരണം പറയട്ടെ !(ഇത് ഞാന് എന്റെ മുജാഹിട് സുഹൃത്തിനോട് സംഭാഷണത്തിന്റെ അവസാനത്തില് ചോദിച്ചു ഉത്തരം സ്വയം ചോദിക്കുക എന്ന് പറഞ്ഞു) അതിങ്ങിനെ..\nതാങ്കള് പ്രോഫെഷനലി ഒരു അക്കൌണ്ടന്റ് ആണ്, ആ ജോലിയാണ് താങ്കളുടെ, കുടുമാപ്തിന്റെ സാമ്പത്തികം നിര്‍ണയിക്കുന്നത്.\nഎങ്കില് താങ്കള് അതിനായി എടുത്ത ബിരുദം എന്താണ്..\nഅദ്ദേഹം പറഞ്ഞു.. ബി കോം\nഇനി എന്റെ ചോദ്യത്തിന് യെസ് ഓര് നോ..പറഞ്ഞാല് മതി.\nആ ബിരുദം, ഇസ്ലാമികം ആണോ, അല്ലെ ?\nയെസ് ഓര് നോ. !!\n(എങ്ങിനെ മുഴു ജീവിതത്തില് ഇസ്ലാമികം അഡോപ്റ്റ് ചെയ്യപെടുന്നു എന്നതിന്റെ നൈതിക വീക്ഷണം മാത്രമാണ് ഈ ഉദാഹരണം, ഇറ്റ് ഈസ് സൊ സിമ്പിള് )\n(""തൌഹീദ്"" പറയുന്ന ആ വ്യക്തിക്ക് ഇപ്പോള് എന്നെ അലര്‍ജി ആണ് !)\nmukthaRionism 2011, ഫെബ്രുവരി310:02 AM\nമേയ് 15 നാണ് ഞാന് അവസാന കമന്റിടുന്നത്. അതിനു ശേഷം രണ്ടു മൂന്നു പ്രാവശ്യം ഇവിടെ വന്നു നോക്കിയിരുന്നു. മെയ് 26 നു ശേഷം ഇങ്ങോട്ട് വന്നിട്ടില്ലെന്ന് തോന്നുന്നു. ലത്തീഫ് സാഹിബിന്റെ മറുപടി കാണാഞ്ഞതിനാലാണ് പ്രതികരിക്കാതിരുന്നത്. ഇപ്പൊ ഇസ്ലാമികത്തിന്റെ കമന്റ് ഫോര്‍വേഡ് ചെയ്തപ്പോളാണ് വീണ്ടും എത്തിയത്.\nസമയം പോലെ വരാം.\nനമുക്ക് പറയാനുള്ളത് കുറേ നമ്മള് ഇവിടെ പറഞ്ഞിട്ടുള്ളതാണല്ലോ.\nഇപ്പോള് കുറച്ച് തിരക്കിലാണ്. വരാം.\nmukthaRionism 2011, ഫെബ്രുവരി 8 9:14 PM\nതാങ്ങളുടെ പ്രതികരണത്തില് പുതുതായി ഒന്നുമില്ല,\n>> ഇന്ത്യയുടെ ജനാധിപത്യത്തേയും അതിന്റെ ഭരണഘനടയോടും ജമാഅത്ത് യുദ്ധം പ്രഖ്യാപിച്ചിട്ടില്ല. അതിന്റെ എല്ലാ പരിതിയിലും നിന്ന് കൊണ്ട് ഞങ്ങളുടെ കൈവശമുള്ള ഒരു ദര്‍ശനം പ്രബോധനം ചെയ്യാന് ഇന്നത്തെ ഇന്ത്യസാഹചര്യത്തില് പ്രശ്‌നമൊന്നുമില്ല. ഇനി ആ പ്രബോധനം ഇന്ത്യയിലെ ഭൂരിപക്ഷം ആളുകള് സ്വീകരിച്ചു എന്ന് വെക്കുക. എങ്കില് അത് തടയുന്നത് ജനാധിപത്യമനുസരിച്ച് ശരിയാണോ. എന്നാല് നിലവിലുള്ള ജനാധിപത്യത്തിന്റെ സ്വാതന്ത്ര്യത്തെ ഹനിക്കുന്ന ഒരു ദര്‍ശനമാണ് എങ്കില് അതിനെ കഴിവനുസരിച്ച് പ്രതിരോധിക്കാനും അതിനെതിരെ പ്രവര്‍ത്തികാനും മറ്റുള്ളവര്‍ക്ക് ബാധ്യതയുണ്ട്. ജമാഅത്ത് വര്‍ഗീയ ഫാസിസ്റ്റ് ശക്തികള്‍ക്കെതിരെ യോജിച്ച് പ്രവര്‍ത്തിച്ചത് അതുകൊണ്ടാണ്. എന്നാല് ജമാഅത്തിന്റെ ആദര്‍ശം ജനാധിപത്യത്തെ തകര്‍ക്കും എന്നത് ഒരു ആശങ്കമാത്രമാണ്. ജമാഅത്തിന്റെ തത്വങ്ങളോ പ്രവര്‍ത്തനങ്ങളോ അതിനെ സാധൂകരിക്കുന്നില്ല.<<\nഇങ്ങനെയാണ് താങ്ങളുടെ നിലപാടെങ്കില് പിന്നെ എന്തിനാണ് ഇസ്ലാഹികളെ വിമര്‍ശിക്കുന്നത്.\nതാങ്ങള്‍ക്കും ജമാഅത്തെ ഇസ്ലാമിക്കും ഒരു രാഷ്ട്രീയ നിലപാടുതറയില്ലെന്ന് ഈ പോസ്റ്റ് മാത്രമല്ല സമകാലിക സംഭവങ്ങളും തെളിയിച്ചു കഴിഞ്ഞതാണ്.\n>> ഇതിലുള്ള പോസ്റുകള് ഏതെങ്കിലും സംഘടനയുടെ അഭിപ്രായങ്ങളല്ല. ലേഖനങ്ങള്‍ക്ക് ചില പുസ്തകങ്ങള് അവലംബിച്ചിട്ടുണ്ടാവുമെങ്കിലും എന്റെ ചിന്തകള് കൂടി അവയിലുണ്ട്. അത് ഒരു പക്ഷേ ഞാന് അവലംബിച്ച പുസ്തകങ്ങളോട് യോജിച്ചുകൊള്ളണമെന്നില്ല. മാറുന്ന ലോകത്ത് പഴയപുസ്തകങ്ങളിലുള്ളത് എടുത്തെഴുതുന്നതുകൊണ്ട് വലിയ കാര്യമില്ല.<<\nഎന്ന് താങ്കള് മുന്‍കൂര് ജാമ്യമെടുത്തതു കൊണ്ട് കൂടുതലൊന്നും പറയുന്നില്ല.\nതാങ്കള് പറയാനുദ്ദേശിച്ചത് എന്താണെന്ന് വ്യക്തമല്ല.\nഅതില് താങ്കളുടെ നിലപാട് എന്തെന്ന് വ്യക്തമാക്കിയാലേ പ്രതികരിക്കാനാവൂ.\nസുബൈദ 2011, സെപ്റ്റംബർ 12 7:20 PM\nസുബൈദ 2011, ഡിസംബർ 29 7:49 AM\nപിപ്പിലാഥന് 2012, മാർച്ച് 1 10:21 PM\nYOU-ദൈവം ഒരുവന് മാത്രമേ ഉള്ളൂ എന്നത് പഴയനിയമത്തിന്റെ അടിസ്ഥാന വിശ്വാസമാണ്.\nപുതിയനിയമവും ഇത് തന്നെ പറയുന്നു.\nഈ ദൈവം ഒരു ശക്തിയല്ല, വ്യക്തിയാണ്; സ്വതന്ത്രമായ ഇച്ചാശക്തിയും പ്രവര്ത്തനവുമുള്ള വ്യക്തി.\nME നൂറു ശതമാനം യോജിപ്പ്\nYOU യാഹ്'വെ എന്ന നാമം വെളിപ്പെടുന്നതിനും മുന്‍പ് ദൈവം പല പേരുകളില് സ്വയം വെളിപ്പെടുത്തിയിരുന്നു.\nME ദൈവത്തോടുള്ള ആദരവ് മൂലം വ്യക്തി നാമം ഉപയോഗിക്കുവാനുള്ള വൈമനസ്യം ആയിരുന്നു ഇപ്രകാരമുള്ള വിശേഷണ നാമങ്ങള്‍ക്ക് കാരണം.( സാറെ ,ചേട്ടാ ,ബോസേ ,മുതലാളി )\nYOU ദൈവത്തിന്റെ ഒരു പ്രത്യേകത എടുത്തു കാട്ടുവാന് ഉപയോഗിക്കപ്പെട്ടതാണ് യാഹ്'വെ എന്ന നാമം.\nME -കഠിനമായി വിയോജിക്കുന്നു , മറിച്ചു എന്നേക്കും വിളിക്കപ്പെടെണ്ട ,അറിയപ്പെടെണ്ട നാമമെന്നു പിതാവ് പറഞ്ഞ പേരാണ് യാഹ് വേ\nExo 3:15 - God also said to Moses, "Say to the Israelites, 'The യെഹോവാ , the God of your fathers--the God of Abraham, the God of Isaac and the God of Jacob--has sent me to you.' This is my name forever, the name by which I am to be remembered from generation to generation.\nGod also said to Moses, “Say this to the people of Israel, ‘The Yahweh, the God of your fathers, the God of Abraham, the God of Isaac, and the God of Jacob, has sent me to you.’ This is my name forever, and thus I am to be remembered throughout all generations.\nNew American Standard Bible God, furthermore, said to Moses, "Thus you shall say to the sons of Israel, 'The ,Yahweh the God of your fathers, the God of Abraham, the God of Isaac, and the God of Jacob, has sent me to you.' This is My name forever, and this is My memorial-name to all generations.\nME എല്ലാ തലമുറകളും ഈ നാമത്താല് എന്നെ അറിയണമെന്ന് പിതാവിവിടെ പറയുന്നു.\nME അത് മാറ്റാന് പുത്രനുപോലും അവകാശമില്ല. പിന്നെ കൃമികളായ നാം എന്തിനു അതിനു തുനിയണം?.\n.YOU "ആയിരിക്കുന്നവന്", "തന്നാല് താനായിരിക്കുന്നവന്", "സ്വയംഭൂവായവാന്" എന്നൊക്കെ പലരും പല വിധത്തില് ഇതിനെ വ്യാഖ്യാനിക്കാറുണ്ട്.\nYOU ഈ വാക്കുകള് ഒരു ശപഥം പോലെയാണ് ദൈവം പറയുന്നത്. " /\nME പോലെയല്ല ദൈവം പറയുന്നത് എല്ലാം ഒരെപോലെവിലയുള്ളതാണ്.\nYOU ഇതില് നിന്നും വ്യക്തമാകുന്ന ഒരു കാര്യം ഉണ്ട് "യാഹ്'വെ" എന്ന നാമത്തില് ദൈവം സ്വയം വെളിപ്പെടുത്തുന്നത് മര്‍ദ്ദിതര്‍ക്കു മോചനം നല്കുന്നവനാണ് താന് എന്നു പഠിപ്പിക്കുവാന് വേണ്ടിയാണ്.\nME വിശേഷണങ്ങള് മാറ്റി , യഥാര്‍ത്ഥ നാമം പറഞ്ഞു തരികയാണ്. നാമ മറിയാതെ , അങ്ങയുടെ നാമം പൂജിതമാകണമെന്നു പറയാന് പറ്റും?.\n2012, ഫെബ്രുവരി 29 4:47 pmപിപ്പിലാഥന്‍പറഞ്ഞു...


കിണഞ്ഞു ശ്രമിച്ചിട്ടും അനങ്ങാതെ വിമതര്; ഇനി നേരിടുക തന്നെ മാര്‍ഗം – Utharadesam\nNovember 24, 2020 Published Time: 7:47 PM\nകാസര്‍കോട്: പാര്‍ട്ടി സ്ഥാനാര്‍ത്ഥികള്‍ക്ക് തലവേദന സൃഷ്ടിച്ച് രംഗത്തു വന്ന വിമത സ്ഥാനാര്‍ത്ഥികളെ പിന്‍വലിപ്പിക്കാനുള്ള അവസാന ശ്രമങ്ങള്‍ക്കൊടുവില് ഇരുമുന്നണികള്‍ക്കും ബി.ജെ.പിക്കും നേരിയ ആശ്വാസം ഉണ്ടായെങ്കിലും മിക്ക ഇടങ്ങളിലും വിമതര് അനങ്ങാപ്പാറ നയം സ്വീകരിച്ചതോടെ പാര്‍ട്ടികള് പ്രതിരോധത്തിലായി. കാസര്‍കോട് നഗരസഭയില് ഏറ്റവും കൂടുതല് വിമത ശല്യം നേരിടുന്നത് മുസ്ലിം ലീഗാണ്. മുസ്ലിം ലീഗില് നേരത്തെ നഗരസഭാ കൗണ്‍സിലര്‍മാര് ആയിരുന്നവരോ അവരുടെ കുടുംബാംഗങ്ങളോ ആണ് ഇത്തവണ ഔദ്യോഗിക സ്ഥാനാര്‍ത്ഥികള്‍ക്കെതിരെ വെല്ലുവിളിയുമായി രംഗത്ത് വന്നിരിക്കുന്നത്. 20-ാം വാര്‍ഡായ ഫോര്‍ട്ട് റോഡില് മുസ്ലിം ലീഗ് സ്ഥാനാര്‍ത്ഥി ആയിഷത്ത് സാഹിറാബാനുവിനെതിരെ അടുത്തിടെ മുസ്ലിം ലീഗില് തിരിച്ചെടുത്ത നൗഷാദ് കരിപ്പൊടിയുടെ ഭാര്യ ഹസീനയാണ് രംഗത്തുള്ളത്. കഴിഞ്ഞ തവണ മുസ്ലിം ലീഗ് സ്ഥാനാര്‍ത്ഥിക്കെതിരെ റാഷിദ് പൂരണം മത്സരിച്ച് വിജയിച്ച വാര്‍ഡാണിത്. തളങ്കര പടിഞ്ഞാറില് ലീഗ് സ്ഥാനാര്‍ത്ഥി സുമയ്യ മൊയ്തീനെതിരെ ഷഹീദ അഷ്‌റഫ് മത്സര രംഗത്ത് ഉറച്ചുനില്‍ക്കുകയാണ്. തളങ്കര കണ്ടത്തില് വാര്‍ഡില് സാമൂഹ്യ പ്രവര്‍ത്തകന് കൂടിയായ സിദ്ധീഖ് ചക്കരയാണ് മുസ്ലിം ലീഗ് സ്ഥാനാര്‍ത്ഥി. ഇവിടെ കഴിഞ്ഞ തവണ കൗണ്‍സിലര് ആയിരുന്ന ഫര്‍സാനയുടെ ഭര്‍ത്താവ് എം.ഹസൈനാണ് എതിര് സ്ഥാനാര്‍ത്ഥി. ഹൊന്നമൂല വാര്‍ഡിലും മുസ്ലിം ലീഗ് ഭീഷണിനേരിടുന്നുണ്ട്. ഇവിടെ മുസ്ലിം ലീഗ് സ്ഥാനാര്‍ത്ഥി നൈമുന്നിസക്കെതിരെ നിലവിലെ കൗണ്‍സിലര് ആയിരുന്ന മൊയ്തീന് കമ്പ്യൂട്ടറിന്റെ ഭാര്യയാണ് പത്രിക നല്‍കിയിട്ടുള്ളത്. സി.പി.എം. സ്ഥാനാര്‍ത്ഥിയും രംഗത്തുണ്ട്. തായലങ്ങാടിയില് ലീഗ് സ്ഥാനാര്‍ത്ഥി മുഹമ്മദ് കുഞ്ഞി തായലങ്ങാടിക്കെതിരെ പ്രദേശത്തെ റസിഡന്റ്‌സ് അസോസിയേഷന് പ്രവര്‍ത്തകന് കൂടിയായ സലാം കുന്നില് മത്സര രംഗത്തുണ്ട്. ഇവര്‍ക്ക് പുറമെ ഇടത് സ്വതന്ത്രനും ബി.ജെ.പിയും പത്രിക നല്‍കിയിട്ടുണ്ട്.\nഅതേസമയം, മുസ്ലിം ലീഗ് സ്ഥാനാര്‍ത്ഥിയായി ചെങ്കള ഗ്രാമപഞ്ചായത്ത് പ്രസിഡണ്ടായിരുന്ന ഷാഹിനാസലീം മത്സരിക്കുന്ന ജില്ലാ പഞ്ചായത്ത് എടനീര് വാര്‍ഡില് പത്രിക നല്‍കിയിരുന്ന കര്‍ഷക സംഘം ജില്ലാ നേതാവിന്റെ ഭാര്യ അവസാന നിമിഷം പിന്‍മാറി.\nമംഗല്‍പ്പാടിയിലെ ഒന്നാം വാര്‍ഡില് സി.പി.എം. ബ്രാഞ്ച് കമ്മിറ്റി തീരുമാനിച്ച ബ്രാഞ്ച് സെക്രട്ടറി ഇസ്മായില് മൂസോടിക്കെതിരെ സി.പി.എം. ലോക്കല് കമ്മിറ്റി സ്ഥാനാര്‍ത്ഥിയെ നിര്‍ത്തിയത് വിചിത്രമായ അനുഭവമായി. ലോക്കല് കമ്മിറ്റി ആവശ്യപ്പെട്ടിട്ടും മാറാന് ബ്രാഞ്ച് സെക്രട്ടറി തയ്യാറാവാത്തതിനെ തുടര്‍ന്നാണ് തര്‍ക്കമുണ്ടായത്. ദേലംപാടി പഞ്ചായത്തിലെ എട്ടാം വാര്‍ഡില് സി.പി.എം. പ്രവര്‍ത്തകന് പി. രാഘവന് വിമത സ്ഥാനാര്‍ത്ഥിയായി രംഗത്തുണ്ട്. കാഞ്ഞങ്ങാട് നഗരസഭയിലെ അതിയാമ്പൂരില് പാര്‍ട്ടി സ്ഥാനാര്‍ത്ഥിക്കെതിരെ മുന് ലോക്കല് കമ്മിറ്റി അംഗം ലീല മത്സര രംഗത്ത് ഉറച്ചു നില്‍ക്കുകയാണ്. ഇവര്‍ക്ക് പിന്തുണ പ്രഖ്യാപിച്ച് യു.ഡി.എഫ് സ്ഥാനാര്‍ത്ഥി പത്രിക പിന്‍വലിച്ചു.


സംസ്ഥാനത്ത് അസഹിഷ്ണുത വെച്ചുപൊറുപ്പിക്കില്ല, മുഖം നോക്കാതെ നടപടി; ശുഹൈബ് വധത്തില് മൗനം വെടിഞ്ഞ് മുഖ്യമന്ത്രി | Reporter Live\nസംസ്ഥാനത്ത് അസഹിഷ്ണുത വെച്ചുപൊറുപ്പിക്കില്ല, മുഖം നോക്കാതെ നടപടി; ശുഹൈബ് വധത്തില് മൗനം വെടിഞ്ഞ് മുഖ്യമന്ത്രി\nBy Web Desk\tFebruary 18, 2018 9:23 pm A+ A-\nതിരുവനന്തപുരം: സംസ്ഥാനത്ത് ഒരുവിധത്തിലുള്ള അസഹിഷ്ണുതയും വെച്ചുപൊറുപ്പിക്കില്ലെന്നും കുറ്റവാളികള്‍ക്കെതിരേ മുഖം നോക്കാതെ നടപടിയെടുക്കുമെന്നും മുഖ്യമന്ത്രി പിണറായി വിജയന്. കണ്ണൂര് മട്ടന്നൂരില് യൂത്ത് കോണ്‍ഗ്രസ് നേതാവ് ശുഹൈബ് കൊല്ലപ്പെട്ട കേസിലാണ് മുഖ്യമന്ത്രിയുടെ പ്രതികരണം. സംഭവം നടന്ന് ഒരാഴ്ചയായിയിട്ടും മുഖ്യമന്ത്രി പ്രതികരിക്കാത്തതില് വിവിധ കോണുകളില് നിന്ന് ആക്ഷേപമുയര്‍ന്നിരുന്നു. ഇതിന് പിന്നാലെയാണ് തന്റെ ഫെയ്‌സ് ബുക്ക് പോസ്റ്റിലൂടെ മുഖ്യമന്ത്രിയുടെ പ്രതികരണം വന്നത്.\nശുഹൈബിന്റെ കൊലപാതകം അത്യന്തം അപലപനീയമാണെന്ന് പറഞ്ഞുകൊണ്ടാണ് മുഖ്യമന്ത്രിയുടെ എഫ്ബി പോസ്റ്റ് ആരംഭിക്കുന്നത്. സംഭവം ഉണ്ടായ ഉടനെതന്നെ കുറ്റവാളികള്‍ക്കെതിരെ കര്‍ക്കശമായ നടപടിയെടുക്കാന് പൊലീസിന് നിര്‍ദ്ദേശം നല്‍കിയിട്ടുണ്ടെന്നും മുഖ്യമന്ത്രി വ്യക്തമാക്കി.\nപൊലീസ് ശക്തമായ നടപടികള് സ്വീകരിച്ചുവരികയാണ്. നിഷ്പക്ഷമായ അന്വേഷണമാണ് നടക്കുക. ആരാണ് പ്രതികള് എന്നതോ എന്താണ് അവരുടെ ബന്ധങ്ങള് എന്നതോ അന്വേഷണത്തെ ഏതെങ്കിലും തരത്തില് ബാധിക്കില്ല. മുഖം നോക്കാതെയുള്ള നടപടികളുമായി പോലീസ് മുമ്പോട്ടു പോവുകയും ഇതുമായി ബന്ധപ്പെട്ട കുറ്റവാളികളെ ഒന്നൊഴിയാതെ അറസ്റ്റ് ചെയ്യുകയും ചെയ്യും. ഇപ്പോള് ചിലര് പോലീസ് കസ്റ്റഡിയിലുണ്ട്. മറ്റുള്ളവരേയും ഉടനെ പിടികൂടും.\nസമാധാനത്തിന്റെയും സാഹോദര്യത്തിന്റെയും അന്തരീക്ഷം സൃഷ്ടിക്കുന്നതിന് എല്ലാവരുടെയും സഹകരണം ഉണ്ടാകണമെന്ന് അഭ്യര്‍ത്ഥിക്കുന്നതായും മുഖ്യമന്ത്രി വ്യക്തമാക്കി.\nFeb 18, 2018 9:23 pm\nശുഹൈബ് വധം: ആറ് പേര് കസ്റ്റഡിയില്\nശുഹൈബ് വധം: നിഷ്പക്ഷ അന്വേഷണം നടത്തിയാല് എകെജി സെന്ററിലെത്തുമെന്ന് കെ മുരളീധരന്\nശുഹെെബ് വധം: കേസില് ഡമ്മി പ്രതികളെ കിട്ടാത്തതുകൊണ്ടാണ് അറസ്റ്റ് വൈകുന്നതെന്ന് ചെന്നിത്തല


'നിങ്ങളുടെ ഇപ്പോഴത്തെ സുഖലോലിപിത അത് മലയാളികൾ തന്നതാ മറക്കണ്ട', വിമര്‍ശനവുമായി സംവിധായകൻ | Najim Koya criticize Vijay Yesudas\nKochi, First Published 19, Oct 2020, 2:35 PM\nമലയാള സിനിമയില് ഇനി പാടില്ലെന്ന് വ്യക്തമാക്കിയ വിജയ് യേശുദാസിന് വിമര്‍ശനവുമായി നജീം കോയ.\nമലയാള സിനിമയില് ഇനി പാടില്ലെന്ന് വ്യക്തമാക്കിയ വിജയ് യേശുദാസിനെ വിമര്‍ശിച്ച് സംവിധായകൻ നജീം കോയ. സിനിമയുടെ ഒരു കഷ്‍ടപാടും അറിയാതെ നിങ്ങൾ വന്നു പാട്ടും പാടി കാശും വാങ്ങി പോകും. ആ പടം വിജയിച്ചോ, ആ സംവിധയകാൻ ജീവിച്ചു ഇരിപ്പുണ്ടോ, ആ എഴുത്തുകാരൻ ആരാണ്. ഇതൊന്നും നിങ്ങളെ ബാധിക്കില്ല. വിജയ് യേശുദാസ് നിങ്ങൾക്കു എന്താണ് പ്രശ്‍നം എന്നും നജീം കോയ ചോദിക്കുന്നു.\nനജീം കോയയുടെ ഫേസ്‍ബുക്ക് പോസ്റ്റ്\nവിജയ് യേശുദാസ് നിങ്ങൾക്കു എന്താണ് പ്രശ്‍നം. അർഹിക്കുന്ന എന്താണ് വേണ്ടത്, നിങ്ങൾ അർഹിക്കുന്നതിനും മുകളിലാണ് നിങ്ങളിപ്പോ. അത് മലയാളികളുടെ സ്നേഹമായി കണ്ടാൽ മതി, മാർക്കോസ്, ജി വേണുഗോപാലോ, മധു ബാലകൃഷ്‍ണനോ, കലാഭവൻ മണിയോ, കുട്ടപ്പൻ മാഷോ തന്നതിന്റെ ഒരു അംശം പോലും നിങ്ങൾ മലയാള സിനിമയ്ക്കു തന്നിട്ടില്ല.\nപിന്നെ നിങ്ങൾ പറഞ്ഞതായി ഞാൻ കണ്ടത് വേണ്ടത്ര പരിഗണന കിട്ടുന്നില്ലാന്. സിനിമയിൽ ഒരു എഴുത്തുകാരന്റെ, ഒരു സംവിധായകന്റെ, ഒരു നിർമാതാവിന്റെ, ഒരു ക്യാമറമാന്റെ, ഒരു ആർട്ട് ഡയറക്ടറുടെ, ഒരു പാട്ടു എഴുത്തുകാരന്റെ, ഒരു സംഗീത സംവിധായകന്റെ, ഒരു മേക്കപ്പ് കാരന്റെ, ഒരു കോസ്റ്റുo ചെയുന്ന, എന്തിനു സിനിമ സെറ്റിൽ പത്രം കഴുകുന്ന ഞങ്ങളുടെ പ്രിയപ്പെട്ട ചേട്ടൻ മാരുടെ കഷ്‍ടപാടുകളെ പോലും നിങ്ങൾ ആ പടത്തിൽ പാടിയ പാട്ടുകൊണ്ട് നിങ്ങൾ വിഴുങ്ങി കളയാറില്ലേ. ഒറ്റക് ഇരിക്കുമ്പോൾ ഒന്ന് ഓർത്തു നോക്കു. ഒരു കാര്യം നിങ്ങളോട് പറയാനുണ്ട് നിങ്ങൾ എന്റെ പടത്തിൽ പാടിയിട്ടുണ്ട്.\nനിങ്ങൾക്കു എന്നെ അറിയുവോ. ഞാൻ ആ സിനിമയ്ക്കു വേണ്ടി എത്ര നാൾ ഞാൻ അലഞ്ഞട്ടുണ്ടെന്ന്. നടന് തീർത്ത വഴികളും, കാർവാനിനു മുന്നിൽ നിന്ന് സ്വയം അനുഭവിച്ച കാലുകളുടെ വേദനയെത്രെന്ന്. നിങ്ങൾക്കു പാട്ടു പാടാൻ അവസരം എഴുതിയ മറ്റു എഴുത്തുകാരെ നിങ്ങൾക്കു അറിയുവോ. ഒരു എഴുത്തുകാരൻ അലഞ്ഞു തിരിഞ്ഞു ഒരു കഥ ഉണ്ടാകുന്നു, അത് ഒരു സംവിധായകനോട് പറയുന്നു. (അത് തന്നെ എത്ര നാൾ നടനിട്ടു.) പിന്നെ ഒരു പ്രൊഡ്യൂസറെ കണ്ടെത്തുന്നു.\nപിന്നെയാണ് അലച്ചിൽ. നടൻമാരുടെ പുറകെ. ആ കഷ്‍ടപ്പാടുകൾ എല്ലാം കഴിഞ്ഞു. ഒരു മ്യൂസിക് ഡയറക്ടർ കണ്ടെത്തി. അയാളും, എഴുത്തുകാരനും, സംവിധായകനും നല്ലൊരു ട്യൂണിനു വേണ്ടി വഴക്കിട്ടു വാശി പിടിച്ചു. വരികൾ എഴുതൽ. മാറ്റി എഴുതൽ. വീണ്ടും എഴുതൽ. അങ്ങനെ എഴുതി വാങ്ങി. ഈ സിനിമയുടെ ഒരു കഷ്ടപാടും അറിയാതെ നിങ്ങൾ വന്നു പാട്ടും പാടി കാശും വാങ്ങി പോകും. ആ പടം വിജയിച്ചോ, ആ സംവിധയകാൻ ജീവിച്ചു ഇരിപ്പുണ്ടോ, ആ എഴുത്തുകാരൻ ആരാണ്. ഇതൊന്നും നിങ്ങളെ ബാധിക്കില്ല.\nആ ഹിറ്റ് പാട്ടും കൊണ്ടു നിങ്ങള് പോയി. പിന്നെ സ്റ്റേജ് ഷോ, ലോകം മുഴുവൻ കറക്കം, കാണുന്ന ചാനലിൽ കേറി ആ പാട്ടിനെ പറ്റി വീമ്പു പറച്ചിൽ. നിങ്ങൾക്കു ആ പാട്ടു പാടാൻ അവസരം ഉണ്ടാക്കിയ എഴുത്തുകാരനെ, സംവിധായകനെ, ആ പ്രൊഡ്യൂസറെ. ഏതെങ്കിലും സ്റ്റേജിൽ സന്തോഷത്തോടെ രണ്ടു വാക്കു. നിങ്ങൾ ഇപ്പോൾ അനുഭവിക്കുന്ന സുഖലോലിപിത ഉണ്ടലോ അത് ഈ മലയാളികൾ തന്നതാ അത് മറക്കണ്ട. "പരിഗണന കിട്ടുന്നില്ല പോലും' പരിഗണന' മാങ്ങാത്തൊലി.\nLast Updated 19, Oct 2020, 2:42 PM


രണ്ടു ദിവസം മുമ്പായിരുന്നു ചേര്‍പ്പിലെ അമ്പലത്തില് പ്രതിഷ്ഠാ ദിനം. എല്ലാ വര്‍ഷത്തേയും പോലെ ഈ വര്‍ഷവും ഉച്ചക്ക് പ്രസാദ ഊട്ടുസദ്യ ഉണ്ടായിരുന്നു. സദ്യക്ക് ഉണ്ണാന് എന്റെ എതിരെ ഉള്ള കസേരയില് ആയിരുന്നു അവര് ഇരുന്നത്. നല്ല പ്രായമുണ്ട്. എണ്‍പതില് കൂടുതല് ഉണ്ടാകും, ഞാന് ചിന്തിച്ചു. പോരാത്തതിന്നു കയ്യില് ഒരു ചെറിയ പാത്രവുമായാണ് വന്നിരിക്കുന്നത്. ഇത്രയും പ്രായമായിട്ടെന്തിനാ ഈ തിരക്കില് വന്നു ഉണ്ണുന്നത് എന്ന് മനസ്സില് വിചാരിച്ചു. വിളമ്പുകാരന് കൊണ്ട് തട്ടിയ ചോറ് എന്റെ ശ്രദ്ധ അവരില് നിന്നും ഇലയിലേക്ക് തിരിച്ചു. തീര്‍ക്കാന് ഒരു മല പോലെ ചോറ് ഇലയില് കിടക്കുമ്പോള് ഇന്നോ നാളെയോ എന്നമട്ടില് നടക്കുന്ന ആ കിഴവിയെ നോക്കാനല്ലേ സമയം. ഒരു അറ്റത്ത് നിന്ന് തുടങ്ങി. വട്ടങ്ങള് എല്ലാം ഗംഭീരം. ഇനി പായസം കൂടി നന്നായാല് മതിയായിരുന്നു; ദേഹണ്ണം ആരാണാവോ, ഞാന് എന്നോട് തന്നെ ചോദിച്ചു.\nപായസം വിളമ്പുന്നയാള് അവരുടെ മുമ്പില് വെച്ചിരുന്ന പേപ്പര് ഗ്ലാസ്സില് ഒഴിച്ച ഒരു തവി ചതുശ്ശതം (പ്രസാദം - ഇടിച്ചു പിഴിഞ്ഞ പായസം) അവര് കയ്യിലെ പാത്രത്തിലേക്ക് ഒഴിക്കുന്നത് കണ്ടപ്പോളാണ് ഞാന് അവരെ വീണ്ടും ശ്രദ്ധിച്ചത്. വിളമ്പുകാരന് രണ്ടാമത് വന്നപ്പോള് അവര് വീണ്ടും പായസം വാങ്ങി അതും പാത്രത്തിലേക്ക് തന്നെ ഒഴിച്ചു. ഇതെല്ലാം നോക്കി കണ്ടുകൊണ്ട് 'ഈ പ്രായത്തിലും പായസം ഇസ്കാന് ഒരു മടിയുമില്ലല്ലോ' എന്ന ചോദ്യം കണ്ണില് നിറച്ചുംകൊണ്ട് അവരെ തന്നെ നോക്കി ഇരുന്നിരുന്ന സ്ത്രീയോട് അവര് ആത്മഗതം പോലെ പറയുന്നതു കേട്ടു:\n"വീട്ടില് ഒരാളുണ്ടേ...കഴിഞ്ഞ കൊല്ലം വന്നിരുന്നു, ഇപ്പൊ നടക്കാന് വയ്യ. ആള് അങ്ങനെ അവിടെ ഇരിക്കുമ്പോ ഇവിടേരുന്നു പായസം കുടിക്കാന് എനിക്കെങ്ങനെ പറ്റും?"\nഒരു കയ്യില് വീട്ടിലിരിക്കുന്ന 'ആള്‍ക്ക്' വേണ്ടിയുള്ള പായസപാത്രവും മുറുക്കെപിടിച്ച്, ജീവിച്ചു തീര്‍ന്ന വര്‍ഷങ്ങളുടെ ഭാരം താങ്ങാനാവാതെ ഇടറുന്ന കാല്‍വെയ്പുകളുമായി അവര് കയ്യുകഴുകാനായി പൈപ്പിന്റെ അടുത്തേക്ക് പോയി.\nസ്കൂളിലെ സഹപ്രവര്‍ത്തകരുടെ സെന്റ് ഓഫ് പാര്‍ട്ടിക്ക് കിട്ടുന്ന ലഡുവും ജിലേബിയും കഴിക്കാതെ എനിക്കും ചേട്ടനും തരാന് വേണ്ടി കടലാസ്സില് പൊതിഞ്ഞെടുത്തിരുന്ന മുത്തശ്ശിയുടെ ഛായ അവര്‍ക്ക് ഉണ്ടായിരുന്നോ? ഞാന് വെറുതെ ആലോചിച്ചു.\nBy സ്വ:ലേ at July 03, 2012\nമനോഹരം ആയി അവതരണം... പക്ഷെ അവസാനം പറഞ്ഞ ആ മുത്തശി സ്നേഹം എനിക്ക് ലഭിച്ചിട്ടില്ല എന്നാ ദുഃഖം അവസാനം എനിക്ക് മിച്ചം....അഭിനന്ദനങ്ങള്\nGopu Muralidharan said...\nനന്നായിരിക്കുന്നു . അഭിനന്ദനം .\nസ്കൂള് ഓര്‍മ്മകള് : JBS


സംസ്ഥാനത്ത് ഇന്ന് ഒമ്പതു പേര്‍ക്കു കൂടി കൊറോണ സ്ഥിരീകരിച്ചു; കാസര്‍കോഡ് നാലുപേര്\nHomeNewsKeralaസംസ്ഥാനത്ത് ഇന്ന് ഒമ്പതു പേര്‍ക്കു കൂടി കൊറോണ സ്ഥിരീകരിച്ചു; കാസര്‍കോഡ് നാലുപേര്\nApril 7, 2020, 1:14 pm\nതിരുവനന്തപുരം: സംസ്ഥാനത്ത് ഇന്ന് ഒമ്പത് പേര്‍ക്ക് കൂടി കൊറോണ സ്ഥിരീകരിച്ചതായി മുഖ്യമന്ത്രി പിണറായി വിജയന്. ഇതില് നാലെണ്ണം കാസര്‍കോടും മൂന്നെണ്ണം കണ്ണൂരും കൊല്ലത്തും മലപ്പുറത്തും ഓരോ കേസുകളുമാണ് സ്ഥിരീകരിച്ചത്.\nനാലു പേര് വിദേശത്തു നിന്ന് വന്നവരും രണ്ടു പേര് നിസാമുദ്ദീനില് നിന്നു വന്നവരുമാണ്. സമ്പര്‍ക്കം മൂലം മൂന്നു പേര്‍ക്കാണ് രോഗം ബാധിച്ചത്. ഇന്ന് 12 പേര്‍ക്ക് രോഗം ഭേദമായതായും മുഖ്യമന്ത്രി വാര്‍ത്താസമ്മേളനത്തില് പറഞ്ഞു. 260 പേരാണ് ചികിത്സയിലുള്ളത്. ഇന്ന് മാത്രം 133 പേരെ ആശുപത്രിയില് പ്രവേശിപ്പിച്ചു. ലോക്ക് ഡൌണ് സംബന്ധിച്ച വിദഗ്ധ സമിതിയുടെ റിപ്പോര്‍ട്ട് കേന്ദ്രത്തിന് കൈമാറിയെന്നും മുഖ്യമന്ത്രി പറഞ്ഞു.\nലോകത്തിന്റെ നാനാഭാഗങ്ങളിലും മലയാളി നഴ്‌സുമാര് അനുഭവിക്കുന്ന പ്രയാസങ്ങള് ആശങ്കയുണ്ടാക്കുന്നുവെന്നും മുഖ്യമന്ത്രി പറഞ്ഞു. കോട്ടയത്ത് കോവിഡ് ബാധിച്ച സ്റ്റാഫ് നഴ്‌സ് രോഗം ഭേദമായാല് തിരിച്ച് ജോലിക്കെത്താമെന്ന് അറിയിച്ചിട്ടുണ്ട്. അത് അഭിമാനകരമാണ്. നഴ്‌സുമാരുടെ സുരക്ഷയുടെ കാര്യത്തിലുള്ള ആശങ്ക പ്രധാനമന്ത്രിയെ അറിയിച്ചിട്ടുണ്ടെന്നും മുഖ്യമന്ത്രി പറഞ്ഞു.\n9 confirmed cases of corona virus in kerala\nkerala fights corona\nPrevious articleഇന്ത്യയില് ലോക്ക്ഡൗണ് നീട്ടിയേക്കും; നിരവധി സംസ്ഥാനങ്ങള് അനുകൂലം\nNext articleകൊച്ചിയിലേക്ക് ഖത്തര് എയര്‍വെയ്‌സ് ചരക്കുവിമാനം സര്‍വീസ് ആരംഭിച്ചു


പശു വിഷയത്തില് മധ്യപ്രദേശിന്റേതില് നിന്നും വ്യത്യസ്തമായിരിക്കും രാജസ്ഥാന്റെ നിലപാട്: സച്ചിന് പൈലറ്റ് | DoolNews\nപശു വിഷയത്തില് മധ്യപ്രദേശിന്റേതില് നിന്നും വ്യത്യസ്തമായിരിക്കും രാജസ്ഥാന്റെ നിലപാട്: സച്ചിന് പൈലറ്റ്\nSunday, 10th February 2019, 11:20 pm\nന്യൂദല്‍ഹി: പശു സംരക്ഷണത്തെക്കാളും പ്രധാനപ്പെട്ട വിഷയങ്ങള് രാജ്യത്തുണ്ടെന്നും മധ്യപ്രദേശ് സര്‍ക്കാര് അതിനായിരുന്നു പ്രധാന്യം നല്‍കേണ്ടിയിരുന്നതെന്നും രാജസ്ഥാന് ഉപമുഖ്യമന്ത്രി സച്ചിന് പൈലറ്റ്. റേപ്പിസ്റ്റുകള്, മനുഷ്യത്തരഹിത പ്രവര്‍ത്തനങ്ങള് നടത്തുന്നവര് എന്നിവര്‍ക്കെതിരെ ശക്തമായ നിയമങ്ങള് കൊണ്ടു വരുന്നതിനാണ് കൂടുതല് പ്രാധാന്യം നല്‍കേണ്ടതെന്നായിരുന്നു സച്ചിന്റെ വാദം.\nഗോവധത്തിനെതിരേയും അനധികൃത പശുക്കടത്തിനെതിരെയും രാജസ്ഥാന് സര്‍ക്കാര് മധ്യപ്രദേശിന്റേതില് നിന്നും വ്യത്യസ്തമായി നിലപാടാണ് എടുക്കുകയെന്നും അദ്ദേഹം പറഞ്ഞു. ദി ഹിന്ദുവിന്റെ “ഹഡില് 2019“ല് സംസാരിക്കുകയായിരുന്നു അദ്ദേഹം.\nAlso Read 99 ശതമാനമല്ല, നിരോധിച്ച 105 ശതമാനം നോട്ടുകളും തിരിച്ചു വന്നു; സച്ചിന് പൈലറ്റ്\nമൃഗങ്ങളെ സംരക്ഷിക്കുന്നത് നല്ലതു തന്നെയാണെന്നും എന്നാല് കൂടുതല് പ്രാധാന്യം അര്‍ഹിക്കുന്ന മറ്റു കാര്യങ്ങള് രാജ്യത്തുണ്ടെന്നും സച്ചിന് പൈലറ്റ് പറഞ്ഞു. “മൃഗങ്ങളെ സംരക്ഷിക്കുന്നത് ശരി തന്നെ, ഞാന് അതില് വിശ്വസിക്കുന്നുമുണ്ട്. എന്നാല് കൂടുതല് പ്രാധാന്യമര്‍ഹിക്കുന്ന വിഷയങ്ങള്‍ക്ക് പശു സംരക്ഷണത്തേക്കാള് പ്രാധാന്യം നല്‍കണമെന്നാണ് ഞാന് കരുതുന്നത്. രാജസ്ഥാന്റെ കാര്യത്തില് ഇതാണ് ഉത്തമമെന്ന് ഞാന് കരുതുന്നു. എന്നാല് മധ്യപ്രദേശിന്റെ കാര്യത്തില് ഏറ്റവും ഉചിതമായ തീരുമാനം എടുക്കേണ്ടയാള് മുഖ്യമന്ത്രി കമല്‍നാഥ് ആണ്”- സച്ചിന് പറഞ്ഞു.\nഒരാഴ്ചക്കിടെ മധ്യപ്രദേശില് പശു സംരക്ഷണത്തിന്റെ പേരില് അഞ്ചു പേര്‍ക്കെതിരെയാണ് ദേശീയ സുരക്ഷാ നിയമം ചുമത്തി പൊലീസ് കേസെടുത്തത്.\n“റേപ്പ് ചെയ്യുന്ന, പരസ്പരം മനുഷ്യതരഹിതമായ പ്രവര്‍ത്തികളിലേര്‍പ്പെടുന്നവര്‍ക്കെതിരെ ശക്തമായ നിയമം കൊണ്ടു വരണമെന്നാണ് എന്റെ വ്യക്തിപരമായ അഭിപ്രായം”- സച്ചിന് പറഞ്ഞു.\nപശു സംരക്ഷണത്തിന്റെ പേരില് എന്.എസ്.എ നാഷണല് സെക്യൂരിറ്റി ആക്റ്റ് ചുമത്തി കേസെടുത്ത നടപടിക്കെതിരെ മുതിര്‍ന്ന കോണ്‍ഗ്രസ് നേതാക്കളായ പി.ചിദംബരം, സല്‍മാന് ഖുര്‍ഷിദ് എന്നിവര് രംഗത്തെത്തിയിരുന്നു.


Emalayalee.com - ബുര്‍വി ചുഴലി5ജില്ലകളില് ഇന്ന് പൊതു അവധി\nതിരുവനന്തപുരം: ബുര്‍വി ചുഴലിക്കാറ്റിന്‍െറ സഞ്ചാരപഥത്തിലുള്ള അഞ്ചു ജില്ലകളില് വെള്ളിയാഴ്ച പൊതുമേഖലാ സ്ഥാപനങ്ങള് ഉള്‍പ്പെടെ ഓഫിസുകള്‍ക്ക് സര്‍ക്കാര് പൊതുഅവധി പ്രഖ്യാപിച്ചു.\nതിരുവനന്തപുരം, കൊല്ലം, പത്തനംതിട്ട, ആലപ്പുഴ, ഇടുക്കി ജില്ലകളിലാണ് പൊതുഅവധി.\nഅതിനിടെ തിരുവനന്തപുരം മുതല് മലപ്പുറം വരെയുള്ള പത്ത് ജില്ലകളില് ഇന്ന് യെല്ലോ അലര്‍ട്ട് ആയിരിക്കും. ബുറെവിയുടെ തീവ്രത കുറഞ്ഞതോടെയാണ് ജാഗ്രത നിര്‍ദേശത്തില് മാറ്റം വരുത്തിയത്.\nമന്നാര് ഉള്‍ക്കടലില് നിന്നും തമിഴ്‌നാട്ടിലെ തൂത്തുക്കൂടി തീരത്തേക്ക് നീങ്ങി കൊണ്ടിരിക്കുന്ന ചുഴലിക്കാറ്റ് ശക്തി കുറഞ്ഞ് അതിതീവ്ര ന്യൂനമര്‍ദമായി മാറി. തുടര്‍ന്ന് അര്‍ധരാത്രി പിന്നിട്ടശേഷം ശക്തി കുറഞ്ഞ് ന്യൂനമര്‍ദമായി മാറുകയായിരുന്നെന്ന് കേന്ദ്ര കാലാവസ്ഥാ വകുപ്പ് രാത്രി വൈകി പുറപ്പെടുവിച്ച വാര്‍ത്താക്കുറിപ്പില് പറയുന്നു. കന്യാകുമാരി ജില്ലയിലൂടെ ഉച്ചയോടെ ന്യൂനമര്‍ദം കേരളത്തിലെത്തും. തിരുവനന്തപുരം ജില്ലയുടെ വടക്ക്, കിഴക്ക് ഭാഗത്തു കൂടിയാവും സംസ്ഥാന അതിര്‍ത്തി കടന്ന് അറബിക്കടലിലേക്ക് നീങ്ങുക.


പോണ് വിഡിയോകള് വ്യാജമോ? നാണം കെടുത്തും ഡീപ്‌ഫെയക് യുഗം ലോകത്തിന് വൻ ഭീഷണി | Deepfake video\nപോണ് വിഡിയോകള് വ്യാജമോ? നാണം കെടുത്തും ഡീപ്‌ഫെയക് യുഗം ലോകത്തിന് വൻ ഭീഷണി\nമനോരമ ലേഖകൻ February 10, 2020 10:20 AM IST\nഎല്ലാ തരത്തിലുള്ള ഡീപ്‌ഫെയ്ക് വിഡിയോകള് വര്‍ധിച്ചുവരുന്നതായാണ് റിപ്പോര്‍ട്ടുകള് പറയുന്നത്. പോണ് വിഡിയോയിലാണ് ഏറ്റവുമധികം വര്‍ധന എന്നാണ് ഇന്റര്‍നെറ്റിലെ ഡീപ്‌ഫെയ്ക് വിഡിയോകളെക്കുറിച്ചു പഠിച്ച കമ്പനി പറയുന്നത്. വ്യാജ വിഡിയോകളുടെ വ്യാപ്തി മനസ്സിലാക്കാൻ ഇറങ്ങിപ്പുറപ്പെട്ട ഡീപ്‌ട്രെയ്‌സ് (Deeptrace) കമ്പനി പറയുന്നത് ഇപ്പോള് ഇത്തരത്തിലുള്ള 14,678 ക്ലിപ്പുകള് ഉണ്ടെന്നാണ്. എല്ലാം തന്നെ അശ്ലീല വിഡിയോകളാണ് എന്നാണ് അവരുടെ കണ്ടെത്തല്.\n2018 ഡിസംബറില് ഉണ്ടായിരുന്നതിന്റെ 84 ശതമാനമാണ് 2019 ജൂണ്-ജൂലൈ മാസങ്ങളിലെത്തിയപ്പോള് കൂടിയിരിക്കുന്നതെന്ന് കമ്പനി പറയുന്നു. തങ്ങളുടെ എണ്ണമെടുക്കലിനു ശേഷവും പുതിയ ഫെയ്ക് വിഡിയോകള് തുടരെ വന്നുകൊണ്ടിരിക്കുന്നതായി കമ്പനി പറഞ്ഞു. ഡീപ്‌ഫെയ്ക് വിഡിയോകള് രാഷ്ട്രീയപരമായും മറ്റും പ്രശ്‌നങ്ങള് സൃഷ്ടിക്കുമോ എന്ന കാര്യത്തില് കേന്ദ്രീകരിച്ചാണ് പല റിപ്പോര്‍ട്ടുകളും വരുന്നത്. എന്നാല്, പോണ് വ്യവസായത്തിലാണ് ഇപ്പോള് വ്യാജ വിഡിയോ കൊടികുത്തി വാഴുന്നതെന്ന് പറയുന്നു. തങ്ങള് കണ്ടെത്തിയ വിഡിയോകളില് 96 ശതമാനം ഡീപ് ഫെയ്ക് ക്ലിപ്പുകളും പോണ് ആണെന്നാണ് ഡീപ്‌ട്രെയ്‌സ് പറയുന്നത്. മിക്കവാറും വിഡിയോകളിലെല്ലാം സ്ത്രീകളെയാണ് വ്യാജമായി സൃഷ്ടിച്ചിരിക്കുന്നതെന്നും കമ്പനി പറയുന്നു.\nഡീപ്‌ട്രെയ്‌സ് മേധാവിയും ശാസ്ത്രജ്ഞനുമായ ജിയോര്‍ജിയോ പട്രീനി മറ്റൊരു പ്രശ്‌നത്തിലേക്കാണ് വിരല് ചൂണ്ടിയത്. ഏഴു മാസം കൊണ്ട് ഇത്രമാത്രം വ്യാജ വിഡിയോകള് സൃഷ്ടിക്കാനായെങ്കില് അത് സൃഷ്ടിക്കലും പ്രചരിപ്പിക്കലും എത്രമാത്രം എളുപ്പമായിക്കഴിഞ്ഞു എന്നാണ് അദ്ദേഹം ചോദിക്കുന്നത്. തങ്ങള് കണ്ടെത്തിയ വ്യാജ വിഡിയോകള് യഥാര്‍ഥമല്ലെന്നു പറയുക എളുപ്പമല്ലെന്നാണ് അദ്ദേഹം പറഞ്ഞത്. ഇനി, ചുരുക്കം ചില ക്ലിപ്പുകള് യഥാര്‍ഥമല്ലെന്നു തോന്നിയാല് പോലും അവ പോലും ആളുകളുടെ ശ്രദ്ധയാകര്‍ഷിക്കാന് പര്യാപ്തമാണെന്നു പറയുന്നു. ഡീപ്‌ഫെയ്ക് വിഡിയോ സമൂഹ മാധ്യമങ്ങള്‍ക്കും ഭീഷണിയാണെന്നും പട്രീനി പറയുന്നു.\nഡീപ് (ആഴത്തിലുള്ള) ഫെയ്ക് (വ്യാജ) എന്നീ രണ്ടു വാക്കുകള് ചേര്‍ത്താണ് പുതിയ പദം ഉണ്ടാക്കിയിരിക്കുന്നത്. എന്നാല്, ആര്‍ട്ടിഫിഷ്യല് ഇന്റലിജന്‍സിന്റെ സഹായത്തോടെ ആളുകള് ചെയ്യാത്തതും പറയാത്തതുമായ കാര്യങ്ങള് അവരെക്കൊണ്ട് ചെയ്യിക്കുകയും പറയിക്കുകയും ചെയ്യുന്ന വിഡിയോകളെയാണ് ഡീപ്‌ഫെയ്ക് എന്നു വിളിക്കുന്നതെന്നു നിര്‍വ്വചിക്കാം. ഇത് പുതിയ രീതിയാണ്. ആദ്യ ഡീപ്‌ഫെയ്ക് വിഡിയോകള് പുറത്തുവരുന്നത് 2017ല് ആണ്. പോണ് നടീനടന്മാരുടെ മുഖം മാറ്റി പ്രശസ്തരായ വ്യക്തികളുടെ മുഖം വച്ചായിരുന്നു റെഡിറ്റില് പോസ്റ്റു ചെയ്ത ആദ്യവിഡിയോ. ഒരുകാലത്ത് ഇത്തരം വിഡിയോകള് സൃഷ്ടിക്കുക എന്നത് ശ്രമകരമായ ജോലിയായിരുന്നു. ഓരാളിരുന്ന് ഫ്രെയിം, ഫ്രെയ്മായി വേണമായിരുന്നു ഇതു ചെയ്യാന്. എന്നാല്, ഇന്ന് കംപ്യൂട്ടറുകളെ എന്താണു ചെയ്യേണ്ടതെന്നു പഠിപ്പിച്ചു കഴിഞ്ഞാല് കാര്യം കഴിഞ്ഞു.\nഡീപ്‌ട്രെയ്‌സ് ഇറങ്ങിത്തിരിച്ചിരിക്കുന്നതും വളരെ വിഷമം പിടിച്ച കാര്യത്തിനാണ്. അവരുടെ ടെക്‌നോളജി അത്രമേല് പുരോഗമിച്ചതല്ല. കൂടാതെ, ലോകത്തിന്റെ വിവിധഭാഗങ്ങളില് ഡീപ് ഫെയ്ക് വിഡിയോകള് പുറത്തിറങ്ങിക്കൊണ്ടിരിക്കുന്നു. അവയ്ക്കായി എവിടെയാണ് നോക്കേണ്ടത് എന്നതുപോലും വിഷമംപിടിച്ച കാര്യമാണ്. അവര് കണ്ടെത്തിയ വിഡിയോകളില് മാറ്റംവരുത്തിയവയെ ഡീപ്‌ഫെയ്ക്കിന്റെ പട്ടികയില് പെടുത്താതിരിക്കാനും കമ്പനി തീരുമാനിക്കുകയായിരുന്നു.\nഇപ്പോള് 15,000ല് താഴെ ഫെയ്ക് വിഡിയോകളെ ഉള്ളൂവെന്ന് പറയുന്നത് പ്രശ്‌നമാക്കേണ്ടതുണ്ടോ എന്നാണ് ചിലര് ചോദിക്കുന്നത്. എന്നാല്, 2020ല് നടക്കുന്ന അമേരിക്കന് പ്രസിഡന്റ് തെരഞ്ഞെടുപ്പ് അടുക്കുമ്പോഴേക്കും രാഷ്ട്രീയക്കാരുടെയും മറ്റും വയറ്റില് തീയാണ്. തങ്ങളെക്കൊണ്ട് എന്തൊക്കെ പറയിപ്പിച്ചായിരിക്കും വോട്ടര്‍മാരുടെ മനംമാറ്റുക എന്നാണ് അവര് പേടിക്കുന്നത്. അതുകൂടാതെയാണ് ഫെയ്‌സ്ബുക്കും ഗൂഗിളും പോലെയുള്ള കമ്പനികളുടെ ഡീപ്‌ഫെയ്ക് പേടി. ഇതിനാല്, ഈ കമ്പനികളും ആളുകളില് അവബോധം വളര്‍ത്താനായി അവയുടെ സ്വന്തം ഡീപ്‌ഫെയ്ക് വിഡിയോകള് സൃഷ്ടിക്കുകയാണ്.\nഡീപ്‌ട്രെയ്‌സ്, ഡീപ്‌ഫെയ്കിന്റെ പിന്നാലെ കൂടിയിരിക്കുന്നത് ഭീഷണിയുടെ സാധ്യതയളക്കാനാണെന്നാണ് പട്രീനി പറയുന്നത്. ഏതെല്ലാം തരത്തിലുള്ള ഡീപ്‌ഫെയ്ക് വിഡിയോകളാണ് സൃഷ്ടിക്കപ്പെടുന്നത്, ഏതെല്ലാം വെബ്‌സൈറ്റുകളിലാണ് അവ എത്തുന്നത്, എങ്ങനെയല്ലാമാണ് അവ വിതരണം ചെയ്യപ്പെടുന്നത്, എന്തെല്ലാം ടൂളുകള് ഉപയോഗിച്ചാണ് അവ സൃഷ്ടിച്ചിരിക്കുന്നത് തുടങ്ങിയവയെല്ലാം അവരുടെ അന്വേഷണ പരിധിയില് വരും. പുതിയ പുതിയ രീതികള് ഉള്‍ക്കൊള്ളിച്ചായിരിക്കും തങ്ങളുടെ ഭാവിയിലേക്കുള്ള പടയൊരുക്കമെന്ന് പട്രീനി പറഞ്ഞു. ചില ഓണ്‍ലൈന് ടൂളുകള് ഉപയോഗിച്ചാണ് ഇപ്പോള് വ്യാജ വിഡിയോകളുടെ കണക്കെടുപ്പ് നടത്തുന്നത്. നിഷ്‌കളങ്കമായ ചില ഡീപ് ഫെയ്ക്‌വിഡിയോകളും അവര് കണ്ടെത്തിയിട്ടുണ്ട്. ടെസ്‌ല മേധാവി ഇലോണ് മസ്‌കിനെ ഒരു കുട്ടിയായി ചിത്രീകരിക്കുന്ന അത്തരത്തിലൊരു വിഡിയോ കാണാം.\nഎന്നാല്, ഡീപ്‌ട്രെയ്‌സ് കണ്ടെത്തിയ വിഡിയോകളില് ഏറിയകൂറും പോണ് ആണെന്നു പറഞ്ഞല്ലോ. ഇവയെല്ലാം തന്നെ പോണ് വെബ്‌സൈറ്റുകളില് ഹിറ്റാണെന്നാണ് അവര് പറയുന്നത്. പ്രധാനപ്പെട്ട 10 പോണ് വെബ്‌സൈറ്റുകളില് 8 ലും ഡീപ്‌ഫെയ്ക് വിഡിയോകള് ഉണ്ടെന്ന് ഡീപ്‌ട്രെയ്‌സ് പറയുന്നു. വെറും രണ്ടു ദിവസം കൊണ്ട് ഒരാളുടെ 250 ഫോട്ടോ നല്‍കിയാല് ഡീപ്‌ഫെയക് വിഡിയോ നിര്‍മ്മിച്ചു തരാമെന്ന് അവകാശപ്പെടുന്ന സൈറ്റുകളും ഉണ്ടെന്ന് അവര് പറഞ്ഞു.


എന്തിനാണ് സഞ്ജുവിനേയും പന്തിനേയും നായകന്മാരാക്കിയത്, പൊട്ടിത്തെറിച്ച് ഇന്ത്യന് താരം\nഐപിഎല്ലില് യുവ ഇന്ത്യന് താരങ്ങളായ സഞ്ജു സാംസണിനേയും റിഷഭ് പന്തിനേയും എല്ലാം നായകനാക്കിയ ഫ്രാഞ്ചസികളുടെ നടപടികള്‍ക്കെതിരെ രൂക്ഷവിമര്‍ശനവുമായി മുന് ഇന്ത്യന് താരം സഞ്ജയ് മഞ്ജരേക്കര്. ടി20യില് സ്‌പെഷ്യലിസ്റ്റ് ക്യാപ്റ്റന്‍മാരെ പരിഗണിക്കേണ്ട സമയം അതിക്രമിച്ച് കഴിഞ്ഞെന്നും മഞ്രേക്കര് പറഞ്ഞു.\nഐപിഎല് 14ാം സീസണിന്റെ ഫൈനലില് എത്തിയ രണ്ട് ടീമുകളുടേയും ക്യാപ്റ്റന്മാരെ ചൂണ്ടിയാണ് മഞ്ജരേക്കറുടെ നിരീക്ഷണം.\n‘പരിചയസമ്പന്നരായ ക്യാപ്റ്റന്മാര് നയിച്ച രണ്ട് ടീമുകളാണ് ഫൈനലില് എത്തിയത്, മോര്‍ഗനും എംഎസ് ധോനിയും. ട്വന്റി20 സ്പെഷ്യലിസ്റ്റ് ബൗളറേയും ബാറ്റ്സ്മാനേയും നോക്കുന്നത് പോലെ ട്വന്റി20 സ്പെഷ്യലിസ്റ്റ് ക്യാപ്റ്റന്‍മാരിലേക്കും നോക്കേണ്ട സമയമായി.ഋഷഭ് പന്തിനും സഞ്ജുവിനും ശ്രേയസിനുമെല്ലാം നായകത്വം നല്‍കിയത് എങ്ങനെയെന്ന് എനിക്ക് മനസിലാവുന്നില്ല’ മഞ്ജരേക്കര് പറഞ്ഞു.\n‘ചെന്നൈ സൂപ്പര് കിങ്സിനെ നോക്കു. അവര്‍ക്ക് പോരായ്മകളുണ്ട്. എന്നാല് പ്ലേയിങ് ഇലവനില് നിന്ന് അവരുടെ ഏറ്റവും മികവ് കണ്ടെത്താന് ധോണിക്ക് കഴിയുന്നു. സഞ്ജുവും പന്തുമാവട്ടെ അവരുടെ കളി തന്നെ മിനുക്കി എടുക്കേണ്ട ഘട്ടത്തിലാണ് ഈ അതികഭാരം ചുമക്കുന്നത്’ മഞ്ജരേക്കര് ചൂണ്ടിക്കാണിക്കുന്നു.\n24 വയസിലാണ് ഋഷഭ് പന്ത് ഡല്‍ഹി ക്യാപിറ്റല്‍സിന്റെ ക്യാപ്റ്റനായത്. ഐപിഎല്ലില് ഇപ്പോഴുള്ളതില് ഏറ്റവും പ്രായം കുറഞ്ഞ ക്യാപ്റ്റനാണ് പന്ത്. ശ്രേയസ് അയ്യറിന് പരിക്കേറ്റതോടെയാണ് പതിനാലാം സീസണില് റിഷഭ് പന്ത് നായകനായത്. സഞ്ജുവാകട്ടെ ഈ സീസണില് മുഴുവന് രാജസ്ഥാനെ നയിച്ചിരുന്നു.


കൊല്ലം തുറമുഖ വികസനം: എമിഗ്രേഷനുമായി ബന്ധപ്പെട്ട നിര്‍മാണ പ്രവര്‍ത്തനങ്ങള് വേഗത്തിലാക്കും: മന്ത്രി ജെ മേഴ്‌സിക്കുട്ടിയമ്മ - IBC Live\nകൊല്ലം തുറമുഖ വികസനം: എമിഗ്രേഷനുമായി ബന്ധപ്പെട്ട നിര്‍മാണ പ്രവര്‍ത്തനങ്ങള് വേഗത്തിലാക്കും: മന്ത്രി ജെ മേഴ്‌സിക്കുട്ടിയമ്മ\nPosted By: Editoron: June 24, 2020 In: KERALA, LATEST, NEWS, TOP NEWS\nകൊല്ലം തുറമുഖത്തെ എമിഗ്രേഷനുമായി ബന്ധപ്പെട്ട എല്ലാ നിര്‍മാണ പ്രവര്‍ത്തനങ്ങളും അടിയന്തരമായി പൂര്‍ത്തിയാക്കുമെന്ന് മന്ത്രി ജെ മേഴ്‌സിക്കുട്ടിയമ്മ. തുറമുഖവികസനവുമായി ബന്ധപ്പെട്ട് കളക്ടറേറ്റില് ചേര്‍ന്ന യോഗത്തില് സംസാരിക്കുകയായിരുന്നു മന്ത്രി. എമിഗ്രേഷന് സംവിധാനങ്ങളുടെ അനുമതി ലഭിക്കുന്നതിലെ കാലതാമസമാണ് കൊല്ലം തുറമുഖം യാഥാര്‍ത്ഥ്യമാകുന്നതില് തടസമായി നില്‍ക്കുന്നത്. കെട്ടിടങ്ങളും കൗണ്ടറുകളും അടക്കമുള്ള അടിസ്ഥാന സൗകര്യങ്ങള് വളരെവേഗം പൂര്‍ത്തീകരിക്കുമെന്ന് കേന്ദ്രസര്‍ക്കാരിന് ഉറപ്പ് നല്‍കിയിട്ടുണ്ട്. ഇതുസംബന്ധിച്ച് കേന്ദ്രത്തില് നിന്നും ഉടന് അനുകൂല മറുപടി പ്രതീക്ഷിക്കുന്നതായും മന്ത്രി പറഞ്ഞു.\nകൂടുതല് കപ്പലുകളെ ആകര്‍ഷിക്കുന്നതിന് കൊല്ലം തുറമുഖത്തേക്ക് അടുക്കുന്ന കപ്പലുകള്‍ക്ക് ഇന്‍സെന്റീവ് നല്‍കുന്നത് സംബന്ധിച്ച് സര്‍ക്കാര് പ്രഖ്യാപനം ഉണ്ടാവും. ഇന്‍സെന്റീവ് നല്‍കുന്നത് സംബന്ധിച്ച പുതിയ മാര്‍ഗരേഖ മാരി ടൈം ബോര്‍ഡ് പുറത്തിറക്കിയിട്ടുണ്ട്. കപ്പലടുപ്പിക്കുന്നതിന് നിലനില്‍ക്കുന്ന മറ്റൊരു പ്രശ്‌നം തൊഴിലാളികളുടെ കൂലി സംബന്ധിച്ചാണ്. തൊഴിലാളികളുടെ കൂലി സംബന്ധമായ ആശങ്ക ട്രേഡ് യൂണിയനുകളുമായി ചര്‍ച്ച ചെയ്ത് പരിഹരിക്കും. തുറമുഖ വികസന മന്ത്രിയുടെ സാന്നിധ്യത്തില് മറ്റൊരു യോഗം ഉടന്‍തന്നെ ചേരുമെന്നും മന്ത്രി പറഞ്ഞു.\nബീച്ചില് സ്ഥാപിച്ചിരിക്കുന്ന മത്സ്യബന്ധനോപകരണങ്ങള് സൂക്ഷിക്കുന്ന കൂടങ്ങള് മാറ്റുന്നതിന്റെ ഭാഗമായി മത്സ്യത്തൊഴിലാളികള്‍ക്ക് ലോക്കര് റൂമുകള് ലഭ്യമാക്കും. നീണ്ടകര തുറമുഖത്ത് വലവീശി മത്സ്യബന്ധനം നടത്തുന്നതിന് നിലവില് യാതൊരു തടസവുമില്ല. ബയോമെട്രിക് കാര്‍ഡ് മുഖേന തൊഴിലാളികള്‍ക്ക് മത്സ്യബന്ധനം നടത്തി തിരികെ പോകാം. മത്സ്യബന്ധനത്തിന്റെ മറവില് നടക്കുന്ന സാമൂഹിക വിരുദ്ധ പ്രവര്‍ത്തനങ്ങളെ നിയമപരമായി നേരിടുമെന്നും മന്ത്രി കൂട്ടിച്ചേര്‍ത്തു. യോഗത്തില് ജില്ലാ കളക്ടര് ബി അബ്ദുല് നാസര്, സിറ്റി പൊലീസ് കമ്മീഷണര് ടി നാരായണന്, കേരള മാരിടൈം ബോര്‍ഡ് ചെയര്‍മാന് വി ജെ മാത്യു, പോര്‍ട്ട് ഓഫീസര് ഹരി അച്യുത വാര്യര്, മാരിടൈം ബോര്‍ഡ് മെമ്പര്‍മാരായ ഹരിലാല്, വി മണിലാല്, എം കെ ഉത്തമന്, എന് ബി ഷിബു, തുറമുഖ വകുപ്പ് ജീവനക്കാര് തുടങ്ങിയവര് പങ്കെടുത്തു.\nവിദ്യാഭ്യാസ സ്വകാര്യവത്ക്കരണത്തിനെതിരെ വെബിനാർ\nസംസ്ഥാനത്ത് വരും ദിവസങ്ങളില് ശക്തമായ മഴയ്ക്ക് സാധ്യതെയെന്ന് കാലാവസ്ഥ നിരീക്ഷണ കേന്ദ്രം


സംസ്ഥാനത്ത് ആകെ 44 പേര്‍ക്ക് സിക്ക വൈറസ് ബാധ | Kerala | Deshabhimani | Friday Jul 23, 2021\nതിരുവനന്തപുരം > സംസ്ഥാനത്ത് ആകെ 44 പേര്‍ക്കാണ് സിക്ക വൈറസ് ബാധിച്ചതെന്ന് മുഖ്യമന്ത്രി .നിലവില്7പേരാണ് രോഗികളായുള്ളവര്. അതില്5പേര് ഗര്‍ഭിണികളാണ്. എല്ലാവരുടേയും നില തൃപ്‌തികരമാണെന്നും അദ്ദേഹം പറഞ്ഞു.\nഈ ആഴ്ച സിക്ക വൈറസ് കേസ് കുറവാണെങ്കിലും ജാഗ്രത തുടരണം. വെള്ളം കെട്ടിനില്‍ക്കാന് അനുവദിക്കരുത്. കൊതുക് വളരാനുള്ള സാഹചര്യമൊരുക്കരുത്. വീടുകളും സ്ഥാപനങ്ങളും ആശുപത്രികളും ശ്രദ്ധിക്കേണ്ടതാണ്. അല്ലെങ്കില് ഇനിയും സിക്ക വൈറസ് കേസ് വര്‍ധിക്കാന് സാധ്യതയുണ്ട്. സിക്ക വൈറസ് ഉള്‍പ്പെടെയുള്ള പകര്‍ച്ചവ്യാധി പ്രതിരോധത്തിന് ആരോഗ്യ, തദ്ദേശ, റവന്യൂ വകുപ്പുകള് ചേര്‍ന്ന് ഒന്നിച്ചുള്ള പ്രവര്‍ത്തനങ്ങളാണ് നടത്തുന്നത്.\nകോവിഡ് നിയന്ത്രണങ്ങള് ഏര്‍പ്പെടുത്തിയ കഴിഞ്ഞ വര്‍ഷം മാര്‍ച്ച് 25 മുതല് ഇന്നലെ വരെ നിയന്ത്രണങ്ങള് ലംഘിച്ചതിന് 5,75,839 കേസുകളാണ് പോലീസ് രജിസ്റ്റര് ചെയ്തത്. 5,19,862 പേരെ കോവിഡ് നിയന്ത്രണ ലംഘനവുമായി ബന്ധപ്പെട്ട കുറ്റകൃത്യങ്ങളുടെ പേരില് അറസ്റ്റ് ചെയ്‌തു. ആകെ 3,42,832 വാഹനങ്ങളാണ് ഇക്കാലയളവില് പിടിച്ചെടുത്തത്.\nകഴിഞ്ഞ 24 മണിക്കൂറിനുളളില് സംസ്ഥാനത്ത് മാസ്‌ക് ധരിക്കാത്ത 16,311 പേര്‍ക്കെതിരെ കേസ് രജിസ്റ്റര് ചെയ്തു. സാമൂഹിക അകലം പാലിക്കാത്തതിന് 9,235 പേര്‍ക്കെതിരെ നിയമനടപടി സ്വീകരിച്ചു. പിഴയായി 40,21,450 രൂപയാണ് ഇക്കഴിഞ്ഞ ദിവസം ഈടാക്കിയതെന്നും മുഖ്യമന്ത്രി പറഞ്ഞു.\nവാട്ട്സ്ആപ് തുണയായി; മുജീബിന്\nപണവും രേഖകളും തിരിച്ചുകിട്ടി\nയൂട്യൂബിൽ ശ്രദ്ധനേടി തമിഴ് മ്യൂസിക്കൽ ആൽബം "പടുവാ പയാ'


kannur 10 crore financial fraud | four arrested | Gulf Malayaly\nHomeNewsKerala10 കോടിയുടെ സാമ്പത്തിക തട്ടിപ്പ്; നാലു യുവാക്കള് അറസ്റ്റില്\n10 കോടിയുടെ സാമ്പത്തിക തട്ടിപ്പ്; നാലു യുവാക്കള് അറസ്റ്റില്\nNovember 8, 2021, 5:54 pm\nകണ്ണൂര്: ബംഗളൂരു ആസ്ഥാനമായ കമ്പനിയുടെ മറവില് കോടികളുടെ സാമ്പത്തിക തട്ടിപ്പ് നടത്തിയ നാലു യുവാക്കളെ കണ്ണൂര് പോലിസ് അറസ്റ്റ് ചെയ്തു. മലപ്പുറം മുതല് കാസര്‍കോട് വരെയുള്ള ജില്ലകളില് നിന്ന് ആയിരത്തോളം പേര് തട്ടിപ്പിന് ഇരയായെന്നാണ് പോലിസ് പറയുന്നത്.\nകാസര്‍കോട് ആലംപാടിയിലെ പി മുഹമ്മദ് റിയാസ് (31), കോഴിക്കോട് എരിഞ്ഞിക്കിലിലെ വസിം മുനവറലി (35), മഞ്ചേരി പുളിയറമ്പിലെ സി ഷെഫീഖ്, മലപ്പുറം വണ്ടൂരിലെ മുഹമ്മദ് ഷെഫീഖ് (28) എന്നിവരാണ് അറസ്റ്റിലായതെന്ന് കണ്ണൂര് സിറ്റി അസി. പൊലീസ് കമീഷണര് പി പി സദാനന്ദന് വാര്‍ത്താ സമ്മേളനത്തില് പറഞ്ഞു.\n2019ലാണ് തട്ടിപ്പിന് തുടക്കം. ബംഗളൂരു ആസ്ഥാനമായി പ്രവര്‍ത്തിച്ച ലോങ് റിച്ച് ടെക്‌നോളജി സ്ഥാപനത്തിന്റെ പേരിലാണ് തട്ടിപ്പ് നടന്നത്. പ്രതിദിനം രണ്ട് മുതല് അഞ്ചു ശതമാനം വരെ ലാഭം വാഗ്ദാനം ചെയ്തണ് ആളുകളില് നിക്ഷേപം സ്വീകരിച്ചത്. ഒരാളില്‍നിന്ന് ഒരു ലക്ഷം രൂപ വീതം 1000 പേരില് നിന്ന് പണം വാങ്ങിയതായാണ് വിവരം.\nഇതിനു പുറമെ ക്രിപ്‌റ്റോ കറന്‍സിയായ മോറിസ് കോയിനും വാഗ്ദാനം ചെയ്തിരുന്നു. എന്നാല്, ബംഗളൂരുവിലെ കമ്പനിപൂട്ടിയിട്ട് നാളേറെയായി. ഇവരുടെ ബാങ്ക് അക്കൗണ്ടിലേക്ക് നേരിട്ടാണ് പണം എത്തിക്കൊണ്ടിരുന്നത്. ഇതില് 34 കോടി രൂപയുടെ തട്ടിപ്പുമായി ബന്ധപ്പെട്ട് ഒരാളെ നേരത്തെ മലപ്പുറത്ത് അറസ്റ്റ് ചെയ്തിരുന്നു. അതിനു പിന്നാലെയാണ് കൂടുതല് പേര് പിടിയിലായത്.\nkannur 10 crore financial fraud\nPrevious articleഖത്തറില് ഇന്ന് 149 പേര്‍ക്ക് കോവിഡ്; ഭൂരിഭാഗവും സമ്പര്‍ക്കത്തിലൂടെ\nNext articleമലപ്പുറം സ്വദേശിയായ ഇമാം അല്‍ഐനില് ഹൃദയാഘാതം മൂലം മരിച്ചു


അയൽവാസിയുടെ കൈകാലുകൾ തല്ലിയൊടിക്കാൻ വീട്ടമ്മയുടെ ക്വട്ടേഷൻ - Janayugom Online\nHome / News / Kerala / അയൽവാസിയുടെ കൈകാലുകൾ തല്ലിയൊടിക്കാൻ വീട്ടമ്മയുടെ ക്വട്ടേഷൻ\nPosted on June 20, 2018, 10:19 am\nകറുകച്ചാൽ: അയൽവാസിയുടെ കൈകാലുകൾ തല്ലിയൊടിക്കാൻ ക്വട്ടേഷൻ നൽകിയ വീട്ടമ്മ അറസ്റ്റിൽ. കറുകച്ചാൽ പ്ലാച്ചിക്കൽ മുള്ളൻകുന്ന് രാജി(45) ആണ് അറസ്റ്റിലായത്.\nഇവരുടെ അയല്‍വാസിയായ രമേശന്‍റെ കാല് തല്ലിയൊടിക്കാനാണ് ക്വട്ടേഷന് നല്‍കിയത്. ഇതിന് വേണ്ടി 25000 രൂപയും നല്‍കിയിരുന്നു. രമേശന്റെ നേതൃത്വത്തിൽ നേരത്തെ രാജിയുടെ കാൽ തല്ലിയൊടിച്ചിരുന്നു. ഇത് സംബന്ധിച്ച് കേസും ഉണ്ടായിരുന്നു.\nരാജിക്ക് രമേശനുമായി പണഇടപാടുകള് ഉണ്ടായിരുന്നു. രമേശനെ ആക്രമിക്കാനായി ചങ്ങനാശ്ശേരിയിലെത്തിയ ക്വട്ടേഷൻസംഘം കാർ വാടകയ്ക്കെടുത്ത് രാജിയുടെ വീട്ടിൽ എത്തിയപ്പോൾ, സംശയം തോന്നിയ നാട്ടുകാർ വീടുവളഞ്ഞശേഷം കറുകച്ചാൽ പോലീസിൽ വിവരം അറിയിക്കുകയായിരുന്നു. തുടര്‍ന്നാണ് ക്വട്ടേഷന് വിവരങ്ങള് പുറത്തായത്.\nനിരവ് മോഡിയ്ക്ക് ഒരേ സമയം രണ്ടു പാസ്പോർട്ട്\nമുസ്ലീംലീഗ് നേതാവ് കെ ഹുസൈന് ഹാജി നിര്യാതനായി\nഹൃദയങ്ങൾ കൊണ്ടവർ സ്നേഹ സന്ദേശം കൈമാറി; ലീനയ്ക്കിത് ആത്‌മവിശ്വാസത്തിന്റെ നേരം


രൂപ സകലകാല റെക്കോര്‍ഡ് ഇടിവില്; ഡോളറിന് 68.862 രൂപ • Suprabhaatham\nരൂപ സകലകാല റെക്കോര്‍ഡ് ഇടിവില്; ഡോളറിന് 68.862 രൂപ\nNovember 24, 2016 | 4:53 pm IST\nന്യൂഡല്‍ഹി: നോട്ട് നിരോധനത്തിന്റെ പശ്ചാത്തലത്തില് ഡോളറുമായുള്ള വിനിമയത്തില് ഇന്ത്യന് രൂപ സകലകാല റെക്കോര്‍ഡും തകര്‍ത്ത് ഏറ്റവും താഴ്ന്ന നിലയില്. ഡോളറിന് 68.862 രൂപയ്ക്കാണ് വ്യാഴാഴ്ച ഇടപാട് നടന്നത്.\nനവംബര് എട്ടിന് ഉയര്‍ന്ന വിലയുള്ള നോട്ടുകള് പിന്‍വലിച്ചതായി മോദി പ്രഖ്യാപിച്ചതു മുതല് ആഭ്യന്തര കറന്‍സി നാലു ശതമാനം ഇടിഞ്ഞു.\nഅടുത്ത ദിവസങ്ങളിലും രൂപയുടെ വില കൂപ്പുകുത്തുമെന്നു തന്നെയാണ് വിപണിയിലെ ദല്ലാള് സ്ഥാപനമായ എഡല്‍വൈസ് കരുതുന്നത്. അതേസമയം, രൂപയുടെ വിലിയിടിഞ്ഞതോടെ എന്.ആര്.ഐ അക്കൗണ്ടുകളില് പണമൊഴുക്ക് കൂടിയെന്നാണ് റിപ്പോര്‍ട്ട്.\nവീണ്ടും പണത്തിനായി നെട്ടോട്ടമോടേണ്ടി വരും: രാജ്യത്തെ പകുതി എ.ടി.എമ്മുകളും 2019 മാര്‍ച്ചോടെ അടച്ചിടേണ്ടി വരുമെന്ന മുന്നറിയിപ്പുമായി ഇന്‍ഡസ്ട്രി ബോഡി


Emalayalee.com - ഫോമാ വില്ലേജ് പ്രോജക്ട്; ഏറ്റെടുത്ത ദൗത്യം വിജയകരമായി പൂര്‍ത്തിയാക്കി: ഉണ്ണികൃഷ്ണന്\nചില ദൗത്യങ്ങള് ഏറ്റെടുത്താല് മാത്രം പോരാ. അത് പൂര്‍ണ്ണതയിലെത്തിക്കുവാന് അരയും തലയും മുറുക്കി രംഗത്തിറങ്ങണം. എങ്കിലേ ആ മിഷന് പൂര്‍ത്തിയാകു. ഫോമാ വില്ലേജ് പൂര്‍ത്തിയായി നാല്‍പ്പതോളം വീടുകള് പ്രളയത്തിലകപ്പെട്ട കുടുംബങ്ങള്‍ക്ക് ലഭിക്കുമ്പോള് പ്രോജക്ടിന് നേതൃത്വം നല്‍കിയ ഉണ്ണികൃഷ്ണന് അതീവ സന്തോഷത്തിലാണ്. ഏറ്റെടുത്ത ദൗത്യം പൂര്‍ത്തികരിച്ച സന്തോഷം.\nപ്രളയക്കെടുതിയില് പത്തനംതിട്ട ജില്ലയുടെ വിവിധ ഭാഗങ്ങളില് ഫോമാ ദുരിതാശ്വാസ പ്രവര്‍ത്തനങ്ങളില് ഏര്‍പ്പെട്ടിരുന്ന സമയത്ത് ഏറ്റവും കൂടുതല് ദുരിതം നേരിട്ട പ്രദേശമെന്ന നിലയില് നിരണം, കടപ്ര, ചാത്തങ്കരി എന്നിവിടങ്ങളില് പ്രത്യേകം ശ്രദ്ധ നല്‍കിയിരുന്നു. ഫോമാ പ്രസിഡന്റ് ഫിലിപ്പ് ചാമത്തിലിന്റെ നേതൃത്വത്തില് ആണ് മധ്യതിരുവിതംകൂറിലെ ചാരിറ്റി പ്രവര്‍ത്തനങ്ങള് ഏകോപിപ്പിച്ചിരിന്നത്.\nദുരിതാശ്വാസ പ്രവര്‍ത്തനങ്ങളില് സജീവമായപ്പോഴാണ് പ്രളയത്തിലകപ്പെട്ടവരുടെ പുനരധിവാസത്തെ കുറിച്ച് ചിന്തിക്കുകയും ഫോമാ വില്ലേജ് എന്ന ആശയം രൂപപ്പെടുകയും ചെയ്തത്. ഫോമാ നാഷണല് കമ്മറ്റി അംഗം നോയല് മാത്യു ഒരേക്കര് ഭൂമി നല്‍കിയതോടെ പദ്ധതിക്ക് തുടക്കമായി.\nഈ സമയത്ത് കേരളത്തിലെത്തിയ ഉണ്ണികൃഷ്ണന് പത്തനംതിട്ട ജില്ലാ കളക്ടര്, കടപ്ര ഗ്രാമപഞ്ചായത്ത് പ്രസിഡന്റ് എന്നിവരുമായി പ്രോജക്ടിനെക്കുറിച്ച് സംസാരിച്ചു. കളക്ടര് പി.ബി. നൂഹ് നല്‍കിയ പിന്തുണ വള്ളരെ വലുതായിരുന്നു എന്ന് ഉണ്ണികൃഷ്ണന് ഓര്‍മ്മിച്ചെടുക്കുന്നു. പത്തനംതിട്ടയില് ഇത്തരം ഒരു പ്രോജക്ടിലേക്ക് ഫോമ എത്തുവാന് അഡ്വ. ആര്. സനല്‍കുമാറും കാരണക്കാരനാണ്.\nഉണ്ണികൃഷ്ണനെ തിരുവല്ല ഫോമാ വില്ലേജ് കോ-ഓര്‍ഡിനേറ്ററായി നിയമിക്കുകയും പ്രവര്‍ത്തനങ്ങള് ത്വരിതഗതിയിലാകുകയും ചെയ്തു. വീടുകള് ലഭിക്കേണ്ടവരെ കണ്ടെത്തുക എന്നത് പ്രധാന പ്രശ്‌നമായിരുന്നു. എല്ലാ നൂലാമാലകളും നീക്കി നല്‍കാന് പഞ്ചായത്തും വില്ലേജും തയ്യാറായി ഒപ്പം നിന്നു. കേരളാ കോ-ഓര്‍ഡിനേറ്റര് അനില് ഉഴത്തിലിന്റേയും ഫോമാ നേതാക്കളുടേയും വില്ലേജ് പ്രോജക്ട് കമ്മിറ്റിയുടേയും സഹകരണം കൂടിയായപ്പോള് വീടുപണി തുടങ്ങി വയ്ക്കുവാന് പ്രാരംഭ ഘട്ടത്തില് സാധിച്ചു.\nകോഴിക്കോട് 'തണല്, ചാരിറ്റിയെ നിര്‍മ്മാണ പ്രവര്‍ത്തനങ്ങള് ഏല്‍പ്പിച്ചു. ഏറ്റവും ഭംഗിയായായി നാല്‍പ്പത് വീടുകള് നിര്‍മ്മിച്ചു നല്‍കി. ഈ പ്രവര്‍ത്തനങ്ങള് ഏകോപിപ്പിക്കുന്നതിനായി മൂന്നു തവണ അമേരിക്കയില് നിന്നും ഉണ്ണിക്കൃഷണന് നാട്ടിലെത്തുകയും ചെയ്തിരുന്നു.\nഇന്ന് വില്ലേജ് ഉദ്ഘാടനം കഴിഞ്ഞാലും ഒരു മാസം കൂടി ഇവിടെ നില്‍ക്കുകയും പൂര്‍ത്തീകരിക്കാനുള്ള ചെറിയ ജോലികളെല്ലാം പൂര്‍ത്തീകരിച്ച് ഫോമാ വില്ലേജിനെ ഒരു മാതൃകാ ഗ്രാമമാക്കി മാറ്റുവാനുമാണ് ഉണ്ണികൃഷ്ണന്റെ തീരുമാനം.\nഫോമയുടെ സംഘടനാ ചരിത്രത്തിലെ തന്നെ വലിയ ഒരു പദ്ധതി ഏറ്റെടുക്കുകയും സമയബന്ധിതമായി അത് അര്‍ഹതപ്പെട്ടവരിലേക്ക് എത്തിക്കുകയും ചെയ്യുവാന് ഫോമയുടെ എളിയ പ്രവര്‍ത്തകന് എന്ന നിലയില് സാധിച്ചതില് വലിയ സന്തോഷമുണ്ടെന്നും ഫോമാ വില്ലേജ് പ്രോജക്ട് ഇവിടെ അവസാനിക്കുന്നില്ലന്നും അദ്ദേഹം പറഞ്ഞു.


പാള ഭംഗിയുള്ള പൂക്കളാകും രാഘവൻ നായരുടെ കൈകളിലെത്തിയാൽ | Arecanut Leaf Craft\nപാള ഭംഗിയുള്ള പൂക്കളാകും രാഘവൻ നായരുടെ കൈകളിലെത്തിയാൽ\nജി. സജിനി September 15, 2020 04:35 PM IST\nചിത്രരചനയോടുള്ള താൽപര്യം പാളയിൽ പ്രകടമായി\nപാളയെ ഏങ്ങനെ പ്രയോജനപ്പെടുത്താം എന്നു ചിന്തിച്ചാൽ ആദ്യം മനസിലെത്തുക പാളപ്പാത്രങ്ങളായിരിക്കും. എന്നാൽ അതിൽനിന്നു വ്യത്യസ്തമായി പാളയിൽ ചിത്രരചന നടത്തുകയാണ് കാസർകോട് മുന്നാട് സ്വദേശിയായ രാഘവൻ നായർ. കവുങ്ങ് കൃഷിയുള്ള രാഘവൻ നീരിക്ഷിച്ചത് പാളയുടെ ഭംഗിയും അതിലൊളിഞ്ഞിരിക്കുന്ന പല രൂപങ്ങളുമാണ്. സ്കൂളിൽ പഠിക്കുന്ന മോൾക്ക് ഒരിക്കൽ പാളകൊണ്ട് പൂക്കൾ നിർമ്മിക്കേണ്ട ആവശ്യം വന്നതാണ് പാളകൊണ്ട് പൂക്കൾ നിർമിക്കാൻ രാഘവന് വഴിത്തിരിവായത്. പാള കൊണ്ടുള്ള പൂക്കൾ നിർമാണം ബുദ്ധിമുട്ടാണ്. അപ്പോഴാണ് അതിനു ബദലായി മറ്റൊരു രീതി ചിന്തിച്ചത്. അത് പാളച്ചിത്രങ്ങൾ നിർമിക്കുന്നതിലേക്ക് വഴിതെളിച്ചു.\nചിത്രരചനയോടുള്ള താൽപര്യം പാളയിൽ പ്രകടമായി. പ്രകൃതിദൃശ്യങ്ങളും അതിനോടുള്ള താൽപര്യവും പാളയിൽ ചിത്രങ്ങൾ കോറിയിടാൻ രാഘവനെ പ്രേരിപ്പിച്ചു. ഒരു ദിവസം മുതൽ മൂന്നു ദിവസം വരെ സമയമെടുത്താണ് പാളയിലെ ചിത്രരചന. കൂടുതൽ കാലം നിലനിൽക്കും എന്നതിനാൽ ചിത്രങ്ങൾ ഫ്രയിം ചെയ്യാറുണ്ട്. പക്ഷേ പൊതുവിൽ പ്രിയം ഫ്രയിം ചെയ്യാത്ത ചിത്രങ്ങൾക്കാണ്. ഇതുവരെ 500ലധികം ചിത്രങ്ങൾ ചെയതുകഴിഞ്ഞു.\nപാളയിൽ രൂപങ്ങൾ കൊത്തിയെടുത്ത് ചാർട്ട് പേപ്പറിൽ ഒട്ടിക്കുകയാണ് ചെയ്യുക. ചാർട്ടിനു പകരം പാള പ്രതലവും പിന്നീട് ഉപയോഗിക്കാൻ തുടങ്ങി. പാളയിൽ തന്നെ രൂപങ്ങൾ വെട്ടി ഒട്ടിച്ചുണ്ടാക്കുന്ന ചിത്രങ്ങൾ പാളയുടെ സ്വഭാവിക ഭംഗി നിലനിർത്തി ചിത്രത്തെ കൂടുതൽ മിഴിവുറ്റതാക്കുന്നു. ആദ്യം പച്ചപ്പാളയിൽ ആവശ്യമുള്ള രൂപങ്ങൾ മുറിച്ചെടുത്ത് ഭാരമുള്ള പ്രതലത്തിനടിയിൽവച്ച് ഉണക്കി, നിവർത്തിയെടുക്കും. പിന്നീട് പശ ഉപയോഗിച്ച് ഒട്ടിക്കുന്നു. വാർണിഷ് ചെയ്ത ചിത്രങ്ങൾ കുറെക്കാലം നീണ്ടു നിൽക്കും.\nരാഘവൻ നായരുടെ ചിത്രരചന കണ്ട് പലരും പ്രോത്സാഹനവുമായെത്തി. അതിനിടെ ഒരു കോളജിലെ കാർഷികമേളയിലും നാട്ടിലെ കലാമേളയിലും പങ്കെടുത്തു. കൃഷി വകുപ്പ് ഇതു ശ്രദ്ധിക്കുകയും ഇതിനെ മൂല്യവർധിത ഉൽപന്നമായി പരിഗണിച്ച് തിരുവന്തപുരത്തു നടന്ന വൈഗ മേളയിൽ പ്രദർശനത്തിന് അവസരം നൽകുകയും ചെയ്തു. അതിനുശേഷമാണ് പാളയിലെ ചിത്രരചന സ്ഥിരമായി വിപണനാടിസ്ഥാനത്തിൽ ചെയ്തു തുടങ്ങിയത്.\nചുവരിൽ തൂക്കിയിടാനുള്ള ചിത്രങ്ങൾ, വിശറികൾ, വീട്ടിൽ അരി മുതലായ ഉൽപന്നങ്ങൾ സൂക്ഷിക്കുന്നതിനുള്ള പാത്രങ്ങൾ മുതലായവ നിർമിക്കുന്ന രാഘവൻ വളം ഡിപ്പോ നടത്തുകയാണ്. അതിനോട ചേർന്നാണ് കരകൗശല വസ്തുക്കളുടെ വിൽപന.\nഒറ്റത്തവണ ഉപയോഗിക്കുന്ന പ്ലാസ്റ്റിക് നിരോധിച്ചതിനാൽ പാളയിൽ വൻ സാധ്യതയാണ് രാഘവൻ കാണുന്നത്. വീട്ടിൽ നിത്യോപയോഗത്തിനുള്ള പാത്രങ്ങൾ പലതും പാളകൊണ്ട് നിർമിക്കാം. പച്ചക്കറി, അരി മുതലായവ പാള കൊണ്ടുള്ള വലിയ പാത്രങ്ങളിലാണ് മുൻകാലങ്ങളിൽ സൂക്ഷിച്ചിരുന്നത്. പാളത്തൊപ്പിക്ക് 10 വർഷം വരെ ഈടുനിൽക്കാറുണ്ട്. തെയ്യക്കോലങ്ങളു പാളകൊണ്ട് നിർമിക്കാറുണ്ട്. കുറെക്കാലം അത് നിലനിൽക്കാറുണ്ട്. സാധാരണ രീതിയിൽ നന്നായി സംരക്ഷിച്ചാൽ തന്നെ 10 വർഷം വരെ നിൽക്കാൻ ശേഷിയുള്ള പാളയെ വാർണിഷ് ചെയ്താൽ 25 വർഷം വരെ ഉപയോഗിക്കാൻ കഴിയുമെന്ന് രാഘവൻ പറയുന്നു.\nEnglish summary: Arecanut Leaf Craft


വിവാദങ്ങൾ പുകഞ്ഞ് കത്തുന്നു, മാധ്യമപ്രവർത്തകരുടെ ആ ഒരൊറ്റ ചോദ്യം ഞെട്ടിച്ച് മഞ്ജുവിന്റെ മറുപടി; മുഖത്തെ നിറഞ്ഞ ചിരി വലിയ പ്രചോദനം - metromatinee.com Lifestyle Entertainment & Sports\nസമൂഹമാധ്യമങ്ങളിലൂടെ തന്നെ നിരന്തരം ഭീഷണിപ്പെടുത്തിയെന്നും ശല്യം ചെയ്‌തെന്നുമുള്ള മഞ്ജു വാര്യരുടെ പരാതിയിലാണ് സംവിധായകൻ സനൽകുമാർ ശശിധരനെ അറസ്റ്റ് ചെയ്തത്. കഴിഞ്ഞ ഒരാഴ്ചയായി മഞ്ജു വാര്യരെ സോഷ്യല് മീഡിയയിലൂടെ അപമാനിക്കുകയായിരുന്നു സനല് കുമാര് ശശിധരന്.\nമഞ്ജു തന്റെ മാനേജര്‍മാരുടെ പിടിയിലാണ് എന്നും, ജീവന് അപായത്തിലാണ് എന്നും നിരന്തരം സോഷ്യല് മീഡയയില് പോസ്റ്റ് ചെയ്യുകയായിരുന്നു. എന്നാല് സനല് കുമാറിന്റെ പോസ്റ്റുകളോട് ഒന്നും പ്രതികരിക്കാതെ മഞ്ജു നേരെ ചെന്ന് പൊലീസില് പരാതി നല്‍കി. തുടര്‍ന്ന് പൊലീസ് സനല് കുമാറിനെ അറസ്റ്റ് ചെയ്യുകയായിരുന്നു.വളരെ നാടകീയമായ രീതിയിലാണ് സനലിനെ അറസ്റ്റ് ചെയ്തത്.\nഏതൊരു കാര്യത്തെ കുറിച്ചും വളരെ വ്യക്തമായി സംസാരിക്കുന്ന ആളാണ് മഞ്ജു വാര്യര്. വ്യക്തി ജീവിതത്തിലെ പല കാര്യങ്ങളും വിവാദങ്ങളായി വലിച്ചിഴയ്ക്കപ്പെടാറുണ്ടെങ്കിലും അതിനോട് എല്ലാം വളരെ പക്വതയോടെ മറുപടി നല്‍കാറുണ്ട്. സനല് കുമാര് ശശിധരന് പ്രണയാഭ്യര്‍ത്ഥന നടത്തിയതും, തുടര്‍ന്ന് സോഷ്യല് മീഡിയയിലൂടെ അപമാനിക്കാന് ശ്രമിച്ച ഈ വിഷയത്തെ കുറിച്ചുള്ള ചോദ്യങ്ങളോടും വളരെ മാന്യമായിട്ടാണ് മഞ്ജു വാര്യര് പ്രതികരിച്ചത്.\nവിവാദങ്ങളെ കുറിച്ചുള്ള മാധ്യമ പ്രവര്‍ത്തകരുടെ ചോദ്യത്തിന്, ‘വളരെ സന്തോഷത്തോടെയും സമാധാനത്തോടെയുമാണ് ഇപ്പോള് എന്റെ ജീവിതം മുന്നോട്ട് പോകുന്നത് അത് അങ്ങനെ തന്നെ ആവട്ടെ’ എന്നായിരുന്നു മഞ്ജു വാര്യരുടെ പ്രതികരണം. സനല് കുമാര് ശശിധരനെ സംബന്ധിച്ച ചോദ്യങ്ങള് ഉയര്‍ന്നപ്പോള് ഒന്നും പ്രതികരിക്കാന് മഞ്ജു തയ്യാറായില്ല. താങ്ക്യു എന്ന് പറഞ്ഞ് ഒഴിഞ്ഞു മാറുന്നതാണ് കണ്ടത്. മുഖത്തെ നിറഞ്ഞ ചിരിയും വലിയൊരു പ്രചോദനമാണ്.\nമഞ്ജു വാര്യരോട് പ്രണയാഭ്യര്‍ഥന നടത്തിയിട്ടുണ്ട് എന്നാല് പിന്നാലെ നടന്ന് ശല്യം ചെയ്തിട്ടില്ലന്നാണ്സം വിധായകന് ജാമ്യം കിട്ടിയതിന് പിന്നാലെ പറഞ്ഞത്. പ്രണയാഭ്യര്‍ഥന നിരസിച്ചതിനാണോ ശല്യപ്പെടുത്തുന്നത് എന്ന ചോദ്യത്തിനായിരുന്നു അദ്ദേഹത്തിന്റെ മറുപടി. അവരുമായി സംസാരിച്ചിട്ട് തന്നെ കുറേക്കാലമായി. കയറ്റം എന്ന സിനിമ റിലീസാകാത്തത് എന്തുകൊണ്ട് എന്ന് കൂടി അറിയാനാണ് മഞ്ജുവിനെ ബന്ധപ്പെടാന് ശ്രമിച്ചത്. പക്ഷേ അവര് സമ്മതിച്ചില്ല. മഞ്ജുവിന്റെ കാര്യത്തിലുള്ള ആശങ്കയാണ് പ്രകടിപ്പിച്ചത്. ഞാന് ഈ വിഷയം ഇനി ഉന്നയിക്കാനും ഉദ്ദേശിക്കുന്നില്ലെന്നും ജാമ്യം ലഭിച്ചതിന് പിന്നാലെ അദ്ദേഹം പറഞ്ഞു.


നടി ബിന്ദു പണിക്കരുടെ സഹോദരൻ അജ്ഞാത വാഹനമിടിച്ച് മരിച്ചു.! പ്രാർത്ഥനയോടെ കുടുംബം.! തേങ്ങലടക്കാനാകാതെ ബിന്ദു പണിക്കരും കല്യാണിയും.|Bindu Panicker's brother death news.\nനടി ബിന്ദു പണിക്കരുടെ സഹോദരന്റെ അകാലവിയോഗവർത്തയാണ് ഇപ്പോൾ പ്രേക്ഷകരിലേക്കത്തുന്നത്. ബൈക്കിൽ സഞ്ചരിക്കവേ അജ്ഞാത വാഹനമിടിച്ച് ഭീകരമായ പരുക്കേറ്റിരുന്ന ബാബുരാജ് കഴിഞ്ഞ കുറേ ദിവസങ്ങളായി ചികിത്സയിൽ തന്നെയായിരുന്നു. കൊച്ചിൻ പോർട്ട് ട്രസ്റ്റ് ജീവനക്കാരനായിരുന്ന ബാബുരാജ് ജോലി കഴിഞ്ഞ് മടങ്ങവേ വരാപ്പുഴ പാലത്തിൽ വെച്ച് വണ്ടിയിടിച്ച് അപകടത്തിൽ പെടുകയായിരുന്നു. ഉടനടി അടുത്ത ആശുപത്രിയിലേക്കത്തിച്ചെങ്കിലും\nജീവൻ രക്ഷിക്കാനായില്ല. കൊച്ചി തുറമുഖ തൊഴിലാളി യൂണിയൻ ഓർഗനൈസിംഗ് സെക്രട്ടറിയും എച്ച് എം എസ് മുൻ ജില്ല പ്രസിഡന്റുമാണ് ബാബുരാജ്. ഭാര്യ- സ്മിത പി നായർ സംഗീത അധ്യാപികയാണ്. മകൻ ശബരീനാഥ്. സംസ്കാരം ഇന്ന് ചേരാനല്ലൂർ വിഷ്ണുപുരം ശ്മശാനത്തിൽ വെച്ച് നടക്കും. വടകര ദാമോദരന്റെയും നീനാമ്മയുടേയും മകനാണ് അന്തരിച്ച ബാബുരാജ്. ആർട്ടിസ്റ്റ് അജയനാണ് സഹോദരൻ. 52 വയസായിരുന്നു ബാബുരാജിന്. സഹോദരന്റെ അകലവിയോഗത്തിൽ ഏറെ\nദുഃഖാർത്തയായാണ് ബിന്ദു പണിക്കരെ കാണുന്നത്. ചടങ്ങുകളുടെ ദൃശ്യങ്ങളും മറ്റും സോഷ്യൽ മീഡിയയിൽ പ്രത്യക്ഷപ്പെട്ടതോടെ കരഞ്ഞുകലങ്ങിയ കണ്ണുകളുമായി സഹോദരന്റെ മൃതദേഹത്തിനരികിൽ നിൽക്കുന്ന പ്രിയതാരത്തെയാണ് പ്രേക്ഷകർ കാണുന്നത്. മകൾ കല്യാണിയെയും ദൃശ്യങ്ങളിൽ കാണാം. അതേ സമയം കുടുംബാംഗങ്ങളെല്ലാം ബാബുരാജിന്റെ വിയോഗത്തിൽ ഏറെ വിഷമത്തിലാണ്. അപ്രതീക്ഷിത പ്രതിസന്ധിയിൽ\nഅതിജീവനത്തിനുള്ള കരുത്തില്ലാതെ തളരുകയാണ് കുടുംബം. വർഷങ്ങളായി അഭിനയരംഗത്തുള്ള താരമാണ് നടി ബിന്ദു പണിക്കർ. താരത്തിന്റെ കുടുംബജീവിതവും മുന്നേ ഏറെ ചർച്ച ചെയ്യപ്പെട്ടിട്ടുള്ളതാണ്. നടൻ സായ് കുമാറുമായുള്ള ദാമ്പത്യം പലപ്പോഴും ചർച്ച ചെയ്യപ്പെട്ടിട്ടുണ്ട്. ഇന്നലെ രാവിലെ മരണമടഞ്ഞ ബാബുരാജിനെക്കുറിച്ചുള്ള വാർത്തകൾ ഇപ്പോൾ സോഷ്യൽ മീഡിയയിലും നിറയുകയാണ്. ഈ നഷ്ടം മറികടക്കാൻ കുടുംബത്തിന് കഴിയട്ടെ എന്നാണ് പ്രേക്ഷകർ പ്രാർത്ഥിക്കുന്നത്.Bindu Panicker’ s brother death news.\nഐശ്വര്യ റായുടെ ഒരു മാസത്തെ വരുമാനം കണ്ടോ.!! ഭർത്താവിനെ തോൽപ്പിക്കുന്ന സമ്പാദ്യവുമായി ഐശ്വര്യ. ആഡംബര ബംഗ്ലാവും കാറും ഐശ്വര്യയുടെ വിശേഷങ്ങൾ ഇങ്ങനെ.|Aishwarya Rai Bachchan life style.


മോന്‍സന്റെ കലൂരിലെ വീട്ടില് ആനക്കൊമ്പ്;യഥാര്‍ത്ഥമാണോ എന്നറിയാന് പരിശോധനയുമായി വനംവകുപ്പ്; കസ്റ്റംസ് ഉദ്യോഗസ്ഥരും പരിശോധന നടത്തുന്നു - Mangalam News Online\nPosted On: September 28, 2021 12:28 pm IST\nമോന്‍സന്റെ കലൂരിലെ വീട്ടില് ആനക്കൊമ്പ്;യഥാര്‍ത്ഥമാണോ എന്നറിയാന് പരിശോധനയുമായി വനംവകുപ്പ്; കസ്റ്റംസ് ഉദ്യോഗസ്ഥരും പരിശോധന നടത്തുന്നു\nകൊച്ചി>>> പുരാവസ്തു സാമ്പത്തിക തട്ടിപ്പു കേസില് അറസ്റ്റിലായ മോന്‍സന് മാവുങ്കലിന്റെ വീട്ടില് വനം വകുപ്പ് പരിശോധന. മ്യൂസീയത്തിന്റെ ദൃശ്യങ്ങളില് ആനക്കൊമ്ബിന്റെ ചിത്രങ്ങള് കണ്ടതിന് പിന്നാലെയാണ് പരിശോധന. കഴിഞ്ഞ ദിവസങ്ങളില് വിവിധ വകുപ്പുകള് ഇവിടെ പരിശോധന നടത്തിയിരുന്നു. മോന്‍സന്റെ വീട്ടില് കസ്റ്റംസ് ഉദ്യോഗസ്ഥരും പരിശോധന നടത്തുന്നുണ്ട്.\nകൊച്ചി കലൂരിലെ വീട്ടിലാണ് പരിശോധന നടത്തുന്നത്. കഴിഞ്ഞ ദിവസങ്ങളിലായി പുറത്തുവന്ന മോന്‍സന്റെ പുരാവസ്തു ശേഖരത്തില് രണ്ട് ആനക്കൊമ്പുകളുടെ ചിത്രം പുറത്തുവന്നിരുന്നു.ആ ദൃശ്യങ്ങളുടെ ഭാഗമായാണ് വനം വകുപ്പ് പ്രാഥമിക പരിശോധന നടത്തുന്നത്. ഈ ആനക്കൊമ്പ് യഥാര്‍ഥമാണോ, അങ്ങനെയെങ്കില് എവിടെ നിന്നാണ് ലഭിച്ചത് തുടങ്ങിയ കാര്യങ്ങള് അറിയുകയാണ് പരിശോധനയുടെ ലക്ഷ്യം. കൂടാതെ ആനക്കൊമ്പിന് പുറമെ മറ്റേതെങ്കിലും വന്യമൃഗങ്ങളുടെ കൊമ്പുകളും ശേഖരത്തിലുണ്ടോ എന്നറിയുകയും പരിശോധനയുടെ ലക്ഷ്യമാണ്.\nഅതേസമയം ക്രൈംബ്രാഞ്ച് കസ്റ്റഡിയിലെടുത്ത മോന്‍സന് മാവുങ്കലിനെ രക്തസമ്മര്‍ദ്ദം ഉയര്‍ന്നതിനെ തുടര്‍ന്ന് ആശുപത്രിയില് പ്രവേശിപ്പിച്ചു. ആരോഗ്യനില തൃപ്തികരമായാല് കോടതിയിലേക്ക് കൊണ്ടുപോകും. മോന്‍സന്റെ ജാമ്യാപേക്ഷയിലും കസ്റ്റഡി അപേക്ഷയിലും കോടതി വിധി പ്രസ്താവിക്കും.\nരാവിലെ കോടതിയിലെത്തിക്കുന്നതിന് മുന്‍പ് നടത്തിയ വൈദ്യപരിശോധനയിലാണ് രക്തസമ്മര്‍ദ്ദം ഉയര്‍ന്നത്. തുടര്‍ന്ന് എറണാകുളത്തെ ആശുപത്രിയില് പ്രവേശിപ്പിക്കുകയായിരുന്നു. ഇദ്ദേഹത്തിന്റെ കോവിഡ് ടെസ്റ്റും പൂര്‍ത്തിയാക്കി. അഞ്ച് ദിവസത്തേക്ക് ക്രൈംബ്രാഞ്ച് കസ്റ്റഡിയിലാവശ്യപ്പെട്ടിട്ടുണ്ട്.\nമോന്‍സനെതിരായ രണ്ടാമത്തെ കേസിലും ക്രൈംബ്രാഞ്ച് അറസ്റ്റ് രേഖപ്പെടുത്തി. പാലാ മീനച്ചില് സ്വദേശി രാജീവ് ശ്രീധരന് നല്‍കിയ പരാതിയിലാണ് അറസ്റ്റ്. രാജീവില്‍നിന്നു 1.68 കോടി രൂപ തട്ടിയെടുത്തെന്നാണ് പരാതി. രാവിലെ ക്രൈംബ്രാഞ്ച് ഉദ്യോഗസ്ഥര് ജയിലിലെത്തിയാണ് അറസ്റ്റ് രേഖപ്പെടുത്തിയത്.\nഅതേസമയം, മോന്‍സണ് മാവുങ്കലിന്റെ വീടുകള്‍ക്ക് പൊലീസ് സുരക്ഷ ഒരുക്കിയത് ഡിജിപിയായിരുന്ന ലോക്‌നാഥ് ബെഹ്‌റയുടെ നിര്‍ദേശത്തിന്റെ അടിസ്ഥാനത്തിലാണെന്ന് വ്യക്തമായി. ബെഹ്‌റ നിര്‍ദ്ദേശം നല്‍കിയെന്ന് തെളിയിക്കുന്ന രേഖകള് റിപ്പോര്‍ട്ടര് ടിവിയാണ് പുറത്തുവിട്ടത്. ആലപ്പുഴ എസ്പിക്കും കൊച്ചി സിറ്റി പൊലീസ് കമ്മീഷണര്‍ക്കുമാണ് മോന്‍സണ് മാവുങ്കലിന്റെ വീടിന് സുരക്ഷയൊരുക്കണമെന്ന് ആവശ്യപ്പെട്ട് ലോക്‌നാഥ് ബെഹ്‌റ കത്ത് നല്‍കിയത്. 2019 ജൂണ് 13നാണ് ലോക്‌നാഥ് ബെഹ്‌റ സുരക്ഷ ഒരുക്കാന് നിര്‍ദ്ദേശിച്ച് കത്ത് അയച്ചത്.\nകൊച്ചിയിലെ നോര്‍ത്ത് പൊലീസ് സ്റ്റേഷന് പരിധിയിലെ മോന്‍സണ് എഡിഷനെന്ന വീടിന് സുരക്ഷ ഒരുക്കാനാണ് ലോക്‌നാഥ് ബെഹ്‌റ ആദ്യം കത്തില് ആവശ്യപ്പെട്ടത്. അമൂല്യമായ പുരാവസ്തു ശേഖരമുള്ളതാണ് ഈ വീടെന്നും കത്തില് ബെഹ്‌റ പറയുന്നുണ്ട്.\nബെഹ്‌റയുടെ ഉത്തരവിന്റെ അടിസ്ഥാനത്തില് മോന്‍സണ് മാവുങ്കലിന്റെ ചേര്‍ത്തലയിലെയും കൊച്ചിയിലെയും വീടുകള്‍ക്ക് പൊലീസ് സുരക്ഷ ഒരുക്കി. സമാനമായ കത്ത് ഡിജിപിയായിരുന്ന ബെഹ്‌റ ചേര്‍ത്തലയിലേക്കും അയച്ചിരുന്നു. ഡിജിപിയുടെ നിര്‍ദ്ദേശത്തിന്റെ അടിസ്ഥാനത്തില് തിരിച്ച് സുരക്ഷ ഒരുക്കിയെന്ന് ചൂണ്ടിക്കാട്ടി 21. 11. 2019ല് അതത് ജില്ലാ പൊലീസ് മേധാവിമാര് ഡിജിപിക്ക് അയച്ച കത്തും റിപ്പോര്‍ട്ടര് ടിവി പുറത്തു വിട്ടു.\nവീടുകള്‍ക്ക് മുന്നില് പൊലീസ് പെട്രോളിംഗും ആരംഭിച്ചെന്നും, വീടുകളില് ബീറ്റ് ബോക്‌സും സ്ഥാപിച്ചതായും ജില്ലാ പൊലീസ് മേധാവിമാര് ബെഹ്‌റയ്ക്ക് അയച്ച കത്തില് വ്യക്തമാക്കുന്നുണ്ട്.\nകഴിഞ്ഞ ദിവസം ബെഹ്‌റ മോന്‍സനൊപ്പമുള്ള ചിത്രങ്ങള് പുറത്തുവന്നിരുന്നു. മോന്‍സണിന് എതിരായ കേസ് ലോക്കല് പൊലീസിലേക്ക് മാറ്റണമെന്ന് നിര്‍ദ്ദേശിച്ച ഐജി ലക്ഷണയ്ക്ക് എതിരെ നടപടി എടുക്കാതിരുന്നതിനു പിന്നിലും ബെഹ്‌റയുടെ നിര്‍ദ്ധേശം ഉണ്ടായിരുന്നുവെന്നാണ് വിവരം.\nകോണ്‍ഗ്രസിന് കൈ കൊടുത്ത് കനയ്യ കുമാറും ജിഗ്നേഷ് മേവാനിയും എ.ഐ.സി.സി ആസ്ഥാനത്ത്; വഞ്ചനയെന്ന് സി.പി.ഐ\n‘വെറും 10 ലക്ഷം രൂപയ്ക്ക് വേണ്ടി ഞാന് എന്തിനത് ചെയ്യണം?’; വാതുവെപ്പ് ആരോപണങ്ങള് നിഷേധിച്ച് ശ്രീശാന്ത്\nമ്യൂസിയത്തിലെ മാനേജരെ പീഡിപ്പിച്ച കേസ്; മോന്‍സണ് മാവുങ്കലിനെ ഇന്ന് കസ്റ്റഡിയില് വാങ്ങും\nസ്വന്തം ലേഖകൻ November 15, 2021\nമോന്‍സണ് മാവുങ്കലും ഐ ജി ലക്ഷ്മണും തമ്മിലുള്ള അടുത്ത ബന്ധത്തിന് കൂടുതല് തെളിവുകള് പുറത്ത്\nമോന്‍സനെതിരായ പോക്‌സോ കേസ്;3ഡോക്ടര്‍മാര്‍ക്കെതിരെ കേസെടുത്തു\nസ്വന്തം ലേഖകൻ November 2, 2021\nനരേന്ദ്രമോദി വീട്ടിലെത്തും, ഖുറാന് വിറ്റത് 145 കോടിക്ക്, മോന്‍സന്റെ ”തള്ളലുകളില്” അമ്പരന്ന് ക്രൈംബ്രാഞ്ച്\nരാജി ഇ ആർ September 28, 2021


സംസ്ഥാനത്ത് മഴ ശക്തം; അടുത്ത 24 മണിക്കൂറിൽ അതീവ ജാഗ്രത പുലർത്തണം ; ഉച്ചയ്ക്ക് മൂന്നരയ്ക്ക് അവലോകനയോഗം വിളിച്ച് മുഖ്യമന്ത്രി – Media Mangalam\nതിരുവനന്തപുരം: സംസ്ഥാനത്ത് മഴ ശക്തമാകുന്നതിനിടെ പൊതു ജനങ്ങൾക്ക് ജാഗ്രതാ നിർദ്ദേശവുമായി മുഖ്യമന്ത്രി പിണറായി വിജയൻ. സ്ഥിതിഗതികൾ വിശകലനം ചെയ്യാൻ വൈകിട്ട് മൂന്നരയ്ക്ക് മുഖ്യമന്ത്രിയുടെ നേതൃത്വത്തിൽ പ്രത്യേക യോഗം വിളിച്ചിട്ടുണ്ട്. മഴ കനക്കുന്നതിനാൽ സംസ്‌ഥാനത്ത്5ജില്ലകളിൽ റെഡ് അലർട് പ്രഖ്യാപിച്ചിട്ടുണ്ട്. അടുത്ത 24 മണിക്കൂറിൽ അതീവ ജാഗ്രത പാലിക്കണമെന്ന് നൽകി മുഖ്യമന്ത്രി നിർദ്ദേശം നൽകി കഴിഞ്ഞു.\nമഴ കനക്കുന്നതിനാൽ നദികളിൽ ജലനിരപ്പ് ഉയരാനും, ചില അണക്കെട്ടുകളിൽ നിന്നും ജലം പുറത്തേക്ക് ഒഴുക്കാനും സാധ്യതയുണ്ടെന്നും ആദ്ദേഹം വ്യക്‌തമാക്കി. അതിനാൽ നദികളുടെ കരകളിൽ താമസിക്കുന്ന ആളുകളും, അണക്കെട്ടുകൾക്ക് സമീപം താമസിക്കുന്ന ആളുകളും കർശന ജാഗ്രത പാലിക്കണമെന്ന് മുഖ്യമന്ത്രി ഫേസ്ബുക്ക് കുറിപ്പിലൂടെ പങ്കുവെച്ചു.\nനദികളിൽ ജലനിരപ്പുയരാനും ചില അണക്കെട്ടുകളിൽ നിന്ന് വെള്ളം പുറത്തേക്കൊഴുക്കാനും സാധ്യതയുണ്ട്. നദിക്കരകളിലും അണക്കെട്ടുകളുടെ താഴെയും താമസിക്കുന്നവർ ജാഗ്രത പാലിക്കുകയും അധികൃതരുടെ നിർദേശങ്ങൾ അനുസരിക്കുകയും ചെയ്യണം. യാതൊരു കാരണവശാലും ജലാശയങ്ങളിൽ ഇറങ്ങാൻ പാടില്ല.\nമലയോര മേഖലകളിലേക്കുള്ള യാത്രകൾ പരമാവധി ഒഴിവാക്കണം. മണ്ണിടിച്ചിൽ-ഉരുൾപൊട്ടൽ സാധ്യതയുള്ള പ്രദേശങ്ങളിൽ അധിവസിക്കുന്നവരും അതീവ ജാഗ്രത പാലിക്കേണ്ടതാണെന്നാണ് നിർദ്ദേശം. അറബിക്കടലിലെ ന്യൂനമർദ്ദത്തിൻ്റെ ഫലമായി കേരളത്തിൽ ശക്തമായ മഴ വ്യാപകമാകുമെന്ന് കേന്ദ്ര കാലാവസ്ഥ വകുപ്പ് മുന്നറിയിപ്പ് നൽകിയിട്ടുണ്ട്. തെക്കൻ-മധ്യ ജില്ലകളിൽ ഇതിനോടകം ശക്തമായ മഴ വൈകുന്നേരത്തോടെ വടക്കൻ ജില്ലകളിലും കനക്കുമെന്നാണ് മുന്നറിയിപ്പ്.\ncheif minister cm advices caution flood in kerala Heavy Rain pinarai vijayan\nസിഗററ്റ് വലിക്കുന്ന പുത്തൻ ചിത്രങ്ങൾ പങ്കുവെച്ച് ദുർഗ കൃഷ്ണ; ഫോട്ടോയ്ക്ക് താഴെ പൊങ്കാലയിട്ട് സദാചാര ആങ്ങളമാർ\nഓപ്പറേഷൻ സ്പീഡ് ചെക്ക്; ആർടിഒ ഓഫീസുകളിൽ നിന്ന് വിജിലൻസ് പിടിച്ചെടുത്തത്3ലക്ഷത്തോളം രൂപ


keerthi need help | 'എന്റെ പൊന്നുമോള് എന്നെ തിരിച്ചറിയുന്നില്ലല്ലോ.... ക്യാന്‍സറിന്റെ വേദനയേക്കാള് നൂറിരട്ടി വേദനയാണിത്...ഞാനുമൊരു അമ്മയല്ലേ, ജീവിക്കണം എന്റെ മകള്‍ക്കായി'; നെഞ്ച് പൊട്ടി ഒരു അമ്മയുടെ വാക്കുകള് | Mangalam\nFriday, June 21, 2019 Last Updated6Min 11 Sec ago English Edition\nFriday 19 Apr 2019 12.41 PM\n'എല്ലാം വേദനയും സഹിച്ചോളാം എല്ലാം ക്ഷമിച്ചോളാം... പക്ഷെ എന്റെ പൊന്നുമോള് എന്നെ തിരിച്ചറിയുന്നില്ലല്ലോ? ക്യാന്‍സറിന്റെ വേദനയുടെ നൂറിരട്ടി വേദനയാണത്. ഞാനുമൊരു അമ്മയല്ലേ.' ക്യാന്‍സര്, കീര്‍ത്തിയെന്ന 32 വയസുകാരിയുടെ മനസ്സും ശരീരവും കീഴടക്കിയതില് പിന്നെ അവരുടെ മകള് അവരെ തിരിച്ചറിഞ്ഞിട്ടില്ല. കീമോ കിരണങ്ങള് കീര്‍ത്തിയുടെ മുടി നഷ്ടപ്പെടുത്തി രൂപം മാറിയതോടെ കുഞ്ഞിനു അവളുടെ അടുത്തേയ്ക്ക് പോകാന് കൂടി പേടിയാണ്.\n'ലിംഫോ ബ്ലാസ്റ്റിക് ലൂക്കീമിയ'എന്നാണ് വൈദ്യശാസ്ത്രം ജീവനെടുക്കാന് പോകുന്ന രോഗത്തിനു നല്‍കിയിരിക്കുന്ന പേര്. ശരീരത്തിലെ ശ്വേത രക്താണുക്കളെയാണ് ഈ ക്യന്‍സറിന്റെ വേരുകള് ആക്രമിക്കുന്നത്. അന്നു മുതല് കീര്‍ത്തിയുടെ ജീവിതം മരുന്നും ആശുപത്രിയും ആണ്. തുടര്‍ച്ചയായ ടെസ്റ്റുകളും കീമോയുമൊക്കെ അവളുടെ രൂപം തന്നെ മാറ്റി.\nമുബൈ സ്വദേശിയായ കീര്‍ത്തിയേയും ഭര്‍ത്താവ് അമേയയേയും വിട്ട് അവരുടെ പഴയ സുദിനങ്ങള് കൊഴിഞ്ഞു പോയിട്ട് കുറച്ചു നാളായി. ഏറെ പരിമിതികള്‍ക്കിടയിലെ സന്തോഷ ജീവിതം അതുമാത്രം മതിയായിരുന്നു കീര്‍ത്തിക്ക്. പക്ഷേ വിധി അവരുടെ കൊച്ചു സന്തോഷങ്ങള് കെടുത്തുകയായിരുന്നു. രക്താര്‍ബുദത്തിന്റെ ലക്ഷണങ്ങള് കീര്‍ത്തിയില് കണ്ടുതുടങ്ങി. ഡോക്ടറുടെ വിധിയെഴുത്ത് കൂടി വന്നതോടെ കുടുംബത്തിന്റെ സന്തോഷമെല്ലാം പൂര്‍ണമായും ഇല്ലാതെയായി.\nമരണം തനിക്കു മുന്നില് ഏറെ അടുത്താണെന്ന് കീര്‍ത്തിക്ക് ആറിയാം എങ്കിലും ചെറിയ പ്രതീക്ഷ ഇപ്പോഴും കീര്‍ത്തിയുടെ ഉള്ളിലുണ്ട്. അടിയന്തരമായി മജ്ജ മാറ്റിവെയ്ക്കല് ശസ്ത്രക്രിയായണ് ഡോക്ടര്‍മാര് കീര്‍ത്തിക്ക് നിര്‍ദ്ദേശിച്ചിരിക്കുന്നത്. കീര്‍ത്തിയുടെ ജീവിതത്തിനു വിലയിട്ടിരിക്കുന്നത് 25ലക്ഷത്തോളം രൂപയാണ്.\n'അധികം മോഹങ്ങളില്ല തനിക്ക്. എന്റെ മകള്‍ക്ക് വേണ്ടി എനിക്ക് ജീവിക്കണം. അതിനു ഈ ശസ്ത്രക്രിയ നടന്നേ തീരു. 25 ലക്ഷം രൂപ ഞങ്ങളുടെ സ്വപ്‌നങ്ങളില് പോലും ഇല്ല. കനിയണം... എന്നെ ജീവിക്കാന് സഹായിക്കണം' - കീര്‍ത്തിയുടെ വാക്കുകള് ഇടറി.


ഖത്തര് ലോകകപ്പിന്റെ ഔദ്യോഗിക ചിഹ്നം ഇന്ന് പുറത്തിറക്കും\nഇംഗ്ലണ്ട്, ഫ്രാന്‍സ്, ഇറ്റലി, ബ്രസീല്, അര്‍ജന്റീന, തുണീഷ്യ, അള്‍ജീരിയ, മൊറോക്കോ തുടങ്ങി ഇന്ത്യയുള്‍പ്പെടെയുള്ള 23 രാജ്യങ്ങളില് ഒരേ സമയം ചിഹ്നം പ്രകാശിപ്പിക്കും.\n03 Sep, 2019 at 02:16 AM\nഖത്തറില് നടക്കുന്ന 2022 ലോകകപ്പ് ഫുട്‌ബോളിന്റെ ഔദ്യോഗിക ചിഹ്നം ഇന്ന് അനാച്ഛാദനം ചെയ്യും. ഫിഫ ഔദ്യോഗിക വെബ്‌സൈറ്റിലൂടെ പുറത്തിറക്കുന്ന ലോഗോ ഖത്തര് ഉള്‍പ്പെടെ വിവിധ ലോകരാജ്യങ്ങളുടെ തലസ്ഥാനങ്ങളിലും പ്രധാന കേന്ദ്രങ്ങളിലും പ്രദര്‍ശിപ്പിക്കും. ഇന്ത്യയില് മുംബൈയിലാണ് ചിഹ്നത്തിന്റെ പ്രദര്‍ശനം.\nഫിഫ ഔദ്യോഗിക വെബ്‌സൈറ്റിലൂടെ പ്രകാശനം ചെയ്യുന്ന 2022 ലോകകപ്പ് ചിഹ്നം ഖത്തര് ആഘോഷപൂര്‍വമാണ് ലോകത്തിന് മുമ്പാകെ അവതരിപ്പിക്കുന്നത്. ഇന്ന് ഖത്തര് സമയം രാത്രി 08.22ന് ദോഹ കോര്‍ണീഷിലെ ഖത്തറിന്റെ അഭിമാനസ്തംഭങ്ങളായ കൂറ്റന് ടവറുകള്‍ക്ക് മേല് ലോകകപ്പ് ചിഹ്നം പ്രദര്‍ശിപ്പിക്കും. പുറമെ കത്താറ ആംഫി തീയറ്റര്, സൂഖ് വാഖിഫ്, ഷെറാട്ടണ് ഹോട്ടല്, ടോര്‍ച്ച് ടവര് ദോഹ, ദോഹ ടവര്, സുബാറ ഫോര്‍ട്ട്, ആഭ്യന്തര മന്ത്രാലയം തുടങ്ങി കെട്ടിടങ്ങളെല്ലാം ഒരേസമയം ചിഹ്നമണിയും.\nമിഡിലീസ്റ്റില് ഖത്തറിന് പുറമെ കുവൈത്തിലെ കുവൈത്ത് ടവര്, ഒമാനിലെ ഒപ്പേര ഹൗസിലും ഒരേ സമയം ഡിജിറ്റല് പ്രദര്‍ശനം അരങ്ങേറും. കൂടാതെ ഇംഗ്ലണ്ട്, ഫ്രാന്‍സ്, ഇറ്റലി, ബ്രസീല്, അര്‍ജന്റീന, തുണീഷ്യ, അള്‍ജീരിയ, മൊറോക്കോ തുടങ്ങി ഇന്ത്യയുള്‍പ്പെടെയുള്ള 23 രാജ്യങ്ങളില് ഒരേ സമയം ചിഹ്നം പ്രകാശിപ്പിക്കും. ഇന്ത്യയില് മുംബൈയിലെ ബാബുല്‍നാഥ് ജംഗ്ഷനിലാണ് പ്രദര്‍ശനം ഒരുക്കുന്നത്.\n2022 ലോകകപ്പിന്റെ പ്രാദേശിക സംഘാടകരായ ഖത്തര് സുപ്രിംകമ്മിറ്റി ഫോര് ഡെലിവറി ആന്റ് ലെഗസിയാണ് ഡിജിറ്റല് റിലീസിങിന്റെ ഏകോപനം നിര്‍വഹിക്കുന്നത്.


Tutor arrested for molesty | ക്ലാസ്സിനിടയിൽ വിദ്യാർത്ഥിനിയുടെ മാറിൽ സ്പർശിക്കാൻ ആധ്യാപകന്റെ നുള്ളൽ പരിപാടി; ദുരുദ്ദേശത്തോടെയുള്ള സ്പർശനം സ്ഥിരമായതോടെ വിദ്യാർത്ഥിനി ക്ലാസ്സ് മുറിയിൽ നിന്നും ഇറങ്ങി ഓടി; മാതാപിതാക്കളുടെ പരാതിയിൽ കരിങ്ങന്നൂരിലെ ട്യൂഷൻ അദ്ധ്യാപകനെ പോക്സോ ചുമത്തി പൊലീസ് റിമാൻഡ് ചെയ്തു - MarunadanMalayali.com\nJuly 20, 2018 | 07:21 PM IST | Permalink\nകൊല്ലം: ഒട്ടുമിക്ക പാലരൽ ട്യുഷൻ സെന്ററുകളിലും കുട്ടികളോടുള്ള അദ്ധ്യാപകരുടെ പെരുമാറ്റം വളരെ മൃഗീയമാണെന്ന് അനുഭവസ്ഥർക്ക് അറിയാം. കുട്ടികൾ പഠിക്കാനായിട്ടാണെങ്കിലും കമ്പുകൊണ്ട് കൈ പൊട്ടും വരെ അടിക്കുന്നവരാണ് അദ്ധ്യാപകരിൽ ഭൂരിഭാഗവും. കുട്ടികൾ അദ്ധ്യാപകരെപറ്റി പരാതി പറഞ്ഞാലും നീ പഠിക്കാഞ്ഞിട്ടല്ലേയെന്ന് പറഞ്ഞ് മാതാപിതാക്കളും അത് തള്ളിക്കളയും. എന്നാൽ ഇനി ഇത്തരം പരാതികൾ അവഗണിക്കരുതെന്നാണ് പൂയപള്ളി പൊലീസ് സ്റ്റേഷനിൽനിന്നും വരുന്ന ഒരു വാർത്ത നൽകുന്ന സൂചന. വിദ്യാർത്ഥിനിയെ നുള്ളിയതിന് ട്യൂട്ടോറിയൽ അദ്ധ്യാപകനെ പോക്‌സോ ചുമത്തി പൊലീസ് അറസ്റ്റ് ചെയ്തു. കരിങ്ങന്നൂരിലെ സമാന്തര വിദ്യാഭ്യാസ സ്ഥാപനത്തിലെ അദ്ധ്യാപകൻ ഷൈലോ(27)യെയാണ് പൊലീസ് അറസ്റ്റ് ചെയ്തത്.\nഎട്ടാം ക്ലാസ്സ് വിദ്യാർത്ഥിയായ പതിമൂന്നുകാരിയെ ഷൈലോ നുള്ളി നോവിക്കുക പതിവായിരുന്നു. കണക്ക് അദ്ധ്യാപകനായ ഷൈലോ ഈ പെൺകുട്ടിയുടെ സ്വകാര്യ ഭാഗങ്ങളിൽ സ്പർശിക്കുകകൂടി ചെയ്തതോടെയാണ് കഥ മാറിയത്. പഠന സംബന്ധമായ കാരണങ്ങൾ കണ്ടെത്തി ഈ അദ്ധ്യാപകൻ പെൺകുട്ടിയെ നുള്ളുന്നത് ബോധപൂർവമാണെന്നാണ് പരാതി. ഇടതുകൈ കൊണ്ട് കുട്ടിയുടെ മറുവശത്തെ കൈയിൽ നുള്ളുന്ന അദ്ധ്യാപകൻ ഇതിനിടെ കുട്ടിയുടെ മാറിൽ സ്പർശിക്കാൻ ശ്രമിക്കുന്നത് പതിവായിരുന്നു. കുട്ടി നിലവിളിയോടെ ക്ലാസിൽ നിന്നും ഇറങ്ങി ഓടി.\nമാതാപിതാക്കളുടെ ചോദ്യ ചെയ്യലിലാണ് സ്ഥിരമായി ഇത്തരത്തിൽ അദ്ധ്യാപകൻ കുട്ടിയെ ശല്യം ചെയ്യുന്ന വിവരം പുറത്തറിയുന്നത്. കുട്ടിയുടെ രക്ഷിതാക്കൾ പൂയപ്പള്ളി പൊലീസിൽ പരാതി നൽകി. എന്നാൽ താൻ അങ്ങനെ ചെയ്തില്ലെന്നും ഗുണന പട്ടിക കാണാതെ പഠിക്കാഞ്ഞതിന് നുള്ളിയതാണെന്നുമാണ് ഷൈലോ പൊലീസിനോട് പറഞ്ഞത്. പോക്സോ ചുമത്തിയ ഇയാളെ പൊലീസ് കോടതിയിൽ ഹാജരാക്കി റിമാൻഡ് ചെയ്തു.


കനറാ ബാങ്ക് ശാഖയില് കോടികളുടെ തട്ടിപ്പ്, നഷ്ടമായത് 8.13 കോടി; ജീവനക്കാരന് കുടുംബത്തോടെ മുങ്ങി - Kannur Varthakal Online\nപത്തനംതിട്ടയിലെ കനറാ ബാങ്ക് ശാഖയിൽ കോടികളുടെ തട്ടിപ്പ്. ബാങ്കിലെ ജീവനക്കാരനായ കൊല്ലം സ്വദേശി വിജീഷ് വർഗീസാണ് വിവിധ ഇടപാടുകാരുടെ പണം തട്ടിയെടുത്ത് മുങ്ങിയത്. 14 മാസത്തിനിടെ ഏകദേശം 8.13 കോടി രൂപ ഇയാൾ വിവിധ അക്കൗണ്ടുകളിൽനിന്ന് തട്ടിയെടുത്തതായാണ് കണ്ടെത്തൽ. ക്രമക്കേട് കണ്ടെത്തിയതോടെ ഒളിവിൽപോയ ഇയാൾക്കായി അന്വേഷണം തുടരുകയാണ്.\nPrevious 225 ലിറ്റർ വാഷ് പിടികൂടി ചീക്കാട് വൻ വാറ്റ് കേന്ദ്രം ആലക്കോട് എക്‌സൈസ് തകർത്തു\nNext 180 ലിറ്റർ വാഷ് കണ്ടെടുത്തു പാറേമൊട്ട തൊട്ട്ചാലിലെ വൻ വാറ്റ് കേന്ദ്രം ആലക്കോട് എക്‌സൈസ് തകർത്തു അബ്‌കാരി കേസെടുത്തു.


ടെലഗ്രാമിലേക്ക് രാഷ്ട്രതലവന്മാര് ഒഴുകുന്നു; കാരണം ഇതോ.!\nWashington D.C., First Published Jan 14, 2021, 5:33 PM IST\nവാട്ട്സ്ആപ്പിലെ ബ്രോഡ്കാസ്റ്റ് സംവിധാനത്തിനും മറ്റും ആളുകളെ ചേര്‍ക്കാന് പരിധിയുണ്ടെങ്കില് അത്തരം പരിമിതികള് ഇല്ലാതെയാണ് ടെലഗ്രാം ചാനലുകള് പ്രവര്‍ത്തിക്കുന്നത്.\nന്യൂയോര്‍ക്ക്: സന്ദേശ കൈമാറ്റ ആപ്പായ ടെലഗ്രാമില് കൂടുതല് രാഷ്ട്രതലവന്മാരുടെ ഒഴുക്ക്. നേരത്തെ മറ്റ് സാമൂഹ്യ മാധ്യമങ്ങളില് നിന്നും വിലക്ക് ലഭിച്ച അമേരിക്കന് പ്രസിഡന്‍റ് ഡൊണാല്‍ഡ് ട്രംപ് ടെലഗ്രാമില് ചാനല് ആരംഭിച്ചു എന്ന് വാര്‍ത്തകളുണ്ടായിരുന്നു. ഇതിന് പിന്നാലെയാണ് ഒരു കൂട്ടം രാഷ്ട്ര തലവന്മാര് കൂടി സമീപ ദിവസങ്ങളില് എല്ലാം തന്നെ ടെലഗ്രാം ചാനല് ആരംഭിച്ചത്. ഒരു ചാനല് ടെലഗ്രാമില് പിന്തുടരാന് പരിധിയില്ല എന്നത് തന്നെയാണ് രാഷ്ട്ര തലവന്മാര് ഇതില് അക്കൌണ്ട് തുടങ്ങാന് കാരണം എന്നാണ് സൈബര് വിദഗ്ധര് പറയുന്നത്.\nവാട്ട്സ്ആപ്പിലെ ബ്രോഡ്കാസ്റ്റ് സംവിധാനത്തിനും മറ്റും ആളുകളെ ചേര്‍ക്കാന് പരിധിയുണ്ടെങ്കില് അത്തരം പരിമിതികള് ഇല്ലാതെയാണ് ടെലഗ്രാം ചാനലുകള് പ്രവര്‍ത്തിക്കുന്നത്. ഫ്രഞ്ച് പ്രസിഡന്‍റ് ഇമാനുവല് മാക്രോണ്, തുര്‍ക്കി പ്രസിഡന്‍റ് എര്‍ദോഗന്, ബ്രസീലിയന് പ്രസിഡന്‍റ്, മെക്സിക്കന് പ്രസിഡന്‍റ്, സിംഗപ്പൂര് പ്രധാനമന്ത്രി, ഉക്രൈന് പ്രസിഡന്‍റ്, ഉസ്ബക്കിസ്ഥാന് പ്രസിഡന്റ്, തായ്വാന് പ്രസിഡന്‍റ്, ഏത്തോപ്യന് പ്രധാനമന്ത്രി, ഇസ്രയേല് പ്രധാനമന്ത്രി എന്നിങ്ങനെ നീളുന്നു ടെലഗ്രാമിലേക്ക് എത്തിയ ലോക നേതാക്കള്.\nഇതിനൊപ്പം തന്നെ കഴിഞ്ഞ ദിവസങ്ങളിൽ പുതിയ ടെലഗ്രാം ഉപയോക്താക്കളുടെ വർധനവിന് കാരണം ഇതാണെന്നും റിപ്പോർട്ടുകളുണ്ട്. ടെലഗ്രാം 50 കോടിയിലധികം ഉപയോക്താക്കളെ സ്വന്തമാക്കി കഴിഞ്ഞു. കഴിഞ്ഞ 72 മണിക്കൂറിനുള്ളിൽ 2.5 കോടി പുതിയ ഉപയോക്താക്കൾ ടെലഗ്രാമിൽ ചേർന്നുവെന്ന് കമ്പനി സിഇഒ പവൽ ദുരോവ് പറഞ്ഞു. വാട്സാപ്പിന്റെ പുതിയ സ്വകാര്യതാ നയത്തിലുള്ള അവ്യക്തത കാരണം ഉപയോക്താക്കൾ സിഗ്നലിലേക്കും ടെലഗ്രാമിലേക്കും കുടിയേറുന്നത് കൂടിയിട്ടുണ്ടെന്നാണ് സൈബര് ലോകത്തെ വിവിധ റിപ്പോര്‍ട്ടുകള് സൂചിപ്പിക്കുന്നത്.\nജനുവരി ആദ്യ വാരത്തിൽ തന്നെ ടെലഗ്രാം പ്രതിമാസം 50 കോടി സജീവ ഉപയോക്താക്കളെ നേടിയിരുന്നു. ഇതിനുശേഷം ഇത് കുത്തനെ കൂടിയിട്ടുണ്ട്. കഴിഞ്ഞ 72 മണിക്കൂറിനുള്ളിൽ മാത്രം 2.5 കോടി പുതിയ ഉപയോക്താക്കൾ ടെലിഗ്രാമിൽ ചേർന്നുവെന്നാണ് കമ്പനി അവകാശവാദം. ഇതിൽ 38% ഏഷ്യയിൽ നിന്നും 27% യൂറോപ്പിൽ നിന്നും 21% ലാറ്റിൻ അമേരിക്കയിൽ നിന്നും 8% എംഇഎൻഎയിൽ നിന്നും വന്നു.\nകഴിഞ്ഞ വർഷത്തെ അപേക്ഷിച്ച് ഇത് ഗണ്യമായ വർധനവാണ്, ഓരോ ദിവസവും 1.5 ദശലക്ഷം പുതിയ ഉപയോക്താക്കൾ സൈൻ അപ്പ് ചെയ്യുന്നുണ്ടെന്നും ദുരോവ് തന്റെ ടെലിഗ്രാം ചാനലിലൂടെ പറഞ്ഞു. അമേരിക്കയില് ടെലഗ്രാം ഉപയോക്താക്കളുടെ എണ്ണം കുത്തനെ വര്‍ദ്ധിച്ചതായി കഴിഞ്ഞ ദിവസം വാര്‍ത്തകള് വന്നിരുന്നു. അതിന് പിന്നാലെയാണ് പുതിയ വാര്‍ത്ത വരുന്നത്. അതേസമയം, ആപ്പിൾ ആപ് സ്റ്റോറിൽ നിന്ന് ടെലിഗ്രാം നീക്കം ചെയ്താലും ഐഫോണുകളിൽ തുടർന്നും പ്രവർത്തിക്കാനുള്ള മാർഗത്തിലാണ് ടെലിഗ്രാം പ്രവർത്തിക്കുന്നതെന്ന് സിഇഒ ദുരോവ് പറഞ്ഞു.\nLast Updated Jan 14, 2021, 5:33 PM IST


'ഓസ്റ്റെന് കഥകളു'ടെ അനന്തരകഥകള് | jo baker | jo baker books | Longbourn\n'ഓസ്റ്റെന് കഥകളു'ടെ അനന്തരകഥകള്\nജോ ബേക്കര് എന്ന എഴുത്തുകാരിയുടെ ഓസ്റ്റെന് കഥനം ഒരു പുനരാഖ്യാനമാണ്. 'പ്രൈഡ് ആന്‍ഡ് പ്രജുഡിസ്' എന്ന നോവലിലെ ബെന്നെറ്റ് കുടുംബത്തിന്റെ വീട്ടിലെ സേവകരെക്കൊണ്ടാണ് ജോ കഥപറയിച്ചിട്ടുള്ളത്. കഥയുടെ പേര് 'ലോങ് ബോണ്'\nPublished: Jan 3, 2018, 10:06 AM IST\nPhoto: jo baker's twitter page\nജെയിന് ഓസ്റ്റെന് മരിച്ചിട്ട് ഇരുനൂറു വര്‍ഷം തികഞ്ഞു. എന്നാല്, അവരുടെ നോവലുകളുടെ ജനപ്രിയത അനുദിനം കൂടിവരുന്നതേയുള്ളൂ. ഇതിന്റെ ഒരു ഉപോത്പന്നം പോലെ പ്രസിദ്ധീകരണ വ്യവസായത്തിലുള്ള മറ്റൊരു പ്രവണതയാണ് 'ഓസ്റ്റെന് കഥകളു'ടെ അനന്തരകഥകള് (സീക്വെല്). പ്രത്യേകിച്ച് 'പ്രൈഡ് ആന്‍ഡ് പ്രജുഡിസ്' എന്ന പുസ്തകത്തിന്റെ. എലിസബത്തിന്റെയും ഡാര്‍സിയുടെയും കഥകളാണ് ഇതിന് ഏറ്റവും കൂടുതല് തിരഞ്ഞെടുക്കപ്പെട്ടിട്ടുള്ളത് എന്നും കാണാം.\nആയിരക്കണക്കിന് പുസ്തകങ്ങളാണ് ഇങ്ങനെ അനുബന്ധ രചനയ്ക്ക് വിധേയമായി പ്രസിദ്ധീകരിക്കപ്പെടുന്നത്. മിക്കതും വികലമായ അനുകരണങ്ങള്/അരസികമായ അനുബന്ധങ്ങള് ആയി ശ്രദ്ധിക്കപ്പെടാതെ പോകുകയാണ് പതിവ്. ഓസ്റ്റെന് കഥകള് മൃദുപരിഹാസം കൊണ്ട് ഒരു കാലഘട്ടത്തെയും സമൂഹത്തെയും അടയാളപ്പെടുത്തിയിട്ടുണ്ടെങ്കിലും അതിലെ കഥാപാത്രങ്ങള് മിക്കവാറും ഭേദപ്പെട്ട ജീവിതം നയിക്കുന്നവരാണ്.\nഅദ്ധ്വാനിക്കുന്ന ജനവിഭാഗത്തെയൊന്നും ഓസ്റ്റെന് അങ്ങനെ കഥാപാത്രമാക്കിയിട്ടില്ല. ഉള്ളവര് തന്നെ മിന്നായം പോലെ വന്നുപോകുന്നതല്ലാതെ, അവരുടേതായ സാന്നിദ്ധ്യം വെളിവാക്കിയിട്ടുമില്ല. എന്നാല്, ജോ ബേക്കര് എന്ന എഴുത്തുകാരിയുടെ ഓസ്റ്റെന് കഥനം ഒരു പുനരാഖ്യാനമാണ്. 'പ്രൈഡ് ആന്‍ഡ് പ്രജുഡിസ്' എന്ന നോവലിലെ ബെന്നെറ്റ് കുടുംബത്തിന്റെ വീട്ടിലെ സേവകരെക്കൊണ്ടാണ് ജോ കഥപറയിച്ചിട്ടുള്ളത്. കഥയുടെ പേര് 'ലോങ് ബോണ്'. ബെന്നെറ്റ് കുടുംബത്തിന്റെ എസ്റ്റേറ്റിന്റെ പേരു തന്നെ.\nപ്രൈഡ് ആന്‍ഡ് പ്രജുഡിസിന്റെ അതേ കാലഘട്ടം തന്നെയാണിതിലും. കുറച്ചുമാസങ്ങള് കൂടി കഥ മുന്‍പോട്ടു കൊണ്ടുപോകുന്നു എന്നുമാത്രം. സാറ എന്ന വീട്ടുജോലിക്കാരിയായ പെണ്‍കുട്ടിയുടെ ജീവിതമാണ് ഈ നോവലില് മുഖ്യമായും പറഞ്ഞുപോകുന്നത്. അവളുടെ ഒപ്പം പോളി എന്ന അല്‍പ്പംകൂടി ചെറിയ പെണ്‍കുട്ടിയും ഹില് എന്നു പേരുള്ള ദമ്പതിമാരും ലോങ്‌ബോണില് ജോലി ചെയ്യുന്നുണ്ട്. അവരുടെ ലോകമാണ് ആ വീട്. ഒരര്‍ഥത്തില് അവരുടെ വീട്. സ്വന്തം വീടില്ലാത്ത ഈ മനുഷ്യര്, മരം കോച്ചുന്ന വെളുപ്പാന് കാലം മുതല് പാതിരാത്രി വരെ മറ്റൊരു സംഘം ഭാഗ്യം ചെയ്ത മനുഷ്യര്‍ക്കു വേണ്ടി അഹോരാത്രം പണിയെടുക്കുകയാണ്.\nഅവര്‍ക്കിഷ്ടമുള്ള ഭക്ഷണം, വൃത്തിയുള്ള വസ്ത്രം, കുതിരവണ്ടിക്ക് സാരഥി... അങ്ങനെ എന്തെല്ലാം കഥയിലൂടെ കടന്നുപോകുന്നുവോ, അതിനെല്ലാം ആരുടെയോ കുറേ അദ്ധ്വാനമുണ്ട് എന്ന് ആലോചിക്കാന് ജോ ബേക്കര് അവസരം തരുന്നു. കഥ തുടങ്ങുന്നിടത്ത് തന്നെ എലിസബത്തിന്റെ ചെളി പിടിച്ച അടിപ്പാവാടത്തുമ്പ് വൃത്തിയാക്കുന്ന സാറ പറയുന്നുണ്ട്: 'ഇത് തന്നത്താന് കഴുകണം എന്നാണെങ്കില് ഇവരിത് ഇത്രയും അഴുക്കാക്കുമോ?'\nജെയിന് ഓസ്റ്റെന് എഴുതിയ പുസ്തകത്തിലെ എലിസബത്ത്, നായകനായ ഡാര്‍സിയുടെ മനം കവരുന്ന ഒരു രംഗം, അവള് ചേച്ചിയുടെ അസുഖം അന്വേഷിച്ച് ചെളിനിറഞ്ഞ വഴിയിലൂടെ നടന്നു ചെല്ലുന്നതാണ് എന്നോര്‍ക്കുക. ഒപ്പമുള്ള പരിഷ്‌കാരികളായ സ്ത്രീകള് അവളുടെ വസ്ത്രധാരണത്തെ കളിയാക്കുന്നുണ്ടെങ്കിലും ഡാര്‍സി കാണുന്നത്, അവളുടെ വിയര്‍ത്തുതുടുത്ത മുഖമാണ്. ആ വസ്ത്രമാണ് ഇവിടെ സാറ വൃത്തിയാക്കുന്നതും. കിടപ്പുമുറിയുടെ കൂടെ മൂത്രപ്പുര ഇല്ലാതിരുന്ന അന്ന്, വലിയ വീട്ടിലെ ആളുകള് എന്താണ് രാത്രിയിലെ 'ശങ്ക' നിവൃത്തിക്കാന് ചെയ്തിരുന്നതെന്ന് ജെയിന് ഓസ്റ്റെന് വായിക്കുമ്പോള് നമുക്ക് ഓര്‍ക്കേണ്ടിവന്നിട്ടില്ലല്ലോ.\nജോ ബേക്കറുടെ കഥയിലെ സാറയും പോളിയും ഈ ബെഡ്പാന് എടുത്തു കളയുന്നുമുണ്ട്, അതും അനിഷ്ടത്തോടെ, വേറെ വഴിയില്ലാത്തതുകൊണ്ടു മാത്രം. സാനിട്ടറി നാപ്കിനുകള് ഇല്ലാതിരുന്ന കാലത്ത് നാലു പെണ്‍കുട്ടികള് മാസമുറ വരുമ്പോള് ഉപയോഗിച്ചിരുന്ന തുണി വൃത്തിയാക്കുന്നതും മറ്റാരോ. കൊടുംതണുപ്പത്ത് തണുത്ത വെള്ളത്തില് ബ്ലീച്ചും മറ്റും ചേര്‍ത്ത് തുണികള് വെളുപ്പിക്കാന് പാടുപെടുന്ന ഇവരുടെ വിരലുകള് വിണ്ടുകീറി പൊട്ടി, ചോര വരുന്നുണ്ട്.\nപക്ഷേ, അനാഥാലയത്തില് വളര്‍ന്നിട്ടും വീട്ടുജോലി ചെയ്തു ജീവിതം പോറ്റിയിട്ടും തൊട്ടു മുന്നില് ഒരു ഭാവി കാണുന്നില്ലെങ്കിലും അവരും സ്‌നേഹിക്കുന്നുണ്ട്... പ്രേമിക്കുന്നുണ്ട്... ഒരു നല്ല നാളെയെക്കരുതി തീരുമാനങ്ങള് എടുക്കുന്നുണ്ട്... പരസ്പരം സഹായിക്കുന്നുണ്ട്... പലതും പങ്കു വയ്ക്കുന്നുണ്ട്. ജെയിന് ഓസ്റ്റെന് നായികമാരുടെ ജീവിതത്തിലെ സന്തോഷങ്ങളും സങ്കടങ്ങളും അവരുടെ ആഘോഷങ്ങളും എല്ലാം മുഖമില്ലാത്ത കുറെപ്പേരുടെ അധ്വാനഫലമാണെന്ന് ക്ലാസ്സിക് ഓസ്റ്റെന് വായിക്കുമ്പോള് നമ്മുടെ മനസ്സില് വന്നിട്ടുണ്ടാവാന് വഴിയില്ല. അവരുടെ കീഴ്ത്തട്ടു ജീവിതമാണ് ഈ നോവല്. ജെയിന് ഓസ്റ്റെന് കഥയെഴുതിയ കാലഘട്ടത്തിലെ നെപ്പോളിയന് യുദ്ധങ്ങള് അവരുടെ കൃതികളില് പ്രതിപാദിച്ചിട്ടില്ല എന്നൊരു ആക്ഷേപമുണ്ട്. ജോ ബേക്കര് ആ ആക്ഷേപം തീര്‍ക്കുന്നു. ശിക്ഷയായി, കെട്ടിയിട്ട് ചാട്ടവാറടി കൊള്ളുന്ന പട്ടാളക്കാരനെ കാണുന്നത് സാറയാണ്.\nആ രംഗം വഴി ജോ ബേക്കര് ഒരു കാലഘട്ടത്തിന്റെ ചിത്രം വായനക്കാരന്റെമുന്നില് എത്തിക്കുന്നു. സാറയുടെയും കൂട്ടരുടെയും ജീവിതത്തിലേക്ക് രണ്ടു കഥാപാത്രങ്ങള് കടന്നുവരുന്നതും അതേത്തുടര്‍ന്ന്, കഥ പോകുന്ന വഴിയും മൂലകഥയില് വായനക്കാരന് കാണുന്ന കഥയോട് ചേര്‍ത്തു വായിക്കാവുന്ന രീതിയില്‍ത്തന്നെയാണ് ജോ ബേക്കര് പറഞ്ഞു പോകുന്നത്. ഒഴുക്കുള്ള എഴുത്തും ലളിതമായ ശൈലിയും കൊണ്ട് വായനാസുഖം നല്‍കുന്ന ഒരു പുസ്തകമാണ് 'ലോങ് ബോണ്'. ബെസ്റ്റ് സെല്ലര് നോവല് എന്ന ഖ്യാതിയോടൊപ്പം, വിമര്‍ശകപ്രശംസയും നേടാന് ഈ നോവലിന് കഴിഞ്ഞിരുന്നു.\nജോ ബേക്കര് എന്നാല് ഇപ്പോള് മാദ്ധ്യമശ്രദ്ധ നേടിയിട്ടുള്ളത് അവരുടെ 'എ കണ്‍ട്രി റോഡ്, എ ട്രീ' എന്ന പുസ്തകത്തിലൂടെയാണ്. സാമുവേല് ബക്കെറ്റിന്റെ യുദ്ധകാല ഫ്രഞ്ച്ജീവിതം തൊട്ടു പോകുന്ന ഈ നോവലിന്റെ പേര് പരിചയം തോന്നുന്നുവോ? 'വെയ്റ്റിങ് ഫോര് ഗോഥോ' യുടെ തുടക്കമാണത്! ബക്കറിന്റെ ചുരുക്കപ്പട്ടികയില് ഇടം പിടിച്ചിട്ടുമുണ്ട് ഈ പുതിയ നോവല്.


ക്ഷേത്രത്തില് കയറി വെള്ളം കുടിച്ചതിന് മുസ്ലീം ബാലന് ക്രൂരമര്‍ദനം; വീഡിയോ പുറത്ത്\n2021-03-13 01:37:02 pm IST\nലഖ്‌നൗ: ഉത്തര്‍പ്രദേശില് ക്ഷേത്രത്തില് കയറി വെള്ളം കുടിച്ച മുസ്ലീം ബാലന് ക്രൂരമര്‍ദനം. സംഭവത്തിന്റെ വീഡിയോ ദൃശ്യങ്ങള് സമൂഹമാധ്യമങ്ങളില് പ്രചരിച്ചതോടെ അക്രമിയെ പൊലീസ് അറസ്റ്റ് ചെയതു. ബിഹാര് സ്വദേശിയായ ശ്രിങ്കി നന്ദന് യാദവിനെയാണ് പൊലീസ് അറസ്റ്റ് ചെയതത്.\nപ്രതി ആദ്യം കുട്ടിയുടെ പേരും പിന്നീട് പിതാവിന്റെ പേരും ചോദിക്കുന്നത് വീഡിയോയില് കാണാം. തുടര്‍ന്ന് ക്ഷേത്രത്തില് കയറിയത് എന്തിനാണെന്നായിരുന്നു പ്രതിയുടെ ചോദ്യം.\nവെള്ളം കുടിക്കാന് പോയതാണെന്ന മറുപടി ലഭിച്ചതോടെ ബാലനെ ക്രൂരമായി മര്‍ദ്ദിക്കുന്നതും വീഡിയോയിലുണ്ട്. കുട്ടിയെ അടിക്കുന്നതും നിലത്തിട്ട് ചവിട്ടുന്നതും വ്യക്തമാണ്. ഇത് കൂടാതെ കുട്ടിയെ തടഞ്ഞുവെച്ച് ആയുധം ഉപയോഗിച്ച് ഭീഷണിപ്പെടുത്തുന്നതും മറ്റൊരു വീഡിയോയിലും വ്യക്തമാണ്.\nബിഹാറിലെ ബഗല്‍പുര് സ്വദേശിയായ കുട്ടിക്കാണ് മര്‍ദനമേറ്റത്. അതേസമയം, വീഡിയോയുടെ അടിസ്ഥാനത്തില് പ്രതിയെ അറസ്റ്റ് ചെയ്ത് എഫ്.ഐ.ആര് രജിസ്റ്റര് ചെയതതായും അന്വേഷണം ആരംഭിച്ചതായും പൊലീസ് പറഞ്ഞു.\nUttarpradesh Ghaziabad Muslim boy temple UP police


ഭാര്യയുടെ ഫേസ്ബുക്ക് സുഹൃത്തിനെ ഭര്‍ത്താവ് കുത്തി കൊലപ്പെടുത്തി | Man accomplice arrested for killing his wife online chat friend in Pune\nഭാര്യയുടെ ഫേസ്ബുക്ക് സുഹൃത്തിനെ ഭര്‍ത്താവ് കുത്തി കൊലപ്പെടുത്തി\nകഴിഞ്ഞ ഞായറാഴ്ച പൂനെയിലെ ഒരു ആശുപത്രിക്ക് സമീപം വച്ചാണ് ഇയാളെ അജയ് കുത്തികൊലപ്പെടുത്തിയത്.\nPune, First Published Sep 17, 2020, 5:12 PM IST\nപൂനെ: ഭാര്യയുടെ ഫേസ്ബുക്ക് സുഹൃത്തിനെ കൊലപ്പെടുത്തിയ സംഭവത്തില് ഭര്‍ത്താവിനെ പൊലീസ് അറസ്റ്റ് ചെയ്തു. അജയ് ഷെയ്ഖ് എന്നയാളെയാണ് പൂനെ പൊലീസ് അറസ്റ്റ് ചെയ്തത്. പൂനെ സഞ്ജയ് നഗര് സ്വദേശിയായ സൗരഭ് വ്യങ്കട്ട് ജാദവ് എന്ന യുവാവിനെയാണ് ഇയാള് കൊലപ്പെടുത്തിയത്. കൊല്ലപ്പെട്ട സൗരഭ് വ്യങ്കട്ട് ജാദവിന് 28 വയസായിരുന്നു.\nകഴിഞ്ഞ ഞായറാഴ്ച പൂനെയിലെ ഒരു ആശുപത്രിക്ക് സമീപം വച്ചാണ് ഇയാളെ അജയ് കുത്തികൊലപ്പെടുത്തിയത്. അജയിയുടെ ഭാര്യ സൗരഭിനോട് ഫേസ്ബുക്കില് ചാറ്റ് ചെയ്യുന്നതിനെ തുടര്‍ന്ന് ഉയര്‍ന്ന സംശയങ്ങളാണ് കൊലപാതകത്തിലേക്ക് നയിച്ചത് എന്നാണ് പൊലീസ് പറയുന്നത്.\nസുഹൃത്തിന്റെ സഹായത്തോടെയാണ് അജയ് ഷെയ്ഖ് കൊലപാതകം നടത്തിയത്. യുവാവിനെ കാണാനെത്തിയ ഇയാള് മൂര്‍ച്ചയേറിയ ആയുധം കൊണ്ട് അയാളെ ആക്രമിക്കുകയായിരുന്നു. കൊല്ലപ്പെട്ട സൗരഭിന്റെ ബന്ധുക്കള് പൊലീസില് പരാതി നല്‍കിയതിനെ തുടര്‍ന്നാണ് അറസ്റ്റ് നടന്നത്.\nഅജയ് ഷെയ്ഖുമായുള്ള വിവാഹത്തിന് മുന്‍പേ തന്നെ ഇയാളുടെ ഭാര്യയായ യുവതിയും സൗരഭും ഫേസ്ബുക്കില് സുഹൃത്തുക്കളായിരുന്നു. പതിവായി ഇവര് ചാറ്റ് ചെയ്യാറുണ്ടായിരുന്നു. എന്നാല് ഇരുവരും ഇതുവരെയും നേരില് കണ്ടിട്ടില്ലെന്നാണ് പൊലീസ് അന്വേഷണത്തില് നിന്നും വ്യക്തമായത്.\nLast Updated Sep 17, 2020, 5:12 PM IST